
ALKULAUSE 


VOKSin kulttuurivaltuuskunnan vierailu Suomessa 26. 1.— 
16. 2. 45 muodostui merkitykseltään historialliseksi. Ensimmäisen 
kerran itsenäisyytemme aikana Suomen tieteen ja taiteen edusta- 
jilla ja myös suurella yleisöllä oli tilaisuus näin välittömästi tutus- 
tua Neuvostoliiton kulttuurielämän edustajiin ja näillä puolestaan 
Suomen kulttuurielämään. Tämä tutustuminen muodostui mer- 
kittäväksi askeleksi Suomen ja Neuvostoliiton kansojen ystä- 
vystymisessä ja Suomen kansan liittymisessä demokraattisten 
kansojen yhteiseen taisteluun hitlerismiä vastaan. 


Nyt ilmestyvä julkaisu ei sisällä paljon uutta sen lisäksi, mitä 
vierailusta jo aikaisemmin on kirjoitettu. Mutta se kokoaa 
yhteen ja järjestää sen rikkaan ainehiston, jonka vieraamme pu- 
heillaan ja esitelmillään meille lahjoittivat, ja saattaa sen niidenkin 
ulottuville, joilla ei ole ollut mahdollisuutta henkilökohtaiseen 
tutustumiseen eikä koko lehdistömme seuraamiseen. Kaikille Suo- 
men ja Neuvostoliiton ystävyyden kannattajille se muodostuu 
arvokkaaksi lähdekirjaksi jatkuvassa työskentelyssä. Siihen on 
valikoitu täsmällisimmät ja arvokkaimmat eri lehdissä julkais- 
tuista selostuksista. Valtuuskunnan kaikki jäsenet, VOKSin pää- 
johtaja, estetiikan ja filosofian tuntija, prof. V. $. Kemenov, 
lääketieteen prof., akateemikko Malinovski, kirjailija L. Leonov, 
elokuvaohjaaja V. Pudovkin, säveltäjä prof. D. Kabalevski, taitei- 
lijakolmikko Kukryniksy — Kuprianov, Krylov ja Sokolov — sekä 
kirjallisuushistorian dosentti Urnov, palaavat tässä jälleen luok- 
semme neuvostokulttuuria esitellen. 


T.v. huhtikuun 7 pnä tuli kuluneeksi 20 vuotta VOKSin perus- 
tamisesta. Merkkipäivän johdosta omistamme tämän julkaisun 
VOKSille sekä kiitokseksi valtuuskunnan jäsenille — kaikki johta- 
via työntekijöitä VOKSin vastaavissa jaostoissa — heidän anti- 
mistaan että muistoksi yhteistyön alkamisesta Suomen ja Neu- 
vostoliiton kulttuurielämän välillä. 


Helsingissä, huhtikuun 2 pnä 1945. 


SUOMI—NEUVOSTOLIITTO-SEURA 
SAMFUNDET FINLAND—SOVJETUNIONEN r.y. 

SUURI VIERAILU 


Kaksi viikkoa on maassamme vieraillut neuvostovenäläinen 
kulttuurivaltuuskunta. Harvoin on millään vierailulla ollut niin 
mullistavaa vaikutusta yleiseen mielipiteeseen. Ymmärrämme, 
mikä etäisyyden ja tuntemattoman jännitys laukesi silloin, kun 
europalaiset ensi kerran saapuivat Kiinaan ja kiinalaiset ensi 
kerran Europaan, mutta menee melkein yli ymmärryksen, että 
neljännesvuosisadassa on kahden naapurikansan välille voitu 
kohottaa sellainen Kiinanmuuri, että on tarvittu kaksi ruhjovaa 
sotaa ja vielä rauhanteon jälkeen suuri kulttuurivaltuuskunta ja 
Punaisen Armeijan kuoro, jotta suomalaiset huomaisivat: hehän 
ovafkin ihmisiä eikä robotteja, hehän edustavatkin kulttuuria eikä 
barbariaa. Tilanteen koko mielettömyys keskittyy kirjailija Leo- 
novin sanoihin: ”Niin lähekkäin asuimme, niin vähän tiesimme 
toisistamme.” 

Suomelle on ollut erikoisen imartelevaa, että suursodan kaaok- 
sesta mahtavana voittajana noussut sosialistinen suurvalta lähet- 
tää meidän, äskeisen vastustajansa, vieraaksi parasta; mitä sen 
kulttuurilla on tarjottavana. q 

Punaisen Armeijan kuoro ja tanssiryhmä: 
kultamitalilla Pariisin maailmannäyttelyssä palkittu, voitosta 
voittoon kulkenut; suurenmoisin äänikokoomus, mikä on olemassa, 
ja kuitenkin kuin yksi ainoa jättiläisinstrumentti johtajansa prof. 
A. V. Aleksandrovin taikurikäsissä. Unohtumaton, järkyttävä, 
musertava elämys. 

V. I. Pudovkin, Sergei Eisensteinin rinnalla maailman kuului- 
sin filmiohjaaja, ” äidin”, ”Pietarin viimeisten päivien” ja ”Suvo- 

rovin” luoja, neuvostofilmin suuri ihmiskuvaaja ja eepikko. Hän on 
vaatimaton, mutta säteilee luovaa tarmoa ja neroutta, hän vasar- 
taa puheissaan miltei fraasimaisen paljaasti fascismin hävittämisen 
välttämättömyyttä, mutta noita kuluneita sanoja hehkuttaa tuli- 
vuoren intohimo. Neuvostoelokuvan suhdetta ;suomalaiseen ver- 
rataan eräässä maljapuheessa mammutin ja molekyylin. suuruus- 
suhteeseen — mutta mammutti ei epäröi tarjota molekyylille elä- 
vää mielenkiintoaan ja apuaan. Meidän elokuvamme sanoo ole- 
vansa kansallinen, mutta onkin vain nousukasmainen. Pudovkin 
sanoo sille: ”Jotta voitaisiin valmistaa kansallinen elokuva, pitää 
sulautua kansaan. Ei riitä, että aihe on kansallinen.” Ja historial- 
lisesta elokuvasta, joka myös on ollut meidän heikkoja kohtiamme: 
”Historiallisen filmin tehtävänä on kuvata kansalle sen mennei- 
syys, osoittaa sen katkeamattomat siteet historiaan. On opittava 
käsittämään historia nykyisyyden valossa, jolloin nykyisyys voi- 
daan paremmin ymmärtää menneitten aikojen taustaa vastaan.” 
Sergei Eisensteinin ”Iivana Julma”, jonka Pudovkin esitti suo- 
malaiselle yleisölle, opettaa tästä enemmän kuin mitkään sanat. 


Leonid Leonov, humanisti, psykologi, Dostojevskin ja Gor- 
kin perinteen jatkaja neuvostokirjallisuudessa, takanaan viisitoista 
teosta, novellikokoelmia, romaaneja, näytelmiä, Stalin-palkinnoin 
tunnustettu, kolmessa maanosassa näytelty — mutta Suomessa 
tyystin tuntematon. Loistava puhuja, säkenöivä keskustelija, joka 
sanoillaan murtaa jokaisen ennakkoluulon henkisestä yhdensuun- 
taistamisesta, ajatusten puoluekaavasta. Hän on humanisti, 
hänelle merkitsee eniten ihminen, mutta hän tietää myös, että 
Lokakuun vallankumous, luokkavallan ja riiston lopettaminen, 
merkitsi humanismin maailmanhistoriallista voittoa; hän on näh- 
nyt fascismin raakalaisjäljet neuvostomaassa ja tietää, että huma- 
nismi taistellessaan ihmisyyden ja edistyksen puolesta voi tarvita 
myös tykkejä, pommittajia ja panssarivaunuja. Paremmin kuin 
kukaan toinen hän opettaa suomalaisia kirjailijatovereitaan ym- 
märtämään neuvostokulttuurin olemusta ja neuvostokirjailijan 
valtavaa työkenttää. Fascismin herrakansa-ohjelmaa vastaan 

hän kohottaa sosialistisen tunnuksen: ”Neuvostoliitto. ei tunne 
suuria ja pieniä kansoja, korkeampia tai alempia kansoja, meille 
merkitsee vain niiden panos ihmiskunnan yhteisessä taistelussa.” 

D. B. Kabalevski, säveltäjä, musiikkipedagogi, kultivoitu, 
hurmaava ihminen. ”Musiikin on aina oltava yhteydessä kansaan. 
Todellisen taiteilijan on oltava lähellä kansaa, kansan täytyy 
ymmärtää ja rakastaa häntä.” 

Kukryniksy — taiteilijakolmikko Kuprianov, Sokolov ja 
Krylov — neuvostosatiirin mestarit, jotka plakaattiensa, ”TASSin 
ikkunain”, kautta ovat opettaneet kansansa nauramaan fascismille, 
sillä ”vihollinen, jolle voi nauraa, ei enää peloita”. Heidän ivansa 
on murhaava, mutta ei katkera ja hedelmätön. ”Kaiken satiirin 
päämääränä on kieltäminen. Matta kyynikot ja nihilistit eivät osaa 
kieltää vilpittömästi, syvällisesti ja nerokkaasti. Tämän voivat 
vain ne, joilla on, mitä puolustaa ja rakastaa.” , 

M. S. Malinovski, lääketieteen professori, jonka jäyhän otsan 
takana ovat tiedemiehen ja ihmisystävän aivot — sekä sarja 
faktoja lääkärien taistelusta rintamalla ja rintaman takana: 
Neuvostoliiton sairaaloissa on yli 500.000 sairasvuodetta; 73 % 
haavoittuneista on voinut tervehtyneinä palata takaisin rintamalle. 

V. S. Kemenov, VOKSin pääjohtaja, retkikunnan päällikkö, 
jossa diplomaatin viileän, välinpitämättömän olemuksen takana 
välähtää esiin hienostunut taiteentuntija ja älykäs humoristi. 
Hän puhuu hieman värittömästi, tiputellen sanoja kuin ohimennen, 
mutta sanat kiristyvät äkkiä teesiksi, joka säpsähdyttää terä- 
vyydellään. Hän opettaa meitä suomalaisia, hän opettaa meitä 
Neuvostoliiton esimerkeillä ja oman edistyksellisen menneisyy- 
temme esimerkeillä — ja toden totta: meitä suomalaisia täytyykin 
opettaa. Meillä ei ole oikeutta loukkaantua mistään opetuksesta, 


sillä meidän tyhmyytemme on ollut kauhistuttava. 
* 


Neuvostokulttuurin suuri vierailu on nyt ohitse, ja meidän teh- 
tävämme on nyt sulatella vaikutelmiamme ja vetää eräitä johto- 
päätöksiä. Toinen koskee meitä itseämme, toinen Neuvostoliittoa. 

Meidän on nähtävä, missä kummitusmaisessa vahakabinetissa Preussissa, Oderin varsilla ja Budapestissa saksalaisille, ketä he 


olemme eläneet yli kaksikymmentä vuotta ja miten täysin väärin f - olivat pistäneet ja kenet julistaneet orjakansaksi. Tuohon kohta- 
olemme arvioineet Lokakuun vallankumouksen ja neuvostokult- loon koettivat valtiomiehemme meidätkin sitoa. Tuosta kohta- 
tuurin maailmanhistoriallisen merkityksen. Meidän on nähtävä, losta olemme nyt pelastumassa, ja Neuvostoliitto opettaa meitä 
miten täydellisesti olemme pettäneet oman kansallisen, edistyk- kulttuurillaan. Pidettäköön tästä pelastuksen tiestä kiinni. 
sellisen sivistysperinteemme, Runebergin, Kiven, Canthin, Leinon, i (Raoul Palmgren, ”40-luku”, helmikuu 1945.) 


Järnefeltin perinteen. Meidän on luovuttava eräistä typeristä 
iskusanoista ja ennakkoluuloista, ”savijalkaisista jättiläisistä” ja 
”Potemkinin kulisseista”, ja nähtävä tämä: Neuvostoliitossa on 
työläisten, talonpoikain, älymystön vallankumouksen kautta syn- 
tynyt yhteiskunnallinen järjestelmä, demokraattinen valtiomuoto 
ja niiden luomista edellytyksista sosialistinen kulttuuri, jonka 
veroista määrässä ja laajuudessa ei ole nähty ja jonka luomiskyky 
myös laadussa ja syvyydessä on rajaton. Me, jotka olemme kalun- 
neet vanhan yksilöpalvonnan ja yksityisyritteliäisyyden homeisia 
luita, saamme oppia näkemään; että myös kollektivismi, sosiaali- 
suus, yhteisvastuullisuus on luova maaperä — ja tulevaisuuden 
kulttuurin maaperä. Saamme nähdä, miten Neuvostoliitossa kir- 
jallisuudella on suuri eetillinen, kasvattava, yhteiskunnallinen teh- Ja z 
tävänsä, miten klassikot ja oman ajan parhaat kirjailijat leviävät ; x 
miljoonain ja kymmenmiljoonain painoksina — mutta miten ”yksi- 
tyisyritteliäisyyden” roskalehdistö ja ajanvietekirjallisuus on 
kadonnut maan päältä. Saamme nähdä, miten neuvostoelokuva on g ; ; s 


Rva Wuolijoki toivottaa vieraat tervetulleiksi Helsingin asemalla 


vapautunut rahamahdin, voitonsaalistuksen ja huonon maun 


tyranniudesta ja miten se valtion tukemana voi kokonaan antautua £ — 
suurille yhteiskunnallisille tehtävilleen ja toteuttaa päämääriä, 


joita minkään muun maan elokuvatuotanto ei voisi itselleen aset- 


taa. Ja missä muussa maassa olisi mahdollinen sellainen luova 
yhteistoiminta kuin Kukryniksy-satiirikkojen, joiden tuotteissa 


näkee vain yhden yhtenäisen tyylin, vaikka takana on kolmet aivot 


ja kolme kättä? 


Neuvostoliitto opettaa maailmaa: se opettaa asein ja se opet- 
taa kulttuurillaan. Samaan aikaan, jolloin Suomi juhli venäläisiä 


vieraitaan, opettivat Punaisen Armeijan panssaridivisioonat Itä- 

VOKS 


Yleisliittolainen yhdistys ulkomaisia kulttuuriyhteyksiš varten 
(Vsesojuznoje obstshestvo kulturnoj svjazi s zagranitsei — ylei- 
sesti tunnettu nimellä VOKS) perustettiin huhtikuun 7 päivänä 
1925 tiedettä ja taidetta edustavien eri järjestöjen ja yksilöiden 
aloitteesta. 
VOKSin säännöissä määritellään sen tarkoitukseksi ”aikaan- 
saada yhteistoiminta suhteiden järjestämisessä ja kehittämisessä 
tiede- ja kulttuurielämän aloilla Neuvostoliiton ja ulkomaiden tie- 
dettä ja taidetta edustavien laitosten, järjestöjen ja yksityisten 
työntekijäin välillä”. Se jakaantuu seuraaviin jaostoihin: mate- 
maattis-luonnontieteellinen, historiallis-filosofinen, lääketieteelli- 
nen, maataloudellinen, elokuva-, teatteri-, kirjallisuus-, musiikki-, 
kuvaamataiteiden, arkkitehtuuri-, opetusasiain ja urheilujaosto 
sekä sitäpaitsi erityinen jaosto itämaita varten. 

Annamme VOKSin ja sen valtuuskunnan johtajalle prof. 
Kemenoville puheenvuoron: 


”Näillä jaostoilla on kullakin omat toimistonsa, joiden johdossa 
on kunkin alan huomattavimpia henkilöitä. Kirjallisuusjaoston 
toimiston johtajana on ollut tunnettu kirjailija Aleksei Tolstoi 
(joka kuoli helmikuussa 1945) ja jäseninä myös täällä juuri vie- 
raileva kirjailija Leonid Leonov ja meilläkin tunnettu Mihail 
Sholohov. Kuvaamataidejaoston toimintaa johtaa taiteilija 
Gerasimov ja jäseninä ovat mm. vierailevat taiteilijat 
Kuprianov, Krylov ja Sokolov. Musiikkijaoston johtaja 
on säveltäjä Mjaskovski ja sen jäseninä mm. vierailijana 

oleva säveltäjä-professori Dimitri Kabalevski ja säveltäjät 
Shostakovitsh sekä Prokofjev. Täällä oleva ohjaaja 
Pudovkin on elokuvajaoston johtaja. Vieraileva prof. Mali- 
novski kuuluu lääketieteelliseen jaostoon, jonka johtajana 
on prof. Burdenko. Nämä toimistot huolehtivat yhtey- 
denotosta vastaaviin ulkomaisiin järjestöihin ja yhdistyksiin sekä 
julkaisujen ja informatioiden vaihdosta ja molemminpuolisista 
vierailuista. VOKS toimittaa ulkomaille valokuva-, esitelmä- ym. 
Neuvostoliiton oloja ja kulttuuria esittelevää ainehistoa. Pääjoh- 
taja Kemenov kertoi sodan aikana järjestetyn yhtyneitä kansa- 
kuntia esitteleviä näyttelyjä, joista hän nimesi ”Suur-Britannia 
sodassa” ja ”Yhdysvaltojen ilmavoimat”-näyttelyt. Ulkomailta 
saapunutta ainehistoa esitellään konserteissa, kuvaamataiteitten 
näyttelyissä, keskustelu- ja esitelmätilaisuukisssa. Jaostot osal- 
listuvat myös urheilutilaisuuksien järjestämiseen. Järjestö on jul- 
kaissut myös kokoomateoksia, mm. teoksen ”Sivistyksen puolus- 
tamiseksi barbariaa vastaan”. 

VOKS ottaa voimakkaasti osaa yhteiseen taisteluun kulttuurin 
puolesta hitlerismiä vastaan. Koko Neuvostoliiton kulttuuri on 
yhä noussut ja rikastunut paljon työtä vaatineen sodan aikana.” 

(SNS/Kansan Sanomat/ n:o 7 -45.) 


”Lopuksi herra Kemenov huomautti, että tänne saapuneen 
kulttuurivaltuuskunnan tarkoituksena on sivistyksellisten suhtei- 
den lujittaminen ja kehittäminen Neuvostoliiton ja Suomen välillä. 
Päämääränä on tutustuttaa Suomen vastaavia kulttuurijärjestöjä 
Neuvostoliiton vastaaviin kulttuurin aloihin ja tätä työtä tehden 
auttaa kaikkia niitä Suomen demokraattisia järjestöjä, jotka tah- 
tovat edistää hyvien naapurisuhteiden kehittämistä. Tässä mie- 
lessä valtuuskunta on myöskin valmis parhaansa mukaan autta- 
maan työssä, jonka tarkoituksena on Neuvostoliitosta levitettyjen 
valheellisten tietojen osoittaminen vääriksi ja kaikin tavoin toimi- 
maan vilpittömien ystävyyssuhteiden aikaansaamiseksi Neuvosto- 
liiton ja Suomen kansojen välille.” 


(Suomen Sosialidemokraatti n:o 30/-45.) 

YHDESSÄ DEMOKRATIAN "PUOLESTA! 


"Tammikuun 29 pnä järjesti Suomen Kirjailijaliitto täällä 
vieraileville = neuvostoliittolaisille — kulttuurihenkilöille = illalliset 
Seurahuoneella. Tilaisuudessa puhui VOKSin hallinnon puheen- 
johtaja V. S. Kemenov seuraavaa: 


Sallikaa minun ilmaista kiitollisuutemme rakastettavasta vas- 
taanotosta ja siitä vieraanvaraisuudesta, jota olette retkikunnal- 
lemme osoittaneet. Tämänpäiväisistä herra Kaliman sekä herra 
Helon ja rouva Wuolijoen puheista ja myöskin suomalaisissa leh- 
dissä olleista lausunnoista on nähtävissä, että täällä annetaän 
suuri merkitys neuvostokulttuurin edustajien ja Punaisen Armei- 
jan yhtyeen vierailuille ja samalla toivotaan, että kulttuuriset suh- 
teet jatkuvasti lujittuisivat ja luotaisiin edellytykset ystävällisille 
suhteille Suomen ja Neuvostoliiton välillä. 

Siinä Te olette aivan oikeassa. Jos meidän vierailumme on 
omiaan edesauttamaan Neuvostoliitosta ja sen kulttuurista val- 
litsevien valheellisten käsitysten syrjäyttämistä, käsitysten, joita 
näiden hyvien naapurisuhteiden ja yhteisymmärryksen viholliset 
ovat levittäneet — pyysivät kollegani ilmoittamaan, että he ovat 
valmiita tekemään kaikkensa Suomen edistyksellisten ja demo- 
kraattisten piirien toivomusten täyttämiseksi. 

Me puhumme tänään ystävyydestä. Mutta ystävyyden kehitty- 
minen välillämme ei tapahdu niin vaivattomasti ja vastuksetto- 
masti kuin mitä me toivoisimme. Se on mahdotonta voittamatta 
vaikeuksia, sitä ei voida saavuttaa ilman taistelua. Ystävyytemme 
tiellä on Suomessa valitettavasti vielä henkilötä, jotka koko elä- 

mänsä ajan ovat erikoistuneet vihan lietsomiseen suomalaisten ja 
venäläisten välille. Samat ihmiset ovat vetäneet Suomen veriseen 
sotaan Neuvostoliittoa vastaan. Olisi tietysti miellyttävämpää 
unohtaa heidät. Mutta he, vaikka ovatkin historian lyömiä, eivät 
halua poistua poliittiselta areenalta ja syvällä sydämessään haa- 
veilevat revanshista. 

Suomen edistyksellisten voimien ponnistuksista, ainesten, jotka 
voimakkaasti ja lujasti pyrkivät uusien, keskinäiselle luottamuk- 
selle ja kunnioitukselle perustuvien suhteiden luomiseen maamme 
kansojen välillä, verestä, tulesta ja sodan sauhuista syntyy uusi 
Suomi — rauhaarakastava ja demokraattinen. Kirkkaimpia todis- 
tuksia tästä on Suomi—Neuvostoliitto-Seuran olemassaolo. Sen 
toiminta on kohdannut hyvin laajaa vastakaikua neuvostokansojen 
laajojen kerrosten keskuudessa. 

Olen iloinen voidessani ilmoittaa, että johtamani järjestö — 
Yleisliittolainen yhdistys ulkomaisia kulttuuriyhteyksiä var- 
ten (VOKS) — on valmis osoittamaan kaikenlaista apua 
järjestölle ja suomalaisen kulttuurin edustajille venäläisten 
ja muiden Neuvostoliiton kansojen kulttuuriin tutustumiseksi. 
Tällä kulttuurilla on ei ainoastaan kansallinen, vaan myöskin 
yleisinhimillinen merkitys ja se merkitsee suurta voimaa ihmis- 
kunnan yleisessä edistyksellisessä kehityksessä. 

Toivon myöskin, että sellaisten huomattavien neuvostokulttuurin 
edustajien kuin on professori Aleksandrovin, akateemikko Mali- 
novskin, kirjailija Leonid Leonovin, elokuvaohjaaja Vsevolod 
Pudovkinin, säveltäjä Dimitri Kabalevskin, ja taiteilijoitten Kukry- 
niksy, jotka ovat myös VOKSin vastaavien toimikuntien johtajia, 
vierailu antaa meille mahdollisuuden yksityiskohtaisesti tutustua 
Suomen kirjallisuuteen, tieteeseen ja taiteeseen ja että takaisin 
Neuvostoliittoon palattuamme voimme jokainen kertoa täällä näke- 
mästämme neuvostokulttuurin edustajille. 

_ Meillä on suuri tehtävä edessämme, meidän on korjattava teh- 
dyt virheet. Useita vuosia taantumus-on kylvänyt epäsopua välil- 
lemme. Saksalainen fascismi, jonka päämääränä on vihan ja epä- 

sovun nostattaminen eri kansojen välille ja niiden yllyttäminen 
taisteluun toisiaan vastaan, on löytänyt itselleen sopivan pohjan 
taantumuksen valmentamasta Suomesta. Nyt on tehtävänämme 
voittaa vaikeudet ja kitkeä pois kaikki se, mikä häiritsee ystä- 
vällisten suhteiden ja keskinäisen ymmärryksen saavuttamista. 
Tämäkin tehtävä on taistelua fascismia vastaan, joka meidän 
täytyy saada poistettua kulttuurista ja kulttuurivälineistä. Tässä 
työssä meitä auttaa kansojemme voimakas halu ystävyyteen ja 
tiennäyttäjänä on meillä Punaisen Armeijan voitokas marssi, joka 
marsalkka Stalinin johdolla kulkee parhaillaan Berliniä kohti, 
tuhotakseen fascistisen pedon viimeisen luolan. 

Eläköön demokraattisten kansojen rauhallinen yhteistyö. Pois- 
tukoot fascismi ja sen kaikki ilmiöt ikuisiksi ajoiksi maankama- 
ralta! 

(SNS/Kansan Sanomat/ n:o 7/-45.) 


NEUVOSTOKULTTUURIA 


ENOV 


P` 


KULTTUURI KUULUU KANSALLE 


Vallankumouksen jälkeisinä vaikeina vuosina, jolloin Neuvosto- 
liiton oli ensi sijassa pyrittävä järjestämään maan talouselämä, 
ei kuitenkaan unohdettu kulttuuria, tiedettä ja taidetta. Noina 
vuosina Lenin sanoi suuret sanansa taiteesta: ”Taide kuuluu kan- 
salle. Sen on saatava juuret itseensä kansaan. Sen täytyy tulla 
kansan ymmärtämäksi ja rakastamaksi. Sen tulee nostaa kansan 
keskuudesta taiteilijoita, ja niitä on kehitettävä. Tämä on kult- 
tuuriohjelmamme, mutta ennenkuin pääsemme sen toteuttamiseen, 
on kehitettävä lukutaitoa, niin että kaikki neuvostokansat nouse- 
vat astetta korkeammalle.” 

Tämän kulttuuriohjelman toteuttaminen vaati valtavan työn 
— ei ollut vain annettava tietoa vaille jääneelle väestönosalle mah- 
dollisuuksia sivistykseen, vaan oli luotava monille takapajuisille 
kansallisuuksille oma kirjakielensä, ennenkuin voitiin ryhtyä kou- 
luja perustamaan. Näille kansoille oli annettava mahdollisuudet 


omalla kielellään tutustua tieteeseen, taiteeseen, kirjallisuuteen. 


Lyhennetty selostus prof. Kemenovin esitelmästä SN-Seuran toimi- 
kuntien neuvottelukokouksessa 6. 2. -45. Julkaistu kokonaan kirjasena 
”Neuvostoliiton kulttuurityö sodan ja rauhan palveluksessa”. 

Koulut, kirjastot, tiedelaitokset koko kansalle 


Senpä vuoksi nuori neuvostomaa avasi koulujen, instituuttien, 
korkeakoulujen ja kirjastojen ovet koko kansalle. Kuuluisa teat- 
terimies Stanislavski, joka oli Moskovan taiteellisen teatterin 
perustaja, kertoi hämmästyneensä sitä uutta yleisöä, joka täytti 
hänen teatterinsa Se oli työläisiä, talonpoikia, matruuseja, opet- 
tajia, jotka olivat uneksineet siitä, että hekin saisivat käydä teat- 
terissa, että heidänkin lapsensa saisivat käydä korkeakouluissa, 
mutta jotka olivat olleet vailla tilaisuutta siihen. Suurena taiteili- 
jana Stanislavski ymmärsi, mitä tehtäviä tämä uusi yleisö taitei- 
lijalle asetti. Hän käsitti, että oli tehtävä työtä vakavammin, 
paremmin kuin ennen, oli luotava sellaisia kasvoja, jotka tämä 
yleisö tunsi elävästä elämästä. Olisi ollut rikos pettää yleisöä 
vierailla näytelmillä. 

Kirjastoissa tapasi omituisen näyn. Lasten ja nuorison rin- 
nalla siellä istui vanhuksia, jotka tavasivat kirjoja kirjain kirjai- 
melta. Tämän valaisemiseksi esitän eräitä numeroita, vaikka ne 
ovat kenties ikäviä; mutta ne valaisevat kehitystä, joka Neuvosto- 
liitossa on 25 vuoden aikana tapahtunut. V. 1914 oli 12.000 kir- 
jastoa. Vähän ennen Hitlerin hyökkäystä maahamme meillä oli 
250.000 kirjastoa. Otamme esimerkiksi erään kirjaston, jota 
nykyään sanotaan Leninin kirjastoksi. Ennen vallankumousta 
tässä kirjastossa oli 1.200.000 kirjaa. Ennen saksalaisten hyök- 
käystä siellä oli noin 10 miljoonaa kirjaa. Saatatte ehkä arvella, 
että noita kirjoja on noin paljon, mutta ne ehkä seisovat hyllyillä. 
Ennen vallankumousta lainattiin tästä kirjastosta 12.000 kirjaa 
vuodessa. V. 1941 tästä samasta kirjastosta lainattiin 4 miljoonaa 
kirjaa. Ei ole julkaistu kirjallisuutta yksinomaan venäjän kielellä, 
vaan kaikkiaan 111 kielellä. Ensimmäistä kertaa sadattuhannet 
ihmiset saivat lukea Gorkia, Tolstoita, Tshehovia. Gorkia on kään- 
netty 64:lle neuvostomaan kielelle, Tolstoita 50:lle, Majakovskia 
22:lle jne. 

Uusi talousjärjestelmä — uusi kulttuuri 


Neuvostoliitto on pystynyt luomaan uuden kulttuurin, neu- 
vostokulttuurin. Se on antanut kaikille kansoilleen omat mahdol- 
lisuudet luoda oman kirjallisuuden, tieteen ja taiteen, mahdolli- 
suuden niiden tutustua omalla kielellään yleismaailmallisiin kult- 
tuurisaavutuksiin. Se on kyennyt kohottamaan neuvostokansan 
yleisen sivistystason, luomaan uuden sivistyneistön. 

Mutta tällaista joukkokulttuuria ei voitu luoda vain avaamalla 
uusia kouluja ja perustamalla lisää yliopistoja, joihin pääsivät 
kaikkien kansankerrosten jäsenet. Tämä kulttuurityö ei ole vain 
koulutyötä, vaan se on sosiaalista työtä, joka on mahdollista 
toteuttaa vain uudessa yhteiskunnassa, jossa vallitsee uusi talous- 
järjestelmä. Edistyksellistä kuttuuria ei voida luoda maassa, 
jossa vallitsee takapajuinen teollisuus ja maatalous. Siksi Venä- 
jällä oli kulttuurityö aloitettava kaiken perustasta — taloudesta. 
Venäjän kasvot oli uusittava, oli luotava sosialistinen talous. Neu- 
vostoliiton kulttuurisaavutukset pohjautuvat Neuvostoliiton talou- 
dellisiin saavutuksiin. : 


Neuvostokulttuurin ja Hitlerin ”kulttuurin” vastakkaisuudet 


Erikoisesti on huomautettava. siitä, että neuvostovalta on mitä 
huolellisimmin koettanut kaikilla aloilla säilyttää ne tieteen, tai- 
teen ja uskonnon muistomerkit, mitä niillä on ollut. Niinpä jo 
kansalaissodan aikana, kun valkoarmeijat lähestyivät Tulaa, neu- 
vostoarmeija esitti Leninille, että Tolstoin koti siirrettäisiin pois 
taistelualueelta. Nyt on muodostettu hallituksen taholta erikoinen 
toimikunta, jonka tehtävänä on taideaarteiden säilyttäminen ja 
suojaaminen. Tämä toimikunta kerää tiedot kaikista niistä muisto- 
merkeistä ja taideaarteista, joita on seuduilla, jonne Punainen 
Armeija joutuu hyökkäämään. Ja niinpä tykistö saa esim. ohjeet, 
että sen tulee välttää ampumista niille kohdille, missä se joutuisi 
hävittämään näitä aarteita. Se siis saa määräyksen suojella niitä. 
Nämä tosiasiat osoittavat suhdetta kulttuuriin ja sen saavutuk- 
siin. 

Voin myös esittää muutamia esimerkkejä siitä suhteesta, joka 
Hitlerin armeijalla on kulttuuriin. Kun saksalaiset valtasivat Jas- 
naja Poljanan, Tolstoin talo joutui heidän käsiinsä. Vaikka kaikki 
tiesivät, että se oli Tolstoin talo — siellä oli kouluissa ja muissa 
rakennuksissa taulu, jossa se oli mm. saksankielellä 'selitettynä — 
saksalaiset hävittivät talon, ryöstivät museon, häpäisivät Tolstoin 
haudan, räjäyttivät koulun, jonka Tolstoi oli perustanut talon- 
-poikaislapsille, ja näille raunioille he asettivat taulun, jossa sak- 
sankielellä oli kirjoitettu, että se oli Tolstoin perustama koulu. 
En ryhdy luettelemaan näitä tapauksia, mutta sanon, että 
tämä ei ole mitään satunnaista, sillä kenraali Reichenau on päivä- 
käskyssään nimenomaan sanonut, että kafkki muistomerkit on 
hävitettävä, koska niillä ei ole mitään historiallista merkitystä. 
Mikä ero on siis? Oikeastaan ei voida puhua erosta, 
vaan täydellisestä vastakkaisuudesta. 


Neuvostokulttuurin peruspiirteet — totuudellisuus, tasa-arvoisuus, 
demokraattisuus 


Meidän taiteemme ja tieteemme ensimmäinen vaatimus on 
totuudellisuus. Taiteemme perusta on siis realistinen, koska 
se pyrkii kuvaamaan todellisuutta. Venäläiselle ihmiselle, jokai- 
selle neuvostokansalaiselle on tärkeätä, että hän voi uskoa asiansa 
oikeuteen. Jos hänellä tämä usko on, mitkään vaikeudet eivät 
peloita. Kun tämän tiedämme, voimme mennä vaikka kuolemaan 
asiamme puolesta. $ 

Toinen vastakohtaisuus: Neuvostoliiton kansojen täydellisen 
tasa-arvoisuuden periaate on täydellisesti vastakkainen 
ns. rotukäsityskannalle, että toiset kansat ovat alempiarvoisia kuin 
toiset. Fascismille ominaista on eri kansojen yllyttäminen tois- 
tensa kimppuun ja toisten kansojen alistaminen, siis eräiden 
ihmiskunnan osien valtius toisten kustannuksella. 

Kolmas luonteenomainen piirre, joka tekee neuvostokulttuurin 
fascistisen ”kulttuurin” vastakohdaksi, on neuvostokulttuurin 
demokraattisuus, 


Me saimme huonon perinnön tsaarin Venäjältä, sekavan, taka- 
pajuisen talouden, sivistyksellisen kehittymättömyyden. Mutta 
saimme myös hyvin suurenmoisen perinnön. Saimme demokraat- 
tisen kulttuuriperinnön, Belinskin, Tshernishevskin, Pushkinin, 
Nekrasovin ja Gogolin perinnön. Kaikki nämä ihmiset olivat 
kasvattaneet Venäjän kansaa rakastamaan vapautta ja vihaamaan 
sortoa. He opettivat hänelle, miten tämä ihmisarvo on saavutet- 
tavissa taistelulla sortoa vastaan. 

Tämä demokraattinen kulttuuri on arvokkain perintö, minkä 
saimme vanhalta Venäjältä. Neuvostoelämä on kehittänyt näitä 
demokraattisia perinteitä, tuota vapaudenrakkautta niin, että siitä 
on tullut välttämättömyys Venäjän kansalle. Ja sitten kuvitel- 
laan tuon neuvostoihmisen, joka oli ajanut pois tsaarin voidakseen 
elää vapaana, olevan valmiin ottamaan sortajakseen hänelle tyr- 
kytetyn saksalaisen paroonin! Voiko olla mitään typerämpää! 

Näin ovat siis neuvostokulttuurin aatteet täysin vastakkaiset 
Hitlerin aatteille. 

Neuvostokulttuuri tunnustettu anglosaksisissa maissa 

Neuvostokulttuurin edistykselliset erikoisominaisuudet ovat 
olleet syynä siihen, että Neuvostoliiton kulttuuriyhteydet muiden 
demokraattisten ja edistyksellisten maitten kanssa eivät ole hei- 
kentyneet, vaan vahvistuneet. Tämä on ymmärrettävää, sillä sota, 
jota nyt käydään, ei ole tavallisen tyypin sotaa. Se on sotaa, joka 
jakaa ihmiskunnan kahteen leiriin, toiseen, joka puolustaa vapautta, 
demokratiaa ja kulttuuria, ja toiseen, fascistiseen leiriin, joka ni- 
mittää tuota kulttuuria ”aikansa eläneeksi liberalismiksi” ja valmis- 
tautuu hävittämään sen. Senpä vuoksi sodan aikana kaikki demo- 
kraattiset kulttuurivoimat liittyivät yhteen lyödäkseen fascismin. 

Mielestäni sellaisen seuran kuin Suomi—Neuvostoliitto-Seuran 
syntyminen Suomessa on osoituksena siitä, että tämä yhteis- 
ymmärrys, halu toimia demokratian ja kulttuurin puolesta, vah- 
vistuu. Tällainen valtava joukkojärjestö, joka on syntynyt hyvien 
suhteiden lujittamiseksi maidemme välillä, on varmasti kantava 
hyvät tulokset. 

NEUVOSTOLIITON SOTILAALLINEN 
MENESTYS PERUSTUU SEN FILOSOFIAAN 


' Filosofia Neuvostoliitossa on marxismia. Mutta sellaisena se 
ei kuitenkaan ole epävenäläinen tuote, joka olisi muualta siirretty 
sinne ja siellä sitten alkuaan vieraana perintönä vasta omaksuttu. 
Päinvastoin sillä on takanaan pitkä ajattelun kehitys juuri Venä- 
jällä ja syvät perinteensä jo menneiltä vuosisadoilta. Leninin ja 
Stalinin filosofia on noiden perinteiden välitöntä jatkoa ja edelleen- 
kehittymistä nykyajalla. 


Venäjän filosofiset perinteet 


Tieteellinen filosofia Venäjällä on muotoutunut kahta linjaa: 
luonnontieteellistä ja yhteiskuntatieteel- 
listä. Kummallakin tutkimussuunnalla on pitkä kansal- 
linen historia takanaan. Mutta tsaarin aikoina oli olemassa 
erikoisia kehityksen esteitä. Varsinkin yhteiskuntatieteellinen 
tutkimus joutui jopa vainon alaiseksi. Niinpä vainottiin esimer- 
kiksi Belinskiä. Häntä on usein pidetty idealistisena ajat- 
telijana. Mutta enemmän kuin sitä hän on sosiologi ja osaltaan 
Neuvostoliiton nykyaikaisen filosofian edeltäjä. 


„Lyhennetty selostus prof. Kemenovin venäläistä filosofiaa koske- 
vasta esitelmästä SN-Seuran tiedetoimikunnalle 0, 2285. 

Erittäin huomattava venäläinen ajattelija ja kirjailija 1800- 
luvulla oli Nikolai Tshernishevski. Tsaristinen hallitus 
vainosi myös häntä. Mutta hänen demokraattiset yhteiskunta- 
tieteelliset tukimuksensa ovat sittemmin joutuneet keskeisesti vii- 
toittamaan tietä eteenpäin. Hänen filosofiansa on sukua Feuer- 
bachille. Mutta hän on syvällisempi ajattelija kuin tämä. — 
Merkittävimpiä Tshernishevskin teoksista on hänen yliopistollinen 
väitöskirjansa: ”Eisteettisestä suhteesta taiteen ja 
todellisuuden välillä” (1853). Siinä avautuu aivan uusia 
näköaloja marxilaisen todellisuuskäsityksen suuntaan: esteetti- 
nenkin ilmaisu kuvastelee siitä riippumatonta todellisuutta. — 
Kesken tutkimuksiaan Tshernishevski karkoitettiin Aleksanteri II:n 
toimesta Siperiaan. Niin ei hän ajattelussaan ennättänyt päätyä 
vielä niihin perimmäisiin tuloksiin, joihin melkein samoihin aikoi- 
hin Marx ja Engels johtuivat. Mutta on merkillepantavaa, että 
hänen filosofiansa jo kuuluu samalle kehityslinjalle, vaikka hän ei 
lainkaan tullut tuntemaan Marxin ja Engelsin dialektista materia- 
lismia. Sellaisena hän on Venäjän filosofian suuria klassikoita 
viime vuosisadalta. 

Nykyaikaista sosiologista tutkimusta Venäjällä 1800-luvulla 
edeltää myöskin Aleksander Herzen. Hän lähtee Hegelin 
dialektiikan pohjalta ja kehittelee sitä pidemmälle kuin Feuer- 
bach. Jo Lenin piti Herzeniä oleellisesti dialektisen materialismin 
filosofina. Hänenkin työtään vaikeuttivat monet karkoitukset. — 
Herzen on filosofisten ja yhteiskuntatieteellisten tutkimustensa 


ohella julkaissut myös huomattavia kaunokirjallisia tuotteita. 
* 


Mainittujen ajattelijoiden rinnalla voisi muistaa lukuisia mui- 
takin nimiä venäläisen sosiologian historiasta. Mutta siirryn seu- 
raamaan ajattelumme toista perinnettä: luonnontieteellistä. 

Tämä filosofisen tutkimuksen suunta palautuu Venäjällä aina 
Lomonosoviin saakka. 

Lomonosov (1711—65) on monipuolinen oppinut ja luonut 
saavutuksia useiden tieteiden aloilla. Hän on filosofi, fyysikko, 

kemisti, maantieteilijä, historioitsija, esteetikko ym. Ja hän on 
suunnitellut lukuisia tutkimuksia, jotka vasta Neuvostoliitto on 
toteuttanut, mm. pohjoisnapaseudun tutkimukset. Jo Pushkin 
sanoikin hänestä: ”Lomonosovin päässä on kokonainen yliopisto!” 

Lobatshevski — Venäjän suurimpia matemaatikkoja — 
kehitteli ns. epäeuklidisen geometrian teorian. Nykyaikaisessa 
matematiikassa ja luonnontieteessä sillä on perustava merkitys. 
Tutkimuksensa hän aloitti käyrästä, jonka säde on ääretön. Eukli- 
deen geometria on vain erikoistapaus siinä geometrisessa järjestel- 
mässä, jonka Lobatshevski keksi. 

Venäläisen luonnontieteen loistavia saavutuksia on edelleen 
Mendelejevin kuuluisa alkuaineiden järjestelmä, joka loi poh- 
jan uudelle kemian tutkimukselle. ` 

Ennen Marconia keksi venšlšinen fyysikko Aleksander 
Popov jo v. 1895 radion. 

Myös biologisen tutkimuksen alalta voisi mainita eteviä venä- 
läisiä tiedemiehiä. Darwinin teorian edelleen kehittelijöistä huo- 
mattavimpia on Timirjasev. Hänkin kuuluu, kuten venäläi- 
sen tieteen parhaat nimet, ajattelussaan suuren demokraattisen 
linjan edustajiin. Vähän ennen kuolemaansa hän ehti julkaista 
tässä suhteessa tärkeän teoksen ”Tiede ja demokratia”. 
Pikkueliöiden (mikroobien) tutkija ja vertailevan embryologian 
(alkio-opin) perustajia on Ilja Metshnikov. Seshe- 
novin, Svertshovin, Sonja Kovalevskan ynnä lukuisten 
muiden venäläisten luonnontieteilijöiden ohella hänenkin ajatte- 
lunsa on noudattanut niitä myös yhteiskuntatutkimukselle tärkeitä 
perinteitä, jotka ovat päässeet todellistumaan hedelmällisesti 
vasta Neuvostoliitossa. — Uraauurtavia saavutuksia ovat Pav- 
lovin kuuluisat tutkimukset (ja hänen ns. refleksologiansa), 
jotka ovat olleet suuntaa näyttäviä nykyaikaiselle sielutieteelle, 
eikä vain Neuvostoliitossa, vaan kautta maailman. 


Kansa tutkii klassikkoja 


Frikoistieteiden ohella venäläinen ajattelu on pyrkinyt myös 


laajoihin filosofisiin kehitelmiin. Tässä suhteessa Leninin ja 

Stalinin filosofia edustaa venäläisen filosofian korkeinta saavu- 
tusta. Sen luomusta, sen todellistumista käytännössä on Neuvosto- 
liitto. Mutta tälläkin filosofisella jättiläistyöllä on jo pitkä kehitys 
takanaan, ennenkuin tämä filosofia — dialektinen materialismi — 
on voinut muotoutua nykyiseen voimaansa ja selvyyteensä. On 
ollut lukuisia venäläisiä filosofeja, joiden työ on edeltänyt ja 
kehittänyt Marxin-Leninin-Stalinin filosofiaa. Kohta 
mainitsen heistä eräiden merkitsevimpien' nimiä. 

Filosofian tutkimushan on Venäjällä ollut aina vilkasta ja elä- 
vää. Sitä osoittaa myös se seikka, että venäjäksi on julkaistu 
laaja filosofinen kirjallisuus. Europalaisen filosofian melkein 
kaikki etevät teokset ovat siirretyt venäjänkielelle. Ja Neuvosto- 
liitossa, jossa tämä vasta on voitu suurisuuntaisesti toteuttaa, 
niitä luetaan satojentuhansien ja miljoonien painoksina. Esitän 
tästä — osaksi vertaillen tsaarin aikaan — joitakin numero- 
tietoja. š 

Monet klassillisista filosofeista ovat olleet venäjäksi edustet- 
tuina jo viime vuosisadan lopulta ja 20. vuosisadan alusta. Mutta 
Neuvostoliitossa julkaistuihin -painoksiin verrattuina ovat luku- 
määrät olleet paljon pienempiä. Esimerkkeinä tästä: Aristote- 
lesta julkaistiin 1897—1915 1.000 kpl:n painos, mutta 1917— 
1938 78.000. Spinozaa vastaavasti ennen 700 ja nyttemmin 
55.000 kpl:een painos. Voltairea ennen 46.000 ja Neuvosto- 
liitossa 220.000, Diderota ennen 1.500, nyt 139.000, Hegeliä 
ennen 4.500 ja nyt 200.000 kpl. Useita filosofeja, jotka Neuvosto- 
liitto on julkaissut — tavallisesti hyvien valittujen tahi koottujen 
teosten asussa —, ei aikaisemmin joko ole lainkaan ollut tahi on 
ollut vain puutteellisina kielellämme. Näitä ovat esimerkiksi 
kreikkalaisista ajattelijoista Demokritos ja Aristoteles, 
useampia pääteoksia renessanssin ajalta, mm. eräs Brunon pää- 
teoksista (1934) ja Campanellan ”Aurinkovaltio” (1934); 
uudemmalta ajalta Bacon (2 teosta), Hobbes (”Valitut teokset” 
ja ”Leviathan”), Descartesin ”Regulae” (1936), Spinozan 
”Kirjeidenvaihto” (1932), Leibnizin tietoteoreettinen suurteos 

”TIhmisen ymmärryksestä” (1936), Tolan din ”Valitut teokset” 
(1927), samoin Priestleyn (1934). Edelleen Newtonia 
(1931), Rousseauta (1938), Montesgieuta (1925), Hel- 
vetiusta (1938), Holbachia (1924—1937), Condillacia 
(1935—38), LaMettrien ”Valitut teokset” (1925), Robineta 
(1935), Diderot'n 10-osainen ”Kootut teokset” (1935—1937), Vol- 
tairea (1938), Kantia (1923, 1937), Fichteä (1937), Schel- 
lingiä (1936), Hegelin pääteokset (1932—1939), Feuer- 
bachia (1924—1937), Robert Mayerin pääteos energian 
säilymisestä (1933). Ohella on julkaistu käännöksiä myös filo- 
sofian historian ym. aloilta. 


Kaikki tämä on merkkinä osaltaan vain siitä harrastuksesta ja 
innosta, millä Neuvostoliitossa on haluttu tutustua ulkomaiseen- 
kin filosofiaan. 

Erikoista ja monista länsi-Europan sivistysmaista poikkeavaa 
on Venäjällä ja varsinkin Neuvostoliitossa ollut, että filosofinen 
tutkimus ei ole — laajasuuntaisesta klassillisen kirjallisuuden 
harrastuksesta huolimatta — hajonnut keskenään taisteleviksi 
pieniksi koulukunniksi ja oppisuunniksi. Filosofia Neuvostoliitossa 
on koko kansassa elävä voima, jolla on syvät venäläiset perinteet 
takanaan. Leninin ja Stalinin dialektisen materialismin filosofia 
on vain luonnollisesti kehittynyttä huippua venäläisen ajattelun 
saavutuksista. Ja nämä saavutukset ovat yhä selvemmin olleet 
kaikenkaltaisen idealismin ja fideismin vastaisia. Niiden perus- 
luonne on ollut materialistinen, vaikka vasta Leninin filo- 
sofiset tutkimukset ovat voittaneet ajattelun idealistisen tieto- 
teorian erehdykset. Hänen suurteoksensa ”Materialism i 
ja empiriokritisismi syntyi laajojen tutkimus- 
ten tuloksena jo vuosisatamme alussa (ilmestyi 1908). Mutta 
vasta 1931 ovat julkaistut Leninin filosofiset muistiinpanot (lo- 
giikan, tietoteorian, etiikan ym. aloilta). Ne ovat jatkoa äsken- 
mainittuun teokseen. 

Materialistisen filosofian perusteita 


Venäläisen ajattelun ja myös Leninin ja Stalinin filosofian 
pohjana ovat seuraavat käsitykset: k 1) On olemassa tietoamis- 
kyvystämme riippumaton todellisuus, jota aistimme heijastelevat. 
— 2) Tämä todellisuus ei ole muuttumaton ja paikallaan pysyvä, 
vaan se on liikuntaa, tapahtumista, minkä lait filosofinen tutkimus 
selvittää. — 3) Myös ajatus muuttaa esinettä, josta johtuu, 
että vasta tieteellisesti arvostelevan tutkimuksen on mahdollista 
johtaa syvempään todellisuuden tuntemukseen. 


Nämä periaatteelliset oivallukset ovat venäläistä filosofiaa 
myös vapauttaneet ennakkoluulottomaan vieraiden kansojen ja 
kulttuurien saavutuksiin perehtymiseen. Niinpä esim. juuri ennen 
nykyistä sotaa kohdistettiin paljon huomiota sekä antiikin että 
itämaiseen filosofiaan. 

Omien perinteiden pohjalla Venäjällä on ollut huomattavia 
ajattelijoita yleensä filosofisesti hedelmättömällä 19. vuosisadal- 
lakin. Tällöin ajan muotifilosofia, positivismi vaikutti kuitenkin 
myös Venäjällä. Juuri tässä suhteessa Leninin filosofia puhdisti 
suuntaviivat selviksi kohti tulevaisuutta. 


Varsin merkittävä materialistinen ajattelija viime vuosisadalla 
oli Plehanov. Hän oli materialisti ja arvosteli idealismia osoit- 
tamalla siinä sisäisiä ristiriitaisuuksia. Mutta hän ei ollut luon- 
nontieteilijä, vaan nojautui näissä tieteissä Engelsiin. Samalla 
hänessä tapaa jonkinlaista myöntyväisyyttä aikakauden muoti- 
filosofialle (positivismille ja uuskantilaisuudelle). Hän käsitti 
aistimuksen ikäänkuin ajattelun luomaksi merkiksi (symbooliksi, 
”hieroglyfiksi”), joka pelkästään ”viittaa” todellisuuteen, mutta 
ei ole sen heijastusta, niinkuin myöhemmin Lenin on osoittanut. 
Juuri tämä peruskäsitys johti helposti idealistisen tietoteorian 
erehdyksiin ja peitetysti oli myönnytystä niille. Leninin mukaan 
aistimuksen välittämä kuva todellisuudesta on epätarkka ja mo- 
nille erehdyksille altis. Mutta tieteen tehtävänä on selvittää, mitä 
sen edustama todellisuus perimmältään on. Metodina eli tieteel- 

lisenä menetelmänä tällöin on jo Hegelin ja Marxin kehittelemä 
dialektinen  tutkimusmenetelmä. Sen avulla saavutetaan tie- 
toa todellisuutta hallitsevista liikunnan laeista ja perehdy- 
tään ”ajatuksen joustavuutta” noudattaen objektissa eli tutki- 
muksen esineessä vaarinotettaviin muutoksiin. On merkille- 
pantavaa, että Leninin filosofia pyrkii syvemmälle kuin pelkkä 
aistinvaarinottoihin nojautuva jyrkkä teoria (sensualismi) ja 
käsittää todellisuuden periaatteellisesti myöskin metafyysillisesti. 
Leninin filosofia on materialismia. Mutta sen perusajatukset 
pätevät aivan riippumatta erikoistieteellisestä materian (aineen) 
käsityksestä. Fysiikan, kemian jne. aine on vallan eri asia kuin 
filosofinen materian ongelma. Siitä huolimatta hämmästyttää 
todeta kuinka syvällisesti oikein ja yhtäpitävästi nykyaikaisen 
luonnontieteen kanssa jo Marx ja Engels ja sitten Lenin selittivät 
aineen olemuksen. He ovat olleet yleisneroja, todellisia polyhisto- 
reja, joiden tutkimukset ulottuvat melkein kaikkien tietei- 
den alueille. Ennen ei tätä ole riittävästi edes tiedetty. Mutta 
vasta 1933 Neuvostoliitossa ovatkin julkaistut esim. Marxin mate- 
maattiset käsikirjoitukset, joita oli kauan pidetty kätkössä Sak- 
sassa. Ne ovat sangen mielenkiintoiset. Marx selvittelee niissä 
mm. matemaattisten merkkien (symboolien) suhdetta todellisuu- 
teen. Marxin mukaan irrationaalisimmatkin symboolit (esim. sel- 
laiset kuin /—1 jne.) viittaavat johonkin tosiolevaan. Niillä on 
siis jokin vastine todellisuudessa. Neuvostoliitossa on edelleen 
julkaistu Engelsin luonnnontieteelliset teokset. Esim. teoksella 
”Luonnondialektiikka” on huomattavaa merkitystä fyy- 
sikoillekin. Leninin filosofisista teoksista on edellä jo puhuttu. 


Stalinin filosofia on venäläisen ajattelun huippusaavu- 
tusta. Riippumattomana Leninistä ja häntä tällöin vielä tunte- 
matta Stalin johtui samansuuntaiseen filosofiaan kuin Lenin. 
Hänen filosofiset kirjoituksensa ovat jo vuosilta 1906—07 (”Anar- 
kismi vai sosialismi”). Suurta itsenäisyyttä Stalin on osoittanut 
myös tutkimuksissaan kansallisuuskysymyksestä. Aatteensa on 
hän todellistanut Neuvostoliitossa. Käytännössä Stalinin käsityk- 

set ovat luoneet pienille kansoille historiassa vertaansa vailla 
olevan vapauden ja omapohjaisen kulttuurikehityksen. Jo vuonna 
1911 Stalin määritteli tieteellisesti kansakunnan käsitteen ja loi 
siten tieteellisen perustan Neuvostoliiton kansallisuuspolitiikalle. 

Samoja periaatteita kuin sisäänpäin Neuvostoliitto noudattaa 
tässä politiikassaan ulospäinkin. Neuvostoliiton kansallisuuspoli- 
tiikka on täysin vastakkainen fascistisille teorioille, joiden mukaan 
toisten kansojen on oltava hallitsevia, toisten alistettuja. Stalini- 
lainen kansallisuuspolitiikka on auttanut Neuvostoliittoa sodassa 
Saksaa vastaan; se on liittänyt myös muita kansoja yhteiseen 
rintamaan. 

Dialektisen materialismin sellaisena, miksi se nyt on kehitty- 
nyt, esittää Stalin kirjasessaan ”Dialektisesta ja historiallisesta 
materialismista”. 


Stalin isänmaallisen sodan johtajana 


Myös sotilaallisena strategina Stalin on osoittanut tiedemies- 
kykynsä. Analysoimalla sodan syyt hän on todennut sen luonteen: 
Tämä sota ei ole tavallista tyyppiä. Se on koko neuvostokansan 
sotaa fascismia vastaan. Lähtien sodan luonteen erittelystä Stalin 
3. 7. 1941 antoi ohjeet Neuvostoliiton sodankäynnille. Hän määrit- 
teli sodan Euroopan kansojen vapaussodaksi. Näin luotiin voima- 
kas yhteenliittymä Hitleriä vastaan. Sodan kulku on kumonnut 
Hitlerin teoriat. 

Kysytään, miksi neuvostoarmeija alussa kärsi tilapäisiä tap- 
pioita. Siihen voidaan vastata, että Hitlerin etuna oli yllätys. 
Mutta ratkaisevia kuitenkin ovat pysyvät tekijät, ja näiksi Stalin 
osoitti seuraavat: armeijan vahvuus, armeijan moraali, divisioo- 
nain lukumäärä ja laatu, armeijan varusteet ja aseistus ja johdon 
organisatooriset kyvyt. Mitä pitemmälle sota kehittyy, sitä mer- 
kityksellisemmiksi muodostuvat nämä tekijät ja sitä vähäarvoi- 
semmiksi tilapäiset tekijät. Sodan kulku onkin osoittanut Stalinin 
erittelyn oikeaksi. 

Jäykkää saksalaista strategiaa vastaan Stalin on asettanut 
joustavan strategian, jossa varsinkin tykistö näyttelee suurta 
osaa. Tämä strategia on osoittautunut ylivoimaiseksi. 

Sodan kulku on osoittanut filosofian merkityksen. Neuvosto- 
liitossa se on tiede, jonka avulla tunnetaan maailmaa, jotta se 
voitaisiin muuttaa. Filosofia Neuvostoliitossa on koko kansan 
asia. Sitä harrastavat kaikki. Se ei kuulu vain yliopistojen salei- 
hin tahi oppineiden huoneisiin. Kun julkaistaan — valtavan 
suurina painoksinakin — filosofisia teoksia, myydään ne muuta- 
massa päivässä loppuun. Tämä filosofia Neuvostoliitossa on yhte- 
näistä ja elävää. Siinä sen voima. Ja sen suuri hedelmällinen 
peruslähtökohta on jo mainittu käsitys todellisuudesta, jota ais- 
timme heijastelevat. Tämän teorian on Lenin kehittänyt täyteen 
kukoistukseen. Se on vapauttanut filosofian pääsemään idealisti- 
sessa filosofiassa ikivanhan kompastuskiven yli. 

Idealismissa ajattelu ikäänkuin unohtaa syrjään esineen todel- 
lisuuden ja tekee ajattelusta itsestään esineen. Tämä ei tietysti 
paljonkaan vaikuttaisi maailmaan, ellei idealismia edustaisi myös 
sille ominainen ja sitä vastaava yhteiskunta. Uuden ja inhimilli- 
semmän yhteiskunnan kuin milloinkaan aikaisemmin on vasta dia- 
lektinen materialismi voinut luoda. Mutta käsitetään sangen 
erheellisesti sen sisältö, jos ajatellaan, että sen mukaan esim. 
historian kehitys olisi vain jonkinlaisten jäykkien mekaanisten 
talouslakien säätelemää tulosta. Näin ei dialektinen materialismi 
opeta. Aina tekevät ihmiset historian. Ihmisen toi- 
minta luo sen. Stalin onkin nimenomaan, kuten jo Marx aikoinaan, 
sanonut: ”Juuri ihmiset luovat historian, mikäli oikein ymmärtävät 
todellisuutta ja historiallisia olosuhteita.” Filosofian tehtävänä 
tällöin on ilmaista ja selittää, mitä tuo ihmisten luova toiminta on 
ollut ja on sekä mitä historian lakeja se todellistaa. Näin käsi- 
tettynä dialektisen materialismin yhteiskuntafilosofia on sekin 
ihmisen pyrkimystä todellisuuden ymmärtämiseen. Että tämä pyr- 
kimys Neuvostoliitossa. on tuottanut suuria saavutuksia, sen 
todistaa myöskin nykyinen suursota. Neuvostoliiton mahtavuus 

on tulosta juuri sen filosofiasta — dialektisen materialismin aat- 
teellisesta voimasta. Ei ole minkään filosofian totuudesta muuta 
niin vakuuttavaa todistusta kuin sen soveltaminen elävässä elä- 
mässä. Parhain filosofia on aina se, jonka totuuden tunnusmerkit 
tarkistaa ja osoittaa käytäntö. Neuvostoliitossa on sen materia- 
listinen filosofia todistettu suurisuuntaisemmin kuin mitään filo- 
sofiaa on milloinkaan oikeaksi todistettu. Sen on ilmaissut sekä 
loistava yhteiskunnallinen kehitys korkeine saavutuksineen ja 
uusi inhimillinen kulttuuri että myös se kansojen kamppailu, 
johon Neuvostoliittokin joutui pakotetuksi mukaan. Stalinin filo- 
sofinen politiikka ja suuri humanismi on vapauttava myös Euro- 
pan fascismin synkästä painostuksesta. Se on viitoittava kansoille 
tien yleisinhimilliseen vapauteen ja kulttuuriin. Tämä kaikki, niin- 
kuin jo nykyinen Neuvostoliitto, on venäläisten ajatusperinteiden 
ja Neuvostoliiton filosofian voimasta syntynyttä historian saa- 
vutusta. 


NEUVOSTOLIITON SOSIAALISET 
ONGELMAT TOISET KUIN 
KAPITALISTIMAITTEN 


Helmikuun 2 päivänä vieraili SN-Seuran sosiaalipoliittinen 
toimikunta prof. Kemenovin luona. Toimikunnan puheenjohtaja 
J. Parkkari selosti lyhyesti toimikunnan tarkoitusta ja sen 
työsuunnitelmaa osoittaen, että sosiaalipoliittisen toimikunnan 
tehtävänä on osaltaan poistaa sitä väärää kuvaa, joka maamme 
kansalaisilla on Neuvostoliitosta, ja siten lähentää näitä kahta 
maata toisiinsa. 

Käytännöllisesti pyrkii toimikunta päämääräänsä valmista- 
malla kirjasia ja esitelmätilaisuuksia, luentoja jne. sekä mikäli 
mahdollista esittämällä myös elokuvia Neuvostoliitossa tapahtu- 
van sosiaalipoliittisen toiminnan eri aloilta. Tosin on käytännöl- 
linen työ vielä rajoittunut hyvin vähiin, koska aineiston puute on 
haitannut työtä. Esitettyään yksityiskohtaisemman selostuksen 
suunnitelluista esitelmistä ym. herra Parkkari esitti toivomuksen, 
että herra Kemenov lausuisi minkälaisia mahdollisuuksia olisi 
saada aineistoa, elokuvia ym. toimikunnan alaan kuuluvien kysy- 
mysten ratkaisemiseksi. 


”SN-Seuran sosiaalipoliittisella toimikunnalla tulee olemaan suuri 
merkitys” 


Herra Kemenovin ryhtyessä vastaamaan hänelle esitettyihin 
kysymyksiin hän totesi ensiksi, että toimikunnan työllä tulee ole- 
maan hyvin tärkeä merkitys ystävällisten suhteiden kehittämi- 

sessä. Tämä merkitys johtuu siitä, että juuri perustavaa laatua 
olevat kysymykset, kuten Neuvostoliiton taloudellinen elämä, 
yhteiskunnallinen rakenne ym. kuuluvat sen toimintapiiriin. Vasta 
kun nämä kysymykset ovat selvillä, voidaan niiden luomalle poh- 
jalle rakentaa se pyramiidi, jonka pystyttämisessä seuran muut 
toimikunnat ahertavat. Toimikunnan laatima suunnitelma on paras 
mahdollinen. Kaikki siinä käsiteltäväksi aiotut kysymykset ovat 
tärkeitä ja VOKSin kautta toimikunta tulee saamaan kaikkea 
mahdollista aineistoa kirjasia, esitelmiä ja puheita varten, samoin 
myöskin elokuvia, joissa toimikunnan toimintapiiriin kuuluvia 
asioita on selostettu. Jo nyt voi toimikunta saada näyttelyn 
”Uraali — Punaisen Armeijan arsenaali”, missä on taulukkoja 
ja kuvia Uraalin teollisuudesta, työläisten elämästä, sosiaalisesta 
huollosta ym. 

Yleensä toimikunnan käsittelypiiriin kuuluvat kysymykset 
voidaan jakaa kahteen suuren osaan. Ensimmäinen osa käsittelee 
neuvostotalouden ja muiden alojen kysymyksiä yleensä, kysy- 
myksiä siitä, miten neuvostoelämä oli järjestetty ennen sotaa. 
Sota on luonnollisesti muuttanut suuresti elämää, ja toinen osa 
käsittelisikin sitä ja sen seurauksista johtuvia uusia ilmiöitä. Kun 
aineistoa lähetetään, jakautuu se juuri näiden pääryhmien 
mukaan. 


Työväensuojelua valvovat työläisten asettamat tarkkailuelimet 


Kysymys työläisten etujen valvomisesta Neuvostoliitossa on 
niin laaja, että se vaatisi hyvin yksityiskohtaisen selostuksen. 
Neuvostoliitossa ei kukaan hyökkää työläisten etuja vastaan, joten 
muissa maissa ilmenevää ristiriitaa ei ole. Ammatillisen liikkeen 
yhteydessä on erikoinen sektori, joka huolehtii näistä kysymyk- 
sistä. Työväensuojelua valvovat työläisten valitsemat tarkkailu- 
elimet, jotka tarkastavat tehtaat sekä koneet ja huolehtivat siitä, 
että tarpeelliset suojalaitteet ovat olemassa. Samanlaiset elimet 
valvovat myös yhteiskunnallista ruokailua, lastenseimiä ja -koteja, 
sairaaloita jne. 

Neuvostotyöläinen puolustaa etujaan taistelemalla työn 
tuottavaisuuden kohottamiseksi 


Työväestön etujen puolustaminen ei tapahdu tehtaan johtoa 
vastaan. Neuvostotyöläinen puolustaa etujaan taistelemalla työn 
tuottavaisuuden kohottamiseksi, sekundatuotannon vähentämi- 
seksi ja laiskuruuden poistamiseksi. On myös käynnissä suuri 


kamppailu lämpöaineen ja energian säästäväisyyden puolesta." 


Työläiset pitävät huolta siitä, että ei yksikään lamppu pala tur- 
haan, että ei yksikään pyörä pyöri tarpeettomasti. Sekin on tais- 
telua työläisten etujen puolesta. Sosialistinen kilpailu on laajalle 
levinnyt-muoto, joka on temmannut mukaansa suurimman osan 
neuvostomaan työläisiä. 

Tämän hetken keskeisimpänä kamppailuna työläisten keskuu- 
dessa on työn tuottavaisuuden kohottaminen, tuotantokustannus- 
ten alentaminen, Tuotteiden laadun parantaminen, raaka-aineen 
ja energian säästö. Mitä korkeampi on työn tuottavaisuus, sitä 
paremmat ovat elinehdot ja sitä pikemmin taistelu fascismia vas- 
taan voidaan viedä voitokkaaseen loppuun. 


Työttömyyttä ei Neuvostoliitossa ole ollut vuosikausiin 


Kysymys työvoiman sijoituksesta ei ole myöskään probleemi. 
Työttömyyttä ei ole ollut moniin vuosiin. Kysymys on työvoiman 
riittämättömyydestä. Miten voidaan valmistaa riittävä määrä 
pystyvää ammattityövoimaa, se on pääkysymys. Nuorille ja vart- 
tuneessa iässä oleville on suuri määrä ammattikouluja, joissa opis- 
keluaika on 3 vuotta. Niissä valmistuu ammattitaitoista työväkeä 
kaikille aloille. 


”Vapaita ammatteja” kohtaan vähän kiinnostusta 


Kysymykseen' nk. vapaista ammateista professori Kemenov 
vastasi, että esim. lääkäreillä on mahdollisuus yksityiseenkin prak- 


` tiikkaan, mutta enemmistö heistä pitää edullisempana olla kiinni- 


tettynä johonkin yleiseen laitokseen, missä on käytettävänä labo- 

ratoriot ja kaikki tieteellisessä työssä välttämättömät laitteet. 
Mitä taas tulee arkkitehteihin, on heilläkin mahdollisuus työsken- 
nellä yksityisesti. Melkein kaikki neuvostoarkkitehdit ovat liitty- 
neet ” Arkkitehtien liittoon” (se ei ole ammatillinen järjestö; arkki- 
tehdit kuuluvat Rakentajien ammattiliittoon), minkä kautta jae- 
taan työt eri arkkitehtien kesken jne. Arkkitehtien osuus on var- 
sinkin sodan aikana ollut suuri ja jälleenrakennustyön aikana se 
vielä kasvaa. Arkkitehtien osallehan on langennut suunnitella 
evakuoiduille asunnot. Ne-on täytynyt useinkin rakentaa kaukai- 
sille alueille, missä esim. puuta ei ole ollut saatavissa. On käytetty 
onnistuneesti hyväksi erilaatuisia paikalla saatavia rakennus- 
aineita tai tuotettu puutavaraa tuhansien kilometrien päästä. 
Vihollisesta vapautetuilla alueilla on arkkitehdeillä erikoisen suuri 
tehtävä: kokonaiset kaupungit on suunniteltava ja rakennettava 
uudestaan. Ne pyritään rakentamaan pitäen silmällä kauneutta, 
viihtyisyyttä ja mukavuutta. -On luonnollistakin, että kun arkki- 
tehdeillä on tuollaisia suuria ja mielenkiintoisia tehtäviä, joista 
lisäksi saa hyvän palkan, ei kenelläkään ole kiinnostusta pienten 
yksityistilausten ottoon, vaan työskentelevät he mieluimmin yhtei- 
sesti. 


Suurin osa kalastajistakin kuuluu kollektiivitalouksiin 


Kalastajien ammattikunta on erikoisasemassa. Jokaisella on 
oikeus kalastella yksinäänkin ja myydä tuotteensa torilla. Yksi- 
tyisiä kalastajia, enimmäkseen vanhuksia, onkin. Enemmistö 
kalastajistakin on liittynyt kalastuskollektiivitalouksiin, joissa 
heillä on käytettävissään ajanmukaiset kalastusalukset, pyynti- 
välineet jne. ja joissa ansaittu tulo jaetaan kunkin tekemien työ- 
päivien mukaan. 

Kysymykseen siitä, olisiko mahdollisuuksia päästä Neuvosto- 
liittoon tutkimusmatkoille, prof. Kemenov vastasi, että siihen 
aukeaa varmasti laajatkin mahdollisuudet heti sodan päätyttyä. 

Alkoholikysymystä ei Neuvostoliitossa ole 
Nyky-Venäjällä ei alkoholikysymys ole enää pulmallinen 
probleemi, kuten se oli vielä tsaarin Venäjällä ja nykyäänkin 
vielä kapitalistisissa maissa. Määrätietoinen työ alkoholismin 
poistamiseksi ja yhteiskunnan suurenmoinen alkoholistihuolto- 
toiminta ovat poistaneet tämän ennen niin kriitillisen sosiaalisen 
kysymyksen. 


Sairaanhoito on Neuvostoliitossa kaikille vapaata 

Osanottajien taholta tehtyyn kysymykseen sairashoitomaksu- 
jen, lepokoti- ja kylpylämaksujen suorituksesta vastasi prof. 
Kemenov, että sairashoito on vapaa kaikille. Siinä ei ole mitään 
rajoituksia. Sairasajalta maksaa palkan vakuutuskassa. Se las- 
ketaan viimeisten kolmen kuukauden aikana ansaitun keskimää- 
räisen palkan mukaan. Palkka maksetaan aivan mitättömiä pois- 
toja lukuunottamatta täydellisenä. Lepokoti- ja kylpylämaksut 
ovat yleensä pienet, joka*tapauksessa pienemmät kuin kustan- 
nukset. Työläiset ja kollektivistit voivat siten itsekin helposti 
maksaa leponsa. Yleensä kuitenkin ammattiliitot kustantavat *yö- 
läisten oleskelun niissä. On luonnollista, että sodan aikana ovat 
vain sairaat saaneet mahdollisuuden niissä oleskella. 

(SNS/Kansan Sanomat/ n:o 8/-45.) 


JOKAINEN NEUVOSTOLIITON URHEI- 
LIJA MUKANA YHTEISKUNNALLISESSA 
TYÖSSÄ 


SN-Seuran urheilutoimikunnan keskustelutilaisuudessa prof. 
Kemenovin kanssa hän ilmaisi kiinnostuksensa Suomen 
urheilua kohtaan haluten täydentää tietojaan sen suhteen. 
Urheilutoimikunnan puheenjohtaja lehtori Klaus U. Suomela 
esittelikin lyhyesti Suomen urheiluelämää, liittoja ja urheilu- 
tuloksia sekä tähänastisia vähäisiä urheiluyhteyksiä Neuvosto- 
liittoon. Hän toi julki koko Suomen urheiluväen toivomuksen 
hyvin pikaisesta yhteistyöstä ja kilpailusuhteiden järjestelystä 
Neuvostoliiton urheiluväen kanssa, mistä toivomuksesta leht. Suo- 
mela antoi todistuksen esittämällä sekä TULn että SVULn alaisten 
lukuisten seurojen anomukset saada kilpailuihinsa neuvostoliitto- 
laisia osanottajia. 


Prof. Kemenov otti toimittaakseen nämä anomukset VOKSin 
urheilujaoston tietoon ja toivoi molempien maitten urheilijoita 
kehittäviä keskinäisiä kilpailuja saatavan piankin järjestetyksi. 
Tosin prof. Kemenov mainitsi olevan vaikeata lähettää suuria 
urheilijajoukkueita tänne kilpailuihin, koska suurin osa tunne- 
tuista urheilijoista on eri puolilla Neuvostoliiton rintamia. Heidän 
joukkueensa ei ole niin helposti koottavissa kuin esim. täällä vie- 
raillut Punaisen Armeijan laulukuoro, joka rintamallakin toimii 


omana yksikkönään. 

- Prof. Kemenov ryhtyi sitten -selostamaan Neuvostoliiton 
urheilujärjestöjen rakennetta, urheilijoitten koulutusta ja yleensä 
Neuvostoliiton koko urheiluelämää. 


Neuvostoliiton 12 miljoonan järjestyneen urheilijan edustaja 
hallituksen jäsen 


Urheiluministeriönä tavallaan toimii Neuvostoliiton urheilu- 
järjestöjen yli elin, urheiluasiain komitea, joka on kansankomis- 
sariaatin alainen ja jonka puheenjohtaja on Neuvostoliiton halli- 
tuksen jäsen. Tämä komitea on siis koko urheiluorganisation 
keskus, jonka alaisia ovat vuorostaan jokaisen neuvostotasavallan 
keskusjärjestöt — vastaa meidän piirijärjestörakennettamme — 
joihin taas kuuluvat kunkin tasavallan eri urheiluklubit ja 
ammattiliittojen urheiluseurat. 

Yleensä Neuvostoliiton 12 miljoonaa urheilijaa ei ole järjes- 
täytynyt harrastamansa urheilulajin mukaan, kuten meillä teh- 
dään, vaan ammattikunnittain, jolloin kuhunkin urheiluseuraan 
kuuluu siis kaikkien urheilulajien harrastajia. 


Donetsin laakion terästeollisuus nousee jälleen 


Jäsenmaksuja ei ole, 
sillä ammattiliitot maksavat alaistensa urheiluseurojen jäsenten 
maksut ja urheiluvälineet, harjoitussalit, kentät ym. 


Dynamo ja Spartak, 
Neuvostoliiton suurimmat urheilujärjestöt ovat täälläkin tunnet- 
tuja. Spartak, joka on saanut nimensä muinaisen spartalaisen 
kasvatusmetodin eikä suinkaan roomalaisen orjakapinan johtajan 
Spartacuksen mukaan, on osuustoiminnallinen urheilujärjestö. 


Mitään ammattilaiskysymystä ei Neuvostoliitossa ole, 


sillä jokainen Neuvostoliiton urheilija osallistuu yhteiskunnalli- 
seen työhön, on alansa ammattijärjestön jäsen ja harjoittaa urhei- 
lua vapaa-aikoinaan järjestönsä alaisessa urheiluseurassa, Vain 
opettajat luonnollisesti ovat ammattilaisia. 


Minkäänlaista yliopistollista urheilupakkoa ei myöskään ole 


Ylioppilaatkin kuuluvat kukin ammattialansa järjestöön ja 
urheilevat ylioppilaat niiden urheiluseuroihin, jotka ammattiliitot 
rahoittavat. 


Urheiluopettajien kasvattamiseksi erikoisopistot 
Urheiluopettajien koulutus on keskitetty erikoisiin suuriin 
instituutteihin, joissa paitsi urheiluaineita on luentoja myös kai- 
kissa. yleissivistyksen alaan kuuluvissa aineissa. Leningradissa 
toimii suuri Levskov-instituutti. Moskovan instituutissa on lähes 
1.000 opiskelijaa. Näissä opistoissa opiskelijat suorittavat 416—5 
vuoden kurssin saadakseen valmiin urheiluinstruktorin arvon. 


”Punainen urheilu” 
on eräs Neuvostoliiton monista urheilulehdistä. Kussakin tasa- 


vallassa on omat urheilulehtensä ja yleisissä päivälehdissäkin 
varataan huomattavat palstamäärät urheiluasioille. 

Palkinnot ovat kiertopalkintoja 


Tosin jotkut erikoisen ansioituneet urheilijat voivat saada yksi- 
tyispalkintoja — jopa Neuvostoliiton kunniamerkkejä. Parhaat 
urheilijat saavat nimityksen urheilumestari, onpa annettu nimitys 
ansioitunut urheilumestari. — Urheilumestari ei suinkaan ole 
ammattilainen, 


Kaikenlaiset palloilut suosituinta urheilua 


Kaikkialla Neuvostoliitossa harrastetaan kaikenlaista palloilua 
aina kansan omista palloleikeistä järjestelmälliseen jalkapalloi- 
luun, kertoi prof. Kemenov. 

Jalkapalloilu on Neuvostoliitossa aivan erikoisen suosit- 
tua — miljoona palloilijaa harrastaa säännöllisesti tätä urheilua. 
Kaukaisissa Keski-Aasiankin tasavalloissa on hyvin kehittyneitä, 
teknillisesti korkeatasoisia jalkapallojoukkueita. 

Yleisö tuntee joukkueitten kokoonpanon ja otteluita seurataan 
suurella jännityksellä. Prof. Kemenov itse on myös kaikkien neu- 
vostokansalaisten tavoin suuresti kiinnostunut jalkapalloilusta ja 
käy seuraamassa mahdollisimman monia kilpailuja. Moskovassa 
oleva Dynamon suuri stadion, jossa on sijaa 80.000 katsojalle, on 
aivan liian pieni ja rakenteilla onkin uusi stadion, jossa tulee 
olemaan valtavat katsomot. Gruusiassa ja Armeniassa on erikoisen 
hyviä jalkapallostadioneja, joihin eivät kuitenkaan läheskään 
kaikki katsojat voi päästä. Siksi pikkupojat, joiden on onnistunut 
livahtaa stadionin sisäpuolelle seuraamaan otteluita, päästävät 
aina maalin tullen lentoon kyyhkysiänsä, jotta koko kaupunki 
pysyisi kuitenkin jollain tavoin tilanteen tasalla. 

Neuvostoliitossa pidetään vuosittain kahdet suuret jalkapallo- 
ottelut — Neuvostoliiton mestaruus- ja cup- (pokaali-) ottelut. 
Mestaruusottelussa noudatetaan sarjasysteemiä ja pistelaskentaa 
kuten Suomessakin. Viime ottelussa Moskovan Dynamo-joukkue 
otteli itselleen mestaruuden. Cup-otteluissa noudatetaan myös 
samaa menetelmää kuin meillä — finaaliin selviytyvät vain voit- 
taneet joukkueet. Leningradin Torpedo-joukkue voitti cup-ottelun 

viime kerralla. Kaikkia näitä kilpailuja on seuraamassa sekä 
stadionilla että sen ulkopuolella tavattomat kansanjoukot ja sano- 
malehdistössä annetaan runsaasti tilaa näiden otteluiden selos- 
tuksille. 

Ensi kesäkuussa meillä lienee odotettavissa Torpedo-joukkueen 
vierailu. 

Wolley-pallo on jalkapallon jälkeen suosituin peli. Kori- 
ja jääpalloilua harrastavat myös naiset hyvin paljon ja 
heillä onkin erinomaisia joukkueita. — Sivumennen sanoen täällä 
vierailleen Punaisen Armeijan kuorolaiset seurasivat eräänä sun- 
nuntaina Stadionilla jääpallo-ottelua, johon he olivat hyvin kiin- 
nostuneita, mutta sanoivat heikäläisten naisjoukkueittenkin pelaa- 
van vauhdikkaammin kuin Stadionin ottelijat. 

Tennis Neuvostoliitossa on oikea kansanpeli, sillä jokaisella 
tehtaalla on työläisilleen laajat verkkopallokentät. Basket-ball 
jalentopallo, joita ei meillä harrasteta, ovat Neuvostoliitossa 
hyvin suosittuja nekin. 


Uintia ja purjehdusta 


harjoitetaan jokirikkaassa Neuvostoliitossa tavattoman paljon. 
Maassa on upeitten uimahallien lisäksi 350 suuruimalaitosta. Neu- 
vostoliiton maailmanluokkaa olevat uintiennätykset ovat meilläkin 
tunnettuja, varsinkin suuruimari Boitshenkon saavutukset. 


Pyöräilykilpailu Neuvostoliiton ympäri 


Vuonna 1937 pantiin toimeen ensimmäinen Neuvostoliiton 
ympäri tapahtunut valtava pyöräilykilpailu, jonka osanottaja- 
määrä oli kilpailumatkan mittasuhteitten mukainen. 


Kenttäurheilun tulokset kansainvälistä luokkaa 


Kenttäurheilua ei Neuvostoliitossa harrasteta suhteellisesti 
ehkä niin paljon kuin Suomessa, mutta sillä alallakin ovat saavu- 
tukset täysin kansainvälistä luokkaa, ovatpa tulokset useissa 
tapauksissa parempia kuin ”länsimaiset” maailmanennätykset, 

9 miljoonaa hiihtomerkin suorittajaa 1941 

Järjestelmällinen hiihtokoulutus aloitettiin Neuvostoliitossa 
vasta 1930-luvun puolivälissä, mutta jo vuonna 1941 saattoi 9 mil- 
joonaa hiihtäjää suorittaa vaativan urheilumerkin vaatimukset. 
Kuluneitten sotavuosien aikana on hiihtokoulutusta yhä laajen- 
nettu ja nyt on tästä urheilusta muodostunut jo ensisijainen laji. 

Prof, Kemenov oli hyvin kiinnostunut suomalaisten hiihdosta 
ja tiedusteli mahdollisuutta seurata joitain hiihtokilpailuja. Hän 
oli kuullut myös Suomen korkeatasoisesta suksiteollisuudesta ja 
halusi tutustua suksitehtaisiimme, hän kävikin sitten mm. Porvoon 
suksitehtaalla. 


Luistelun tulostaso korkea 
Jo paljon ennen sotaa oli Neuvostoiiiton luistelu hyvin tun- 
nettua suurenmoisena massa- ja *tulosurheiluna. 
Voimailulajeista on painonnosto ensi sijalla 


Painonnosto on erikoisen harrastettua, ja Neuvostoliiton pai- 
nonnostajat omistavatkin 35 maailmanennätyksestä 27. Antwer- 
penin työläisolympialaisissa 1937 neuvostoliittolaiset veivät voiton 
kaikissa sarjoissa. Maailmankuulu Novak on kahden käden nos- 
tossa ylittänyt useilla kiloilla saksalaisen maailmanennätyksen. 


Nyrkkeilijöitä ja painijoita 


prof. Kemenov ei erikoisemmin esitellyt, koska hän arveli suoma- 
laisten pian voivan kilpailuissa tutustua heidän tasoonsa. 


Useat viime vuosikymmenen suururheilijat yhä aktiiveja 


Tunnetuista aktiiviurheilijoista ovat vielä kilpailussa mukana 
suuruimari Boitshenko, pikamatkojen mestari Meshkov, 
naisurheilija Shamanova, joka ennen sotia vieraili Suomessa- 
kin, Snamenski-veljeksistä toinen — toinen kaatui sodassa. 
Nina Dumbadze parantelee yhä vuosi vuodelta kiekonheiton 
maailmanennätyksiään. 

Plastillinen voimistelutyyli Neuvostoliitossakin vallalla 


Telinevoimistelua harrastetaan Neuvostoliitossa yhä edelleen 
hyvin paljon, ja myös naisten keskuudessa, modernin keskieuro- 
palaisen voimistelun rinnalla. 


Sairasvoimisteluun kiinnitetään erikoista huomiota 


Neuvostoliitossa on parhaillaan suunnitteilla sairasvoimistelu- 
työn uudelleen organisointi. Varsinkin sotavuosina on haavoittu- 
neiden ja invaliidien hoidossa kiinnitetty sairasvoimisteluun eri- 
koisen suurta huomiota ja suoritetaan tarkkoja lääketieteellisiä 
tutkimuksia kaikenlaisten pallopelien, erilaisen voimistelun ja 
urheilun tervehdyttävästä vaikutuksesta. 


Eri kansallisuuksilla omat urheilumuotonsa 


Neuvostoliiton monilla eri kansallisuuksilla on vielä omat kan- 
sallisurheilunsa. Kasakstanilaisten erikoisurheiluna ovat tunnetut 
erilaiset ja vaikeat ja erinomaista taitoa kysyvät ratsastus- 
urheilut. Armeniassa ja Gruusiassa harjoitetaan omaa kansallista 
painia. 

Tällä hetkellä tehdään Neuvostoliitossa paljon työtä näitten 
eri kansallisurheilujen tutkimiseksi ja kehittämiseksi. 

(SNS/Kansan Sanomat/ n:o 8/-45) 


4 — Neuvostokulttuuri esittäytyy 


| 


SODASTA HUOLIMATTA NEUVOSTO- 
LIITOSSA ILMESTYY YHÄ UUSIA 
PAINOKSIA SAKSALAISIA TEOKSIA 


Turkulaisilla sanomalehtimiehillä oli eilen tilaisuus haastatella 
Hotelli Seurahuoneessa kaupungissamme vierailevia Neuvostoliiton 
kulttuurielämän edustajia, VOKSin pääjohtajaa V. S. Kemenovia 
ja elokuvaohjaaja Pudovkinia. Edellinen oli nuorehko, pitkä mies, 
joka melkein vaikutti anglosaksilta, ohjaaja Pudovkin taas slaa- 
vilaisen temperamentikas, joka silmät innosta loistaen kuvaili elo- 
kuvatyötä Neuvostoliitossa. Molemmat olivat hyvin sanavalmiita 
ja pääjohtaja Kemenovin silmissä oli usein huvittunut välke hänen 
kertoessaan, kuinka omalaatuisia kysymyksiä Neuvostoliiton 
oloista hänelle oli tällä matkalla esitetty. 


Vanhan edistyksellisen kulttuurin traditioita ei ole vieläkään 
unohdettu 


Ensin pääjohtaja Kemenov kertoi laajasti kulttuurielämän 
kehityksestä Neuvostoliitossa. Hän mainitsi, että jo ennen vallan- 
kumousta Venäjällä oli ollut edistyksellistäkin kulttuuria, joka 
kasvatti kansassa isänmaanrakkautta, Se ei kuitenkaan ollut 
sokeata shovinismia, kuten yleensä tsaarinajan Venäjällä, vaan 
tämä kulttuuri kasvatti ihmisissä vapaudenrakkautta ja pyrki- 
mystä toteuttaa se omassa isänmaassa. Nämä vanhemman kult- 
tuurin edistykselliset piirteet herättivät kansan taisteluun tsaris- 
mia vastaan, eikä edistyksellisen kulttuurin traditioita ole vielä- 

Neuvostokarjalaisia naisia urheiluparaatissa Moskovassa v. 1939. 


kään unohdettu. -Neuvostoliiton nykyisessäkin kulttuurissa on 
havaittavissa yhteyttä vanhaan klassilliseen kulttuuriin ja sen 
humanismi on myös innoittanut Neuvostoliiton sotilaita heidän 
nykyisessä taistelussaan. | 


Venäläinen kulttuuri ei ole yksinomaan venäläistä, vaan monen 
kansallisuuden kulttuuria 


Venäläinen kulttuuri ei kuitenkaan ole yksinomaan venäläistä, 
vaan se on monen kansallisuuden kulttuuria, joka on kehittynyt 
kunkin Neuvostoliiton eri kansallisuuden tarjoaman parhaan 
kulttuurin pohjalla. Esim. Ukrainan verrattoman rikkaat kansan- 
laulut ovat eläneet jo vuosisatoja ja rikastuttavat nykyistä kult- 
tuuriamme. 

Mutta Neuvostoliiton kulttuuri ei suinkaan ole eristäytynyt 
muustakaan maailmasta. Meillä on tapana järjestää suuria juhlia 
muiden maiden kirjallisuuden ja eri henkisten alojen suurmiesten 
kunniaksi. Niinpä juuri ennen matkaamme oli järjestetty suuri 
juhla Voltairen kunniaksi. Mielestäni on kehitykselle välttämä- 
töntä kulttuuriyhteyksien ylläpitäminen eri maiden välillä. Mutta 
sen täytyy tapahtua edistyksellisten aatteiden pohjalla ja tällä 
hetkellä nämä aatteet vievät taisteluun Hitlerin edustamaa bar- 
bariaa vastaan. Luonnollista on, että nyt sodan aikana kulttuuri- 
suhteet Englantiin ja Amerikkaan ovat tavattomasti kehittyneet. 

Meillä on muuten instituutti, jossa tutkitaan koko maailman 
kirjallisuutta, joskin sen opiskelu aloitetaan jo keskikoulussa. 
Myös saksalaista kirjallisuutta tutkitaan ja tunnetaan, mutta nyt 
sodan aikana tehdään ero natsikirjallisuuden ja muun saksalaisen 
kirjallisuuden välillä. Ajatelkaapa, minkälainen ero sentään on 
siinä, että meillä sodankin aikana esitetään saksalaista musiikkia 
ja julkaistaan saksalaista kirjallisuutta. Niinpä nyt on juuri ilmes- 
tynyt uusi painos Goethen teoksista. Saksassa sen sijaan on sodan 
aikana ollut kaikki venäläinen kirjallisuus kielletty, eikä vain 
venäläinen, vaan myös osa heidän omaa kirjallisuuttaan, kuten 
Heine, joka siellä on julistettu pannaan siitä syystä, että hän oli 
juutalainen. Meillä ei ole niin laita, meillä osataan saksalaisia 
runoilijoita ulkoakin. Kuulkaahan vain! Ja moitteettomalla sak- 
sankielellä pääjohtaja Kemenov alkoi lausua ”Loreleita”. 


Vanhempien ohella koko yhteiskunnan on vastattava 
5 lastenkasvatuksesta, 


Tämän jälkeen keskustelu siirtyi käytännöllisemmille aloille. 
Pääjohtaja Kemenov huomautti huvitettuna, että joku suoma- 
lainen oli kysynyt häneltä, eikö ollut ikävää, että Neuvostoliitossa 
lapset otettiin vanhemmilta ja valtio kasvatti heidät ja ettei meillä 
ole oikeata avioliittoa. Tästä keskustelu siirtyikin perhe-elämään. 
Haastateltavamme vakuutti, että Neuvostoliitossa kunnioitetaan 

perhettä ja että sen asemaa pyritään parantamaan ja lujitta- 
maan. Mutta lasten kasvatusta pidetään siksi tärkeänä, että van- 
hempien ohella koko yhteiskunnan on vastattava siitä. Tässä 
yhteydessä haastateltavamme antoi tunnustusta koulukysymyksen 
järjestelylle Suomessa myöntäen sen olevan hyvällä kannalla. 


Musta pörssi ei noteeraa Neuvostoliiton markkinoilla 


Tiedustelimme vielä Neuvostoliiton elintarviketilannetta sodan 
aikana. Ohjaaja Pudovkin puuttui puheeseen ja sanoi, että jos 
vaadimme todistusta siitä, onko heillä elintarvikkeita, voi hän 
hakea huoneestaan evääksi ottamansa voin ja juustot. Emme 
kuitenkaan vaatineet näitä todistuskppaleita, ja niinpä pääjohtaja 
Kemenov selitti meille sitten sanallisesti elintarviketilannetta. 

— Näin sodan aikana on Neuvostoliiton kaikki voimat — myös 
elintarviketuotanto — mobilisoitu sodan voittamista silmällä 
pitäen. Paras ravinto on varattu lapsille ja äideille, muuten huo- 
lehditaan ravinnon turvaamisesta ensin armeijalle, sitten niille 
työläisille, jotka työskentelevät puolustuslaitoksen palveluksessa, 
ja sen jälkeen muulle väestölle riippuen kunkin työn laadusta. 

— Musta pörssi on koettanut Neuvostoliitossakin nostaa pää- 
tään, mutta sen toiminta on tehokkaasti torjuttu. Kauppaminis- 
teriö on näet avannut valtion myymälöitä, joissa myydään valtion 
määräämillä kiinteillä hinnoilla tavaroita, jotka eivät joudu muu- 
ten markkinoille. Nämä hinnat ovat jonkin verran korkeammat 
kuin korttitavaran hinnat, mutta ne ovat jatkuvasti laskeneet. 
Tämä järjestelmä on lyönyt jalat mustalta pörssiltä, sillä kukapa 
maksaisi sen vaatimia suuria hintoja, kun valtion myymälöistä 
saadaan kortitonta tavaraa halvemmalla. 


Kulttuurisilta kahden naapurimaan välille 


Suomen ja Neuvostoliiton välisistä kulttuurisuhteista pääjoh- 
taja Kemenov lausui lopuksi, että sitä koskevia suunnitelmia on 
paras muokata yhdessä. Heidän matkansa yhtenä tarkoituksena 
onkin luoda kulttuurisilta molempien maiden välille, ja haasta- 

teltavamme mielestä on olemassa kaikki edellytykset molempien 
maiden väliseen läheiseen ja hedelmälliseen kulttuurivaihtoon. 
SN-Seuran kanssa käydyissä neuvotteluissa onkin ollut käsiteltä- 
vänä kaikki kulttuurin haarat, ja eri alojen kirjallisuuden, filmin 
ja urheilijoiden vaihto saataneenkin järjestetyksi. 


(Turun Sanomat 12/2 -45.) 


PROF: 
KABALEVSKI 


NEUVOSTOLIITON 
MUSIIKKIELÄMÄSTÄ 


; 
] 

NEUVOSTOLIITON MUSIIKKI HEIJAS- 4 
TELEE NEUVOSTOKANSAN ELÄMÄÄ 


VOKSin valtuuskunnan musiikkiedustajana oli Moskovan kon- 
servatorion professori, säveltäjä Dimitri Kabalevski. 

Prof. Kabalevski on erään Neuvostoliiton suurimman säveltä- 
jän Mjaskovskin oppilas. Hän hoitaa varsinaisen sävellystyönsä 
ohella Moskovan Valtionkonservatorion sävelteorian ja -taiteen 
professuuria. Hän on myös yleisneuvostolaisen radiokomitean 
taiteellinen ohjaaja ja ”Neuvostoliiton musiikki”-lehden vastaava 
toimittaja. Prof. Kabalevski työskentelee lisäksi teattereissa ja 
oopperoissa. Hänen huomattavimmat teoksensa ovat ooppera 
”Colas Brignon”, esitetty Leningradissa -38, ja ooppera ”Tulessa”, 
esitetty Moskovassa -42, 3 sinfoniaa, 2 pianokonserttoa sekä 
viimeinen teos ”24 pianopreludia”, missä jokaisen sävellyksen poh- 
jana on venäläinen kansansävelmä. 


”Vaikka olemme naapureita, emme tunne toisiamme” 


Tammikuun 29 päivänä oli hotelli Tornissa prof. Kabalevskin 
ja SN-Seuran musiikkitoimikunnan tutustumistilaisuus, ”erikois- 
laatuinen tilaisuus, jossa Suomen ja Neuvostoliiton muusikot 
ensimmäisen kerran tapaavat”, käyttääksemme prof. Kabalevskin 
sanoja hänen valittaessaan, että ”vaikka olemme naapureita, emme 
tunne toisiamme”, 
Prof. Kabalevski mainitsi eräitä numeroita, jotka osoittivat ` 
Neuvostoliiton musiikkielämän vilkkautta sota-ajasta huolimatta. 
Tänä vuonna on Neuvostoliitossa toiminnassa 20 konservatoriota, 

30 oopperaa ja yli 30 suurta sinfonista orkesteria, ja 60 % radio- 
ohjelmasta on musiikkia, 

— Sodan aikana musikaalinen elämä Neuvostoliitossa on suu- 
resti aktivisoitunut, huomauttaa säveltäjä Kabalevski. On ollut 
sillä alalla nähtävissä oikeastaan erinomainen luomiskausi. Tähän 
on luonnollisesti vaikuttanut se tosiasia, että koko kansa on pon- 
nistanut voimansa maahantunkeutuneen hyökkääjän karkoitta- 
miseksi ja lyömiseksi. Myöskin musiikin miehet ovat tässä tilan- 
teessa tietysti tahtoneet antaa parastaan, antaa oman panoksensa 
taisteluun vapauden puolesta. Näin ollen neuvostovenäläisten 
säveltäjäin tuotanto sodan aikana on ollut varsin huomattavaa 
sekä tuotannollisesti että laadullisesti. Erikoisesti kannattaa mai- 
nita Mjaskovskin kolme sinfoniaa, kolme kantaattia. Yksi kan- 
taateista on omistettu Kirov-vainajalle. Sen nimenä on ”Kirov 
kanssamme”. Shostakovitsh on säveltänyt sodan aikana 7. ja 8. 
sinfoniansa sekä toisen pianosonaattinsa. 

Neuvostovenäläisten säveltäjäin tuotannosta sodan aikana 
mainittakoon edelleen Prokofjevin ooppera ”Sota ja rauha”, hänen 
viides sinfoniansa, toinen kvartetti sekä piano- ja huilusonaatti 
sekä venäläiseen kansansatuun perustuva baletti ”Tuhkimo”. 
Armenialainen Hatshaturjan on säveltänyt sodan aikana 2. sin- 
foniansa ja baletin. Lisäksi on mainittava säveltäjä Shapor. 

Nämä esimerkit olen maininnut säveltaiteilijain sodanaikai- 
sesta rikkaasta tuotannosta, johon usein juuri sota on antanut 
aiheita ja vaikutteita. Niinpä itsekin rintamalla käydessäni sain 
aiheen sävelteokseen, jonka nimi on ”Kansan kostaja”. Merkki- 
tapauksista sodan aikana musiikin alalta kannattaa myöskin mai- 
nita suuret musiikkijuhlat. Niitä on oikeastaan ollut kolmet, 
nimittäin suuret musiikkijuhlat Gruusiassa, sitten Tshaikovskin 
50-vuotismuistojuhla v. 1942 ja Rimski-Korsakovin 100-vuotis- 
juhla v. 1944. Äskettäin pidettiin Moskovassa myöskin ns. oma- 
aloitteisen musiikin juhla. Samantapaisia juhlia ovat järjestäneet 
Moskovassa myöskin kansan laulukuorot, Punaisen Armeijan 
kuoro jne. Useita säveltäjäin kilpailuja on niinikään järjestetty. 

Niistä on kaksi ollut yleisvenäläisiä kilpailuja, joista edellisessä 
oli kysymys kansanlauluista ja toisessa konserttimusiikista: 


Musiikinharrastus Neuvostoliitossa kansan keskuudessa on 
tavatonta. Prof. Kabalevski mainitsi, ettei mahdollisimman suur- 
ten joukkojen musikaalisen koulutuksen tarkoituksena suinkaan 
ole yrittää kehittää näistä miljoonista säveltäjiä, vaan musikaali- 
sestikin sivistyneitä ihmisiä, musiikin tuntijoita ja ystäviä. 

— Kuten tiede, niin taidekin palvelee rintamaa ja saa sieltä 
kokemuksia ja innoittavia vaikutteita, sanoi säveltäjä Kabalevski. 

— Taiteellisen elämän edustajat ovat vapautetut rintamapal- 
veluksesta, siis sotilaan tehtävistä, mutta ei ole kuitenkaan ainoa- 
takaan taiteilijaa, joka ei työskentelisi rintaman hyväksi omalla 
alallaan. Rintamalla oleskelu antaa myös rikkaita vaikutteita tai- 
teilijoille. Jokainen taiteilija tahtoo auttaa armeijaa. Taide on 
siis annettu ikäänkuin aseeksi armeijalle. 

— Musiikin merkitys rintamalla on erikoisen huomattava. 
Musiikki antaa sotilaille uutta intoa ja voimaa. Punaisen Armeijan 
keskuudessa antoivat eri taiteilijat kaikkein vaikeimpana aikana, 
sodan ensimmäisen puolentoista vuoden aikana yhteensä 200.000 
konserttia. 

Samanlaisia kuoroja ja orkestereita kuin on täällä vierai- 
leva suuri kuoro, on Punaisen Armeijan jokaisessa armeijakun- 
nassa. Tämä vain on paras niistä. 

— Taiteilijalle vierailut armeijassa ovat välttämättömiä. Prof. 
Aleksandrovin monet laulut ovat saaneet saavuttamattoman suo- 
sion juuri siksi, että ne on sävelletty juuri kiinteässä yhteistyössä 
niiden kanssa, jotka sitten esittivät nuo sävellykset, että ne on 
sävelletty juuri heidän elämäänsä tulkitsemaan ja kertomaan 
heidän tahdostaan ja ponnistuksistaan. 

Valtio tukee suurin varoin säveltäjää sekä kouluaikana että jo 
luovana taiteilijana. Valtion ylläpitämissä ”säveltäjäin taloissa” 
eri puolilla maata säveltäjät voivat täysin antautua työllensä. 
Sananpartena eräästä kuuluisasta säveltäjästä kulkee lauselma — 

sama laitos, joka jäljentää hänen nuottinsa, korjaa hänen ken- 
känsä. Periaatteena on, ettei taiteilijan tarvitse pelätä joutuvansa 
pois ammatistaan ja leivättömäksi, ellei hän sairauden tai muun 
sellaisen syyn vuoksi ole voinut tehdä työtään. 

Neuvostoliitossa on olemassa erikoinen musiikkiministeriö, joka 
suorittaa valtion tilaukset säveltäjiltä. Säveltäjä tekee sopimuk- 
sen — kuten Shostakovitsh 6. sinfoniansa suhteen — ministeriön 
kanssa. Valtio maksaa ensin tilauspalkkion, jonka turvin sävel- 
täjä voi ryhtyä työhönsä, minkä aiheen hän saa itse määrätä. 
Kun sävellys on painettu, saa hän nuottipalkkion ja vielä, kun 
sävellys on esitetty, saa hän tekijäpalkkion. 

Edelleen prof. Kabalevski kertoi neuvostosäveltäjäin liiton teh- 
tävistä ja toiminnasta. Tällä liitolla on osastoja kaikissa huomat- 
tavissa neuvostokaupungeissa, ja sen presidenttinä toimii maan 
vanhin säveltäjä Glier, joka äskettäin 70 vuotta täyttäneenä on 
luomiskautensa huipulla. Tällä hetkellä hän on paras komposition 
opettaja Neuvostoliitossa ja kiinnittää suurta huomiota nuorison 
kasvattamiseen. Neuvostoliiton säveltäjäin liittoon kuuluu 2.000 
säveltäjää ja musiikkiarvostelijaa. Liiton perustehtävänä on 
säveltäjien välinen yhteistyö ja taloudellinen avustaminen, sävel- 


(Helsingin Sanomat 6. 2. -45.) 

TODELLISEN TAITEILIJAN TÄYTYY 
OLLA LÄHELLÄ KANSAANSA 


Helmikuun 4 päivänä oli elokuvateatteri Gloriassa yleisötilai- 
suus, missä prof. Kabalevski piti musiikkiesitelmän korostaen sitä, 
miten Hitlerin Saksan hyökkäys Neuvostoliittoon ei kyennyt mur- 
tamaan kansan elintahtoa ja säveltäjäin luomisintoa. Heitä johtaa 
rajaton rakkaus kansaan, lämmin pyrkimys olla koko kansansa 
kanssa ankarana aikana ja omalla alallaan auttaa yhteistä tais- 
telua. 

— Mitkä peruspiirteet johtavat maamme säveltäjiä heidän tuo- 
tannossaan, kysyy professori ja vastaa: Jo nerokas Mozart sanoi: 
Todellisen taiteen täytyy kestää arvostelijan ankara tuomio ja 
miellyttää suurta joukkoa. Kehittäen tätä ajatusta edelleen voi 
sanoa: Todellisen taiteilijan täytyy olla lähellä kansaansa, olla 
sen ymmärtämä ja rakastama. Tällaisen taiteilijan teoksesta tulee 
peili, joka kuvastaa kansan elämää, ajatuksia ja toiveita. Näin 
onkin asianlaita. Eivätkö Mozartin ja Beethovenin, Tshaikovskin 
ja Musorgskin, Sibeliuksen ja Griegin, Chopinin ja Berliozin par- 
haat tuotteet ole juuri se peili, joka kuvastaa kansan henkeä? 

Nämä taiteilijat ovat syvästi kansallisia, mutta samanaikai- 
sesti heidän sävellyksensä ovat yleisinhimillisiä, heidän sävellyk- 
siään tuntee ja rakastaa koko sivistynyt maailma. Näin on sen 
takia, että nämä mestarit rakastivat ja tunsivat kansansa musii- 
kin, kuuntelivat sitä tarkkaavaisina ja tunkeutuivat sen kautta 
kansan sieluun. Murheelliseen asemaan joutuu sellainen taiteilija, 
joka haluaa kääntää katseensa pois elämästä, kansasta. Kansa, 

jonka poika ja opettaja hän on, ei tule rakastamaan häntä eikä 


* tuntemaan edes hänen nimeään. Mikä voi olla tätä kohtaloa sur- 


keampi? 

Tällä tavalla me ymmärrämme taiteen perusperiaatteet, kan- 
sanomaisuuden periaatteet. 

Tietenkin luojan oma yksilöllisyys, hänen uudistuspyrkimys- 
tensä suurempi tai pienempi aste, samoinkuin ajan henki antavat 
suuren leiman hänen tuotteilleen. Tästä johtuvat ne sävellysten 
tyylilliset eroavaisuudet ja rikkaus, joita me myös kannatamme. 


Lopuksi professori esitti toivomuksen, että esitettävät sävel- 
lykset näyttävät paremmin kuin sanat, miten monipuoliset oyat 
musiikkimme aiheet ja suuntaukset ottaen huomioon yhtenäisen 
periaatteen, joka yhdistää neuvostomaamme kaikkia säveltäjiä. 


Ensimmäisenä musiikkinäytteenä esitettiin Shostakovitshin 
seitsemännen nk. ”leningradilaisen” sinfonian I osa. Tämän 7. sin- 
foniansa Shostakovitsh kirjoitti syksyllä 1941 piiritetyssä Lenin- 
gradissa yhtämittaisten pommitusten aikana, jolloin säveltäjä 
joutui usein pukeutumaan palokuntalaisen pukuun lähteäkseen 
sammuttamaan tulipaloja. Sinfonian alussa kuvattuun ylhäisen 
rauhallisuuden kuvaan tunkeutuu kaukaa outoja ääniä, aluksi 
tuskin kuuluvana yhtämittaisen rummunpärinän taustalla ilmes- 
tyy melkein sentimentaalinen pieni teema. Tästä pienestä tee- 
masta kehittyy voimaltaan hirvittävä, uskomattoman irvikuval- 
linen ja säälimätön barbaarimaisen maahantunkeutumisen kuva. 
Traagillisen kohokohdan jälkeen tämän petomaisen hyökkäyksen 
uhrien muistoksi alkaa uudestaan ensi osan musiikki, mutta voi- 
mistuneena ja virkistyneenä. 

Hyökkäysteeman kaiku aivan ennen osan loppua muistuttaa 
siitä, että taistelu ei ole vielä päättynyt. 

Sävellykseen on sodan välitön läheisyys painanut selvästi 
havaittavan leimansa ja sen yksinkertaisten aiheiden johdon- 
mukainen kiinteä kehittely kohoaa laajaan, voimakkaasti toteutet- 


* tuun ja orkesteriteknillisesti loistavasti käsiteltyyn nousuun. 

”FErittäin mielenkiintoinen, niin aiheeltaan kuin käsittelytaval- 
taan oli prof. Kabalevskin Romain Rollandille omistettu ooppera- 
alkusoitto, joka kuultiin filminauhalta, ja hänen soittamassaan 
kahdessa pianokappaleessa, valssissa ja rondossa, oli aitoa pia- 
nistista mielikuvitusta ja tyylikkyyttä.” (Ilta-Sanomat 5/2 -45.) 

Lopuksi sai yleisö kuulla osan armenialaisen Hatshaturjanin 
viulukonsertosta kansainvälisissä musiikkikilpailuissa v. 1937 
ensimmäisen palkinnon saaneen professori ja viulutaiteilija David 
Oistrahin esittämänä orkesterin säestyksellä. ”Oivallinen näyte 
loisteliaasta ja vauhdikkaasta kirjoitustavasta niin kuin sen tai- 
turimaisesta esittämisestäkin, mutta sävellyksessä oli myös vas- 
tustamatonta raikkautta ja elämäniloa.” (Ilta-Sanomat 5/2 -45.) 

Arvokkaan tilaisuuden päättäjäisiksi yleisöllä oli tilaisuus 
tutustua säveltäjä Prokofjevin elokuvamusiikkiin esitettäessä osa 
elokuvasta ”Iivana Julma”. 


KUPRIANOV, SOKOLOV, KRYLOV, 


NEUVOSTOLIITON 
KUVAAMATAIDE 

ja | 
KUKRYNIKSY-TAITEILIJAT 


5 — Neuvostokulttuuri esittäytyy 


TAIDE LÄHELLE ELÄMÄÄ ON NEUVOS- 
TOLIITON TAITEILIJAIN TUNNUS 


Valtuuskunnan kolme =kuvaamataiteilijaa Kuprianov, 
Krylov ja Sokolov esittäytyivät suomalaisille taiteilijoille 
ja taiteenystäville Taidehallissa helmikuun 2 päivänä pitämässään 
esitelmätilaisuudessa. 


Kollektiivi Kukryniksy ; 
on kolme tunnettua neuvostoliittolaista taiteilijaa — K u-prianov, 
Kr y-lov, Nik-olai S-okolov, tavumuodostelmaan on liitetty vielä 
monikkopääte -y. 
Näiden taiteilijain yhteistyö alkoi 1924, jolloin he tavattuaan 
toisensa Moskovan Taiteellisessa instituutissa lyöttäytyivät 


yhteen. Taiteilija Krylov on maalari, toiset graafikkoja — mutta ' 


kaikki he sekä maalaavat että harrastavat kuvanveistoa. Jo 1925 
he alkoivat esiintyä julkisesti julkaisten lehdissä piirroksia arki- 
elämästä. 1931 he tutustuivat Gorkiin, joka oli kiinnostunut heidän 
työstään ja kehoitti heitä laajentamaan työalaansa. Siihen asti 
he olivat harrastaneet kirjojen kuvitusta ja olleet lehtien avus- 
tajina. 

1932 heillä oli ensimmäinen näyttelynsä, jossa oli pilapiirroksia, 
kuvitustöitä ja plakaatteja. 1933 he ryhtyivät Pravdan ja pila- 
lehti Krokodiilin avustajiksi. Liikkuvan toimituksen yhteydessä 
he työskentelivät auttaen satiirisilla ja kuitenkin myötämielisillä 
piirroksillaan löytämään vikoja laitoksissa ja oloissa. Samaan 
aikaan he jo tekivät kansainvälispoliittisia pilapiirroksia. Kukin 
erikseen maalasi yhteisen työn ohella omia teoksiaan. 

Kollektiivi Kukryniksyllä on ollut näyttelyitä ulkomailla — 
Yhdysvalloissa, Lontoossa, Parisissa, Tukholmassa ja Kiinassakin. 
Parisin maailmannäyttelyssä 1937 se sai kunniapalkintoja. 

1941 nämä ”kollektivistit” saivat Stalinin ensimmäisen luokan 
palkinnon ja 1942 Neuvostoliiton ansioituneen taiteilijan arvonimen. 
1943 heillä oli suuri näyttely Moskovassa — plakaatteja, karrika- 
tyyrejä, taidemaalauksia, kuvituksia. 

1942 taiteilijat ostivat Punaiselle Armeijalle tankin, jolle he 
maalasivat satiirisia ”iskukuviaan” ja antoivat nimen ”Säälimä- 
tön”. He ovat ottaneet kaikin tavoin osaa kansansa sotaponnis- 
tuksiin, kuten kaikki muutkin Neuvostoliiton taiteilijat. He ovat 
oleskelleet rintamilla ja seuranneet armeijaansa sen vapauttaessa 
maataan saksalaisista. He ovat olleet toteamassa saksalaisten hir- 
vittävien hävitystöiden jälkiä Stalingradissa, Leningradin rinta- 
malla, Novgorodissa — näkemässä ja piirustuksiinsa ikuistamassa 
20. vuosisadan barbarian suorittaman 11. vuosisadan kulttuurin 
tuhon. 

Nyt nämä taiteilijat olivat tulleet Suomeen esitelläkseen täällä 
Neuvostoliiton kuvaamataidetta ja itse tutustuakseen puolestaan 
suomalaiseen taiteeseen. Taidehallin suuren salin täyttävälle suo- 
malaiselle taiteilijajoukolle, josta suurin osa nuoria, Kukryniksyt 
esittivät syvän valittelunsa siitä, että Suomessa niin perin vähän 
tunnetaan Neuvostoliiton taidetta, kuten koko maatakin, ja siitä, 
että heillä itsellään ei aikaisemmin ole ollut tilaisuutta tutustua 
moderniin suomalaiseen taiteeseen. 


Venäläiset taiteilijat lähellä kansaa 


— Venäläiset taiteilijat eivät ole koskaan eristäytyneet kan- 
sasta. He ovat aina ottaneet osaa kansansa kohtaloihin. Se on 
tehnyt heidän taiteensa kansalliseksi. Mutta venäläiset taiteilijat 
eivät ole myöskään koskaan eristäytyneet europalaisesta maail- 
mankulttuurista, vaan päinvastoin he ovat oppineet ja saaneet 
innostusta tämän kulttuurin parhaista esikuvista. 

Vanhat mestaritkin taiteellaan mukana nykyisessä taistelussa 
— Vanhat mestarit työskentelevät yhdessä keskipolven ja 

nuorten kanssa antaen osansa taistelussa fascismia vastaan kult- 

tuurin puolesta. i 

— Nykyhetken muutamia suurimpia venäläisiä ovat vanhoista 
Nestrov, Joon, Polenov, Arhimov, Lansere, keski-ikäisistä Kondra- 
lovski, Mashkov, Aleksander Gerasimov, Sergei Gerasimov ja nuo- 
rista Deineka, Korin, Gaponenko, Romadin ja kuvanveistäjistä 
Merkurov ja Sara Lebedeva. : 

Nämä taiteilijat ovat järjestäneet lukuisia suuria näyttelyjä 
Moskovassa, mm. ”Suuri isänmaallinen sota” ja ”Sankarillinen 
selusta ja rintama”. 

— Keskipolven taiteilijat, jotka traditioiden mukaan aloitti- 
vat bysanttilaisesta ja muinaisesta ikoonityylistä, ovat vähitellen 
omaksuneet ranskalaisen suunnan. 


Taidekasvatusta annetaan tehdasklubeissakin 

— Museoissa, kouluissa, tehtaitten klubeissa, taideakate- 
mioissa — kaikkialla — harjoitetaan määrätietoisesti ja taiteesta 
huolehditaan suurella kunnioituksella. Sodan alussa evakuoitiin 
rintaman läheisyydestä kaikki suunnattoman arvokkaat taidelai- 
tokset ja evakuointipaikoissa teoksista huolehtivat professorit ja 
restauroijat. 

Moskovassa on mitä erilaisimpia taidemuseoita, länsimaisen — 
Cezanne, von Gogh, hollantilaisen — Rembrandt, Rubens, itämai- 
sen taiteen museot. 


Neuvostoliiton taideministeriössä kuvaamataiteiden osasto 

— Taideministeriön kuvaamataiteiden osasto huolehtii taitei- 
lijain toimeentulosta antamalla apurahoja ja hankkimalla työ- 
huoneita. Osasto voi lähettää taiteilijan työkomennukselle kau- 
kaisillekin seuduille, joissa taiteilija haluaa tehdä työnsä. 

— Osasto huolehtii myös valtion taideostoista ja sillä on käy- 
tettävissään runsaasti varoja. Valtion tilaus on suurin keino 
tukea taiteilijoita. p 

Taiteilijain toimintavapautta ei rajoiteta 

— Taiteilijan ei suinkaan tarvitse tehdä ”poliittisia” töitä apu- 
rahoja saadaksen. Jokaisella on oikeus valita aiheensa ja käsit- 
telytapansa itsenäisesti. 

— Eri kaupungeissa on taiteilijain liittoja ja yhdistyksiä, jotka 
osaltaan auttavat jäseniään. Erilaisilla osuuskuntayhtymillä on 
jopa omat materiaalitehtaansa, jotka tuottavat kankaita ja värejä. 
Muutama vuosi sitten perustettu taiteilijain rahasto avustaa tai- 
teilijoita opiskelu- ja sairausaikana. Tällä rahastolla on omat 
ateljeensa. Se voi myös lähettää taiteilijoita lepokoteihin ja 
sanatorioihin. x 

— Moskovassa ja Leningradissa on omat taiteilijatalot, joissa 
on modernit asuin- ja ateljeerakennukset. 

— Taiteilijoilla on myös heidän itsensä muodostama jury, joka 
huolehtii taiteilijain oikeuksista. 


Neuvostoliiton taide om elämänläheistä, se ei ole passiivista 


Taide lähelle kansaa on Neuvostoliiton taiteilijain tunnus. 
Taide on aina realistista, koska taiteilija kuuluu kansaan eikä ole 
mikään yliluonollinen olento. Taiteilijan on puhuttava realismilla, 
jota kansa ymmärtää. 

` — Taide ei saa olla passiivista, vaan taiteessa on kyettävä 
kuvaamaan suuria aatteita ja tunteita. Taiteen on oltava elämän- 
läheistä. 
(SNS/Kansan Sanomat/ n:o 7/45.) 

PLAKAATTITAIDENÄYTTELY 


*"*TASSIN IKKUNAT” 


Suomi—-Neuvostoliitto-Seura avasi helmikuun 8 päivänä Hel- 
singin Taidehallissa Neuvostoliiton plakaattitaiteen näyttelyn 
”TASSin ikkunat”, joka esittää Neuvostoliitossa erikoisesti sodan 
aikana luotua dynaamista plakaattitaidetta. i 


Ministeri Helon avajaispuheen jälkeen puhui läsnäolleiden 
Kukryniksy-taiteilijain puolesta taiteilija Krylov kertoen Neu- 
vostoliiton taiteilijain työstä sodan aikana, miten taiteilijat heti 
sodan puhjettua astuivat maansa palvelukseen omalla alallaan 
elvyttääkseen henkiin maansa traditiot ja osallistuakseen maansa 
vapaustaisteluun. 

Heti tämän sodan alettua ryhtyivät neuvostolaiset taiteilijat 
myös omakohtaisesti sotaan — kynällä ja siveltimellä. Ensim- 
mäiset plakaatit syntyivät heti sodan ensi päivinä. Sodan jat- 
kuessa toiminta laajeni. Yhä uusia taiteilijoita ja teknillistä hen- 
kilökuntaa liitettiin mukaan työhön ja viime aikoina on plakaatti- 
tuotannossa ollut laaja tehdas, joka päivittäin tuottaa sekä kau- 
punkeihin ja maaseudulle että rintamalle tuhansittain plakaat- 
teja. Plakaatit ripustetaan erikoisiin ikkunakaappeihin, joille 
-n annettu nimeksi ”Tassin ikkunat”. — * . 

Näyttelyssä saa hyvän käsityksen siitä, miten tehokas tais- 
teluase on neuvostolainen plakaatti. Milloin kappaleiksirepivällä 
raivolla, milloin verisellä tai hienolla satiirilla, milloin isänmaal- 
lisiin ja rakentaviin tunteisiin vedoten se kääntyy fascistista hyök- 
kääjää vastaan tai pyrkii rohkaisemaan kotirintamaa tai sotilaita. 


71 


Väliin vedotaan kansan vanhoihin sankaritekoihin ja sankarihah- 
moihin, sellaisiin kuin Suvorov, väliin taas kuvataan saksalaisten 
aiheuttamaa hävitystä ja hirmutekoja. Näiden julisteiden mieli- 
alaa luova ja vahvistava teho on varmasti ollut valtava. Yhtenä 
syynä siihen, että neuvostokansa ja armeija on kestänyt pitkinä 
vuosina, jolloin suuri osa maata on ollut saksalaisten miehityk- 
sessä, on varmaan ollut Neuvostoliiton voimakas plakaattitaide. 
Sen vastinetta lienee tuskin ollut muissa sotivissa maissa. 

Tämän taidetuotannon laajuus on ollut hämmästyttävä. Täällä 
vierailevat neuvostolaiset taiteilijat, jotka itse ovat ottaneet osaa 
työhön, kertovat, että plakaatteja on valmistettu satojatuhansia 
kappaleita. Mutta vielä enemmän hämmästyy kuultuaan, millä 
tavalla näitä plakaatteja tehdään. Niitä ei paineta teknillisin lait- 
tein, vaan kaikki tehdään käsin shabloonien eli kaavioiden avulla. 
Jälkiä jonkin verran vielä tasoitetaan vapaasti maalaamalla. 
Kaikki tapahtuu yhdessä yössä ja aamulla plakaatit ovat valmiit 
levitettäviksi ”ikkunoihin” kotona ja rintamille. On helppo käsit- 
tää, että julisteilla täten on paljon suurempi taiteellinen arvo kuin 
teknillisillä painotuotteilla. Ne ovatkin taiteilijan nimellä varus- 
tettuja samalla kun myös tekstin laatijan nimi on mainittu. 
Plakaatti-offensiivi onkin todistus taiteilijain uhrautumisesta 
yhteisen asian puolesta. 

(Suomen Sosielidemokraatti 8. 2. -45) 


Avajaispäivästä alkaen se on saanut osakseen poikkeuksellisen 
suurta huomiota, mikä onkin hyvin ymmärrettävää. Ensinnäkin 
se on meillä alallaan upouutuutensa puolesta houkutteleva. Toi- 
seksi se sotapropagandan välittäjänä tulkitsee mieltä kiinnittävästi 
venäläistä sodanaikaista mentaliteettia. Sitten sillä kiistattomasti 
on myös taiteellisia ansioita. 

Yleispiirteiltään kuvat ovat erittäin rohkea-, leveä- ja varma- 
tekoisia. Mielikuvitus näyttää loppumattomalta ja erikoisen tai- 
teellisena monumenttina on liikunnon erinomainen esille saaminen. 

Meillä Suomessa plakaattitaide on esiintynyt mainoskuva- 
julisteina (päätekijöinä Gallen-Kallela, Ehrström ja Toivo Vik- 

stedt) eikä se sotienkaan aikana ole pukeutunut sanottavasti rik- 
kaampiin, saatikka kiihkeisiin muotoihin. Toisin on laita Neu- 
vosto-Venäjällä, jossa nykyisen sodan aikana miltei kaikkien 
kuvaamataiteilijain sanotaan tulleen mobilisoiduiksi etupäässä 
juuri sotaplakaatteja valmistamaan. Tällä suurella työvoimalla 
onkin saatu aikaan tavaton tuotantomäärä, josta nyt pieni murto- 
osa täyttää Taidehallin seinät. Siinä on mitä runsain ja vaihtele- 
vin valiokokoelma. Esitysaiheina ovat määrätyt poliittiset ja sota- 
tapahtumat ja etenkin natsilaisuutta ja fascismia vastaan kohdis- 
tetut hyökkäykset, mutta myös rintamantakaisia rauhallisempia 
esityksiä on olemassa esim. elintarpeiden hankinnan, kunniamerk- 
kien jakelun, neuvostokoululaisen kasvatuksen ja Venäjän histo- 
rian alalta. 

Näistä ”Tassin ikkunat” nimisestä plakaateista on aivan oikein 
sanottu, että ne ovat ikäänkuin sodan päiväkirja. Mielialat, tun- 
teet, toiveet ja tosiasiat saavat niissä kuvastuksensa. Päämää- 
ränä on, niinkuin hyvässä plakaatissa ainakin, nopeasti, helposti, 
kansantajuisesti esitetty kuva ja iskevä teksti. Päiväntuotteita 
kun ne ovat, eivät ne tietenkään voi kaikki pysytellä samalla 
tasolla. Mutta paljon on tuotteita, jotka jäävät elämään nyky- 
hetkenkin jälkeen. Tarkoitan sellaisia kuvia, jotka ovat histo- 
riallisia todistuskappaleita tai joissa on yleisinhimillistä tunne- 
pohjaa, olkoonpa toisinaan vaikka kuinkakin irvokkaassa ja hul- 
lunkurisessa muodossa. : 

Peräsalissa olen pannut merkille komean ja ryhdikkään apo- 
teosikuvan, joka ilman tekijämerkintää esittää isossa koossa 
Leniniä työmiesten ja sotamiesten yläpuolella. ”Ryövärit edesvas- 
tuuseen” on 8. Kostinin suunnittelema taiteellisesti hyvin tehoisa 
esitys. Samassa salissa on leppoisia, taitavasti suoritettuja koti- 
rintaman kuvauksia M. Maljtsevin junakuva ”Kotimaahan” ja 
V. Ljushinin ”Hedelmät ja vihannekset rintamalle”. Äskenmai- 
nittu mestari Kostin on tehnyt keskisalissa olevan vaikuttavan 
plakaatin ”Viimeinen tanssi” (Mussolinia tarkoittava)ja sen vie- 
ressä on V. Lebendevin groteskimaisen lystikäs ”Aasin ja Göb- 
belsin yhtäläisyys”. 


Erityistä huomiota ansaitsevat ne taiteilijamestarit, jotka muo- 
dostavat -”Kukryniksy”-taiteilijakolmikon (Kuprianov, Krylov ja 
Sokolov) ja jotka itse ovat olleet täällä näyttelyä järjestettäessä. 
Heillä on koko seinän täyttävät kuvat isossa keskisalissa 
(”Tamma” ja ”Salamanisku”) ja juuri ikään valmistunut kuva- 
sarja toisessa pienessä huoneessa. Viimeksi mainituista kiintyi 
huomio etenkin seuraaviin: aihekeksinnältään ylivoittoiseen esi- 
tykseen ”Fritsien muuttuminen” (hakaristeiksi ja risteiksi), tähän 
jäljennettyyn värillisesti hienosointuiseen ”Espanjalainen puo- 
lueettomuus” (Franco ja Hitler takana) ja sen vieressä oven toi- 
sella puolen olevaan apinankuvaan, joka taiturimaisen herkulli- 
sena suorituksena on aivan ensiluokkainen. 

(Helsingin Sanomat 12. 4. -45. E. R—r.) 


Useissa plakaateissa on voimakas symboolinen voima. Salama, 
jonka kärkenä on Neuvostoliiton lippu ja runkona Englannin ja 
Yhdysvaltain viirit, iskee fascismin hajalle. Kolmatta sotavuotta 
symbolisoiva kolmonen on muuttunut rautakouraksi, jonka väliin 
Hitlerin pää ruhjoutuu. Plakaattien edessä milloin hymyilee, kun 
ne pursuavat leveätä elinvoimaista kansanhuumoria, milloin taas 
hyytyy hymy huulille tuskaisten äidinkasvojen edessä, kun nainen 
kantaa nälkiintynyttä, kuolevaa lastaan rinnallaan. Kuvat ovat 
eläviä ja ne puhuvat puolestaan. Kuvasivatko ne sydäntä riipai- 


. sevaa tuskaa, vihaa tai oliko ne piirretty huumorin tuike silmä- 


kulmassa, aina niissä on yhteisenä sama: suuri rakkaus neuvosto- 
kansaan ja sen rakentamaan maahan, viha, polttava viha fascis- 
mia ja sen esitaistelijaa, saksalaista, vastaan. Näitäkin julisteita 
katsellessa tajuaa selvästi tämän vihan, tajuaa sen, että siinä 
taistelussa, mitä nämä kaksi suurvaltiota on käynyt keskenään, 
mitään ei anneta anteeksi eikä mitään unohdeta. 


(SNS/Kansan Sanomat/ n:o 7/-45, A. K—la.) 


Neuvostovenälänen plakaattitaide on jo aikaisempina rauhan- 
kin vuosina ollut maailmankuulua. Nyt avoinna oleva näyttely 
osoittaa, että nykyinen sota on tällä alalla saanut aikaan uuden 

kehitysaallon, joka on kunniaksi vanhoille traditioille ja tulee var- 


masti jäämään historiaan. 


”Sveitsin puolueettomuus” — Kukryniksy-taiteilijain 


g (Suomen Sosialidemokraatti 8. 2. -45, A. R—ne.) 


SNS/Kansan Sanomat/-lehdelle lahjoittama piirustus 


Yleisö arvostelee ”TASSin ikkunat”-näyttelyä 


Taidehallissa ollut Neuvostoliiton plakaattinäyttely on herät- 
tänyt pääkaupungin kaikissa piireissä suurta mielenkiintoa, eri- 
koisesti taiteilijapiireissä. Näyttelyssä kävi tk. 8—19 päivien 
välisenä aikana yli 14.000 katsojaa. Lukuisat kävijät ovat kirjoit- 
taneet vaikutelmiaan näyttelyn vieraskirjaan, mistä otamme tähän 
muutamia poimintoja. 

”Tämä näyttely on havainnollinen läpileikkaus siitä voima- 
panoksesta, jolla on syvä historiallinen taustansa ja jonka avulla 
Punainen Armeija on luonut ne voimavarat, jotka se tarvitsi voit- 
tonsa saavuttamiseen. Taiteellinen arvo on siinä, että kuvat jo 
kertoivat sanottavansa, ennen tekstin lukemista. Olen kiitollinen, 
että sain nähdä tämän kaiken ja siten rikkaampana jättää näyt- 
telyn.” 

”Tämä plakaattitaide on paljastanut totuuden paremmin kuin 
mikään kirjoitettu teos.” 

* Valtavasti suurin osa kirjoittajista on tajunnut sen tunne- 
pohjan, jolta tätä taidetta on lähdetty luomaan — sen syvän vihan 
ja katkeruuden, jonka saksalaiset neuvostokansalaisissa herätti- 
vät täysin kaikkien kansainvälisten sodankäyntitapojen vastaisesti, 
kaikkia kansainvälisiä säännöksiä häikäilemättömästi rikkoen 
suorittamillaan alhaisilla teoilla. He ovat käsittäneet, että 

”— — — näyttely heijasti sitä syvää vihaa, jota neuvosto- 
kansojen täytyi tuntea hyökkääjiä kohtaan sen jälkeen, kun nämä 
olivat aiheuttaneet heille niin paljon kärsimyksiä.” 

Ihminen, joka tylysti sanoo: 

”Hyvin ymmärtää, millainen mentaliteetti täytyy olla kan- 
salla, jonka taiteilijat luovat tällaista veristä taidetta”, 
ei ole käsittänyt, millainen raaka ja kaiken tuhoa vaativa mentali- 
teetti on ollut sillä kansalla, joka on pakottanut koko Neuvosto- 
liiton kansan, taiteilijatkin, ryhtymään tinkimättömään taisteluun 
inhimillisyyden puolesta, luomaan kuvia, joista voi sanoa: 

”Veriset ovat kuvat, mutta verisemmät hänen (Hitlerin) 
tekonsa.” 

Se suomalainen, joka kirjoittaa: 

”Hyvin piirretty, mutta liian raakaa suomalaiselle”, 
ei tahdo uskoa vielä tämän näyttelyn nähtyäänkään niitä jul- 
muuksia ja sitä hävitystä ja häväistystä, minkä on täytynyt tulla 
sen kansan osaksi, jonka taiteilijat on pakotettu kaikkien taiteen 
ihanteitten vastaisesti julistamaan kansalleen yksinkertaista, 
väkevää vihaa, rumuutta ja leppymättömyyttä. Tuo suomalainen 
ei ole käsittänyt, kuinka 

»— — — suurenmoisesti ajan henkeä osoittava tämä väkevä- 
näyttely on.” 

Ja ”Entinen SS-mies”, joka lienee kokenut ja tielää, kirjoittaa 
yksinkertaisesti: 

”Propagandaa, mutta myönnettäköön, vastaa kylläkin to- 
tuutta.” 

”Mielestäni on Neuvostoliiton taiteilija ratkaissut tehtävänsä 
oikein Europan vapaustaistelun palveluksessa.” 

Nuo taiteilijat, jotka ovat yhdessä kansansa kanssa käyneet 
tinkimättömään taisteluun suuren inhimillisyyden puolesta, eivät 
ole unohtaneet taidettaan — kaikessa realismissaan he ovat kyen- 
neet ilmentämään koloristista hienostuneisuuttaan, he ovat käyt- 
täneet sattuvaa satiiria ja suurenmoista mielikuvitustaan halliten 
samalla tekniikkansa mestarillisesti, heidän huumorinsa ei ole 
kuollut silloinkaan, kun he ovat julistaneet kansalleen taistelua 
maansa tuhoojia vastaan. 

”Voi ymmärtää, etä tällaiset julisteet tehostavat kansan pon- 
nistuksia fascismin murskaamiseksi. Taiteellista työtä ja hen- 
kevää.” 

”Karikatyrerna äro genialiska, men sä finnes icke heller tack- 
sammare objekt än herrefolket.” 

”Suurenmoista”, on ”Ent. sk.-upseerin” vaikutelma. 

”Näyttely on hyvin eloisasti kuvattua sotahistoriaa, jossa 
fascismin surkeus muuttuu naurettavaksi tyhmyydeksi.” 


* 

Mutta omaa naurettavaa tyhmyyttään eivät käsittäneet ne 
nuoret koululaispojat, jotka turhaan viettivät aikaansa näyttely- 
huoneissa yrittäessään saada haltuunsa näyttelyn vieraskirjaa 
poistaakseen sieltä sen, mikä ei heitä miellyttänyt. Tai ehkä he 
sentään oivalsivat oman tilansa, sillä yrmeäniä toteamuksenu 
kajahti hallin portaikossa: ”Monta päivää mennyt hukkaan.” 

Kuinka alkoikaan Fritzin tarina eräässä plakaatissa: 


Jo lasna Fritzi poikanen 

niin oli pahankurinen. 

Jos kissan, linnun kiinni sai, 
vei hengen heti, hui ja hai. 
Tuns' harrastusta taiteeseen 
hän tapaan omalaatuiseen. 
Ja ammatikseen rosvoillen 
sai ihailun bandiittien. 


(SNS/Kansan Sanomat/ n:o 10/-45) 


BROR 
MALINOVSKI 


NEUVOSTOLIITON 
LÄÄKETIEDE JA 
TERVEYDENHOITO 


TIEDE PALVELEE RINTAMAA 1 


VOKSin valtuuskunnan lääketieteen edustaja, Neuvostoliiton ` 
lääketieteellisen akatemian varapresidentti, akateemikko M. S. K 
Malinovski kertoi Neuvostoliitossa jo ennen sotaa olleen 200 ` 
lääketieteellistä tutkimuslaitosta ja 72 muuta lääketieteellistä ` 
instituuttia, joissa suoritetaan voimaperäistä tutkimustyötä erikoi- ` 
sesti haavakirurgian ja rintaman sekä vapautettujen alueiden 
lääkintähuollon kehittämiseksi ja järjestämiseksi. Tämä tutki- 
mustyö onkin ollut hyvin tuloksellista ja Neuvostoliitossa on ` 
kyetty täydellisesti estämään kulkutautien esiintyminen sekä 
rintama-alueella että kotiseudulla. 


Haavoittuneiden hoidossa kehitetty uusi metodi 


— Tuliaseitten aiheuttamien haavojen hoidossa on kehitetty = 


uusi metodi, jonka mukaan noudatetaan ensi- ja toisasteista haa- 
vojen käsittelyä. 

— Tutkimalla mikrobeja itse haavassa on voitu luoda uusia 
menetelmiä myös jäykkäkouristusta ja kaasukuoliota vastaan. 
Epäiltäessä  kaasugangreenia ryhdytään ennakolta ehkäiseviin 
toimenpiteisiin käyttämällä mm. sulfodor- ja sulfamin-preparaat- 
teja. Vaikeitten haavojen ja luunmurtumien hoidossa on menes- 
tyksellisesti käytetty prof. Bogomoletshin seerumia. Välit- 
tömän haavahoidon lisäksi käytetään preparaatteja, jotka kiihoit- 
tavat koko elimistöä sairautta vastustavaan toimintaan. Erikoista 
huomiota kiinnitetään verenvuoden ja shokin estämiseen. 


6 — Neuvostokulttuuri esittäytyy 


Kulkutauteja ei Neuvostoliitossa ole esiintynyt 
sodasta huolimatta 


— Ei rintamalla eikä selustassa ole esiintynyt minkäänlaisia 
kulkutauteja, sillä niitä vastustavat toimenpiteet ovat olleet hyvin 
tehokkaita. Neuvostoliiton lääketieteellinen tutkimus pyrkii eri- 
koisesti tutkimaan ja selvittämään sairauden syitä ja mekaniik- 
kaa, vastustamaan trauma-sairauksia ja lapsi-infektioita, kehittä- 
mään rekonstruoivaa, korjaavaa, kirurgiaa. Ravitsemustutki- 
mukset, samoin hermotoiminnan fysiologian ja patologian sekä 
lastentautien tutkimukset ovat muodostuneet erikoisen tärkeiksi. 
— Neuvostoliiton lääketieteilijät suorittavat työtään kuuluisan 
prof. Pavlovin perinteitä noudattaen. 


Neuvostoliiton lääketieteellinen tutkimus tehnyt useita 


Lääketieteellisistä keksinnöistä prof. Malinovski mainitsi 
ensimmäisenä prof. Gurvitshin jo käytäntöön otetun kek- 
sinnön mitogeneettisestä säteilystä, joka syntyy solujen hajaan- 
tuessa. Tämä keksintö on tärkeä tutkittaessa, onko leikkaus pois- 
tanut syöpäaiheet. Akateemikko. Speranski on esittänyt teorian 
keskushermoston osuudesta patologisissa sairauksissa. Prof. 
Stroganov on kyennyt estämään synnytyssuonenvedon. Hän 
on myös kehittänyt menetelmän, jonka avulla synnytyksessä 
erittyvä veri voidaan konservoida toimitettavaksi sellaisille seu- 
duille, missä verensaantimahdollisuuksia ei ole. Erikoisen suuri- 
arvoisen työn on tehnyt prof. Smorodin löytäessään aivo- 
tulehduksen aiheuttajan. Yleisliittolainen kokeellinen lääke- 
tieteellinen instituutti suorittaa määrätietoista: työtä sydämessä 
piilevän verenmyrkytyksen parantamiseksi ja tutkimuksissa onkin 
edistytty jo pitkälle. Yliotetta ei tautiin nähden ole saatu, mutta 
hoidossa on käytetty melkoisesti parantavia preparaatteja. 

Lääkäreitä ja sairassijoja maassa tarpeeksi 


— Neuvostoliitossa on nykyään 130.000 lääkäriä — ennen 
vallankumousta 20.000. — Mitään lääkärien yli- tai alituotantoa 
ei ole. Lääkäreitten oikea valitseminen ja sijoittaminen poistavat 
sellaiset probleemit. Jo ennen sotaa valmistui vuosittain 20.000 
lääkäriä ja sodankin aikana on lääkäreitä ollut sekä rintamalla 
että koko maassa aivan riittävästi. Sotavuosina on tietysti täy- 
tynyt kiirehtiä lääkärien valmistumista, mutta heillä on tilaisuus 
täydentää opintojaan erikoisissa instituuteissa. Kurssiaika on 
tähän vuoteen asti ollut 5 vuotta — lukukausi 5 kk — nyt sitä 
lisätään vuodella. Erikoisesti kiinnittää huomiota se, että täällä 
Suomessa pyritään lääkärien koulutusaikaa lyhentämään, sen- 
sijaan meillä pidentämään. Lääkäreillä on valtion kustannuksella 
tilaisuus erikoisopiskeluun, ja halutessaan ryhtyä yksinomaan 
tieteelliseen tutkimustyöhön he saavat pyytää työkomennuksen 
mihin instituuttiin tahansa. 

— Sairassijoja oli v. 1913 93.000 — nyt niitä oli v. 1944 yli 
500.000. Niitä on riittämiin sekä rintamalla että kotiseudulla. 

Prof. Malinovski kertoi olevansa kiinnostunut yleisestä ter- 
veydenhuollosta maassamme, mutta erikoisesti äidin ja lapsen 
huollosta. 

Hän haluaa perehtyä myös tuberkuloosin vastustamistyöhön, 
lääketieteen opiskelun järjestelyyn ja yleensä maamme koko 
lääketieteelliseen tasoon. — Prof. Malinovski onkin jo käynyt 
tutustumassa Naistenklinikkaan, Punaisen Ristin sairaalaan, 
Röntgen-laitokseen, Tilkan sairaalaan, Silmäklinikkaan ja Kirur- 


giseen sairaalaan. 
(SNS / Kansan Sanomat / n:o 7 / -45) 


ÄITI JA LAPSI NEUVOSTOLIITOSSA 


SN-Seuran tiedetoimikunnan elokuvateatteri Gloriassa helmi- 
kuun 10 päivänä järjestämässä esitelmätilaisuudessa akateemikko 
Malinovski puhui aiheesta: ”Äiti ja lapsi Neuvostoliitossa”. 


Yhteiskunta huolehtii kaikin tavoin lapsen kasvattamisesta 


— Koska etenkin sodan aikana miesten ollessa asepalveluk- 
sessa naisten on täytynyt astua heidän sijalleen teollisuuteen on 
kysymys lasten hoidosta aiheuttanut probleemin. Maassamme on 
ryhdytty laajoihin toimenpiteisiin lastenhoidon yhteiskunnalli- 
seksi tukemiseksi. Lisäksi on parhaillaan käytävä sota riistänyt 
monelta lapselta isän tai kummatkin vanhemmat. Lastenkotien 
tarve on siis kasvanut. Tästä on ollut seurauksena, että erimuo- 
toisia lasten huoltoloita on järjestetty laajassa mittakaavassa. 


Synnyttäjällä 77 vuorokauden loma 


Esitelmöitsijä lausui, että hallitus Neuvostoliitossa on ottanut 
äidin ja lapsen erityisen huolenpitonsa kohteiksi. Huolenpito 
äidistä alkaa heti raskaudentilan alusta. Hänen terveytensä joutuu 
ilmaisen tarkkailun kohteeksi äitiysneuvoloissa, hänet siirretään 
kevyempään työhön entisellä palkalla, valtio kustantaa hänelle 
35 vuorokauden loman ennen synnytystä ja 42 — maaseudulla 
30 — vuorokauden loman synnytyksen jälkeen. Kenelläkään ei 
ole oikeutta pitää häntä raskauden aikana yli- eikä yötyössä, 
imettämiseen myönnetään hänelle vapautta päivittäin työn aikana. 

Synnytyksen jälkeen hän saa kertakaikkisen vaate- ym. tarvike- 
avustuksen, minkä lisäksi hän saa 9 kuukauden aikana synnytyk- 


sen jälkeen raha-avustusta. - 
(Helsingin Sanomat, 11. 2. 1945). 


Synnytyssijojen luku 15-kertaistunut sitten vuoden 1913 


Sodan aikana v. 1942 säädettiin laki, jossa määrättiin raskaina 
olevien naisten, samoin kuin yksi- ja monilapsisten äitien avus- 
tuksia lisättäväksi ja annettiin määräyksiä äitien terveydentilan 
valvomisesta. — Äitiysneuvoloitten lisäksi suorittavat kodeissa 
käyvät terveyssisaret sekä äitien että lasten terveystilan tark- 
kailua ja antavat hoito-ohjeita. V. 1942 oli äitiysneuvoloitten luku 
Neuvostoliiton kaupungeissa 1.326 ja maaseudulla 1.241." Sodan 
aikana luku on lisääntynyt 12 prosentilla. Synnytyslaitospaikkojen 
luku, joka 1913 oli kaupungeissa 5.000; oli v:een 1941 kasvanut 
75.500:ksi. Maaseudulla on tapahtunut vastaava kasvu. Siellä 
ylläpitävät kolhoosit synnytystaloja, joihin valtio kustantaa 
hoito- ja lääkärihenkilökunnan. Lisäksi on toiminnassa n. 3.000 
maitokeittiötä ja äidinmaitokeskusta, joihin kerätään äidinmaitoa 
jaettavaksi sellaisille lapsille, jotka äidin sairauden takia tai 
muuten eivät saa äidinmaitoa. 


Lastenseimissä sijaa 10 miljoonalle lapselle 

Työssä olevat äidit voivat jättää lapsensa kuukauden vanhoista 
lähtien lastenseimiin. Tällaisia oli v. 1941 13.000, minkä lisäksi 
ns. ”sesonkiaikaseimiä” esim. kesätöitten aikana on 143.000 — 
näissä n. 10 milj. paikkaa. Kesäaikana nämä sesonkiseimet, huo- 
lehtivat n. 50 % seimi-iässä olevista lapsista. Seimet ovat sota- 
aikana joutuneet huolehtimaan myös sairastuneista lapsista, joita 
varten niissä on erityiset eristyshuoneet. 


30.000 lastentarhaa 1.300.000 lapselle 


Seuraava aste on lastentarha. Siellä ovat 3—7-vuotiaat. Täällä 
kasvatetaan lasta huolellisuuteen, puhtauteen ja annetaan alkeis- 

opetusta koulunkäyntiä varten. Suurin osa lapsista oppii täällä 
lukemaan, ja lastentarhojen kasvatuksellinen merkitys on erittäin 
suuri. Täälläkin lapset ovat vain päivisin, klo 8—18. Näissä pan- 
naan suuri paino lapsen fyysilliselle kasvatukselle. 

Vuonna 1943 oli lastentarhoja 30.000, joissa yhteensä 1.300.000 
paikkaa. Sodan aikana, naisten jouduttua tehtaisiin työhön, äitei- 
hin ja lapsiin kohdistettu huolenpito on käynyt entistä tärkeäm- 
mäksi, ja uusien seimien sekä lastentarhojen lisäksi on täytynyt 
perustaa sellaisia myös orvoiksi jääneitä lapsia varten. 


Lapset ovat valtion rikkaus 


Tämän ikäkauden jälkeen siirtyy lapsi sitten koulun hoiviin, 
jossa hän saa henkisen ja ruumiillisen kasvatuksensa. Neuvosto- 
liitossa uhrataan paljon lasten hyväksi, ne ovat kansan rikkaus, 
ja valtio ei tunnusta tätä ainoastaan paperilla, vaan tekee myös 
tekoja lasten hyväksi. 


Neuvostoliitossa ei sallita enää abortteja 


Virinneessä keskustelussa tiedusteltiin, miksi abortit ovat 
kiellettyjä Neuvostoliitossa. Siihen annettiin selitys, että aluksi 
niitä sallittiin, koska ei ollut riittävästi lääkäreitä eikä synnytys- 
laitoksia naisia varten, mutta nyt on asianmukainen hoito valtion 
puolesta taattu, joten abortti ei ole kenellekään välttämätön. Vain 
sairaustapauksissa sellainen sallitaan. 

Esitelmänsä lopussa prof. Malinovski korosti sitä, että loma 
ennen synnytystä, hyvä neuvonta raskaana oleville äideille ja 
muutenkin valtion osoittama huolenpito heistä: on vähentänyt 
lasten kuolevaisuuden aivan pieneksi. 


(SNS / Kansan Sanomat / n:o 8 / -45). 

KIRJAILIJA 
LEONOV 


NEUVOSTOLIITON 
KIRJALLSUUS Ja 


EDISTYKSELLINEN AATE SUUREN sas | 
KIRJALLISUUDEN EHTO r 


i Neuvostoliiton näytelmä- ja romaanikirjailijain edustajana 
saapui maahamme Neuvostoliiton tämän hetken suurin draama- 
kirjailija Leonid Leonov. 


Leonov tunnustautuu Dostojevskin oppilaaksi ja ylläpitää 
Venäjän kirjallisuudessa psykologista perinnettä. Hän kuvaa 
aikansa yhteiskunnallista mullistusprosessia, mutta enemmän kuin 
ulkonainen todellisuus kiinnostaa häntä ihmisen sisäinen kriisi. 

i X Hän tunnustaa vallankumouksen ja kommunismin jatkaen samalla 
E E Dostojevskin ja Gorkin humanistista perinnettä. Häneltä on tähän 
M I mennessä ilmestynyt 15 teosta yhteensä 1,5 miljoonan painoksina. 


Ensimmäisessä — esittäytymistilaisuudessa kirjailija Leonov 
N 3 kertoi maansa kirjailijoiden taistelusta Punaisessa Armeijassa, 
y omasta työstään ja Neuvostoliiton suurista persoonallisuuksista. 


$ On luonnollista, että nuoremmat kirjailijat ovat saaneet vaih- 

jo. ; taa kynänsä miekkaan ja taistelevat eri tehtävissä rintamilla. 
: Rintamakirjeenvaihtajana toiminut tunnettu kirjailija Afinogenev 

mm. on kaatunut. 

| ç E Kirjailija mainitsi, että hän itse ei ole enää sodan aikana kir- 
joittanut yhtään romaania. Sensijaan on hän kirjoittanut kolme 
näytelmää. Lisäksi hän on kirjoittanut artikkelisarjan ”Kirjeitä 
| amerikkalaisille ystävilleni”, joka on ollut julkaistuna amerikka- 
k laisessa lehdistössä ja on kirjailija saanut siihen lukuisia vas- 
I tauksia kirjeitten muodossa. 
r ` 
| 

Kysyttäessä suomalaisesta kirjallisuudesta, Kirjailija Leonov 
mainitsi, että lapsuudessaan hän kiintyi Topeliuksen kirjoihin. 
Häntä viehätti erikoisesti Topeliuksen tapa kuvata luontoa. 
”Kalevala” on hyvin tunnettu Neuvostoliitossa ja on kirjailija 
tutustunut siihen hyvin. Ohimennen kirjailija huomautti, että 
hänen vaimonsa isä on kustantanut Kalevalan venäjänkielisen 
painoksen. Juhani Aho on myöskin hänelle tuttu, mainitsi kir- 
jailija. 

Neuvostoliiton ja Suomen suhteista kirjailija mainitsi, että on 
ollut hyvin ikävää, että nämä kaksi maata niin vähän tuntevat 
toisiaan, vaikka asuvat naapureina. — Täällä Suomessa on ollut 
hyvin paljon vääriä tietoja maastamme, mutta toivottavasti ne 
pian haihtuvat. Me uskomme — sanoi kirjailija, että ulkomaillakin 


opitaan ymmärtämään, että Neuvostoliiton nykyisellä taistelulla | 


on merkitystä koko maailmalle. Kirjailijoitten osuus maiden kes- 
|kinäisessä lähentämisessä on mielestäni suuri. 

Erikoisella lämmöllä kirjailija Leonov puhui Stalinista. Stalin 
on todella suuri ja viisas henkilö. Hän merkitsee meille hyvin 
paljon ja voitoistamme me olemme hänelle paljon velkaa. Toi- 
vomme, että maailma oppisi ymmärtämään meitä tässä suhteessa. 
Stalin on myöskin suuri kulttuurin ja kirjallisuuden ystävä. 
Samana päivänä kun hän laati Stalingradin puolustussuunnitel- 
man, riitti hänellä aikaa keskustella kirjallisuuden tehtävistä. 

Kuuluisista kirjailijoista Leonov mainitsi, että Gorki on aina 
ollut. hänen lempikirjailijansa ja myöskin oli henkilökohtainen 
ystävä. 

(SNS/Kansan Sanomat/ n:o 6/-45.) 


Leonovin romaanit 


Ensimmäisiä teoksia on romaani Tuatamur, historiallinen 
kuvaus tataarien elämästä. V. 1927 ilmestyneessä Metsäsiat- 
romaanissa on aiheena vallankumouksen tulo maaseudulle ja se 
ristiriita ja hämmennys, joka valtaa talonpojat heidän yrittäes- 
sään löytää ratkaisua anarkististen taipumustensa ja kommunis- 

min vaatimusten välillä. Samanaikaisesti ilmestyi myös romaani 
Varas, dostojevskiläinen kuvaus rikollisten ja paljasjalkaisten 
maailmasta. V. 1929 ilmestyneessä romaanissa Sot Leonov 
useimpien kirjailijatoveriensa lailla ryhtyy kuvaamaan ensim- 
mäisen viisivuotissuunnitelman toteuttamista. Teollisen rakennus- 
työn vanhat elämänmuodot mullistava vaikutus esitetään tässä 
teoksessa. Kuitenkin Leonov, kuten kautta koko tuotantonsa, 
asettaa pääpainon yksilöpsykologisen ongelman ratkaisemiseen. 
Romaanin päähenkilön sielunkehitys päätyy yksilön nöyrtymi- 
seen: hänen on alistettava kaikki yhteisen asian hyväksi. 


Näytelmätuotanto 


Romaanien lisäksi Leonov on julkaissut joukon kertomuksia ja 
näytelmiä. 20-luvulla näytelmän Untilovsk, joka esitettiin Mos- 
kovan Taiteellisessa teatterissa Stanislavskin ohjaamana. Vasta 
30-luvulla Leonov kohoaa neuvostovenäläisten kirjailijain etu- 
riviin. Hänen suurromaaninsa Skutarevski ilmestyy v. 1932 
hämmästyttäen teknillisellä ja tieteellisellä asiantuntemuksellaan. 
V. 1936 ilmestyy teos Tie valtamerelle ja v. 1944 Veli- 
koshumyskin valloitus. 


Näytelmillään nostaa Leonov itsensä myös venäläisten draama- 
kirjailijain ensimmäisten joukkoon. V. 1937 ilmestyy näytelmä 
Susi, v. 1938 Polovshanskin puistot, v. 1941 Taval- 
liset ihmiset sekä lopulta v. 1942 hänen huomattavin näy- 
telmänsä Invasio ja 1943 Lenushka. 


Näytelmä Invasio herätti suurta huomiota. Se kuvaa venä- 
jäisen perheen kohtalon saksalaisten maahanhyökkäyksen aikana. 
Itse Stalin kiinnitti näytelmään huomiota ja lausui siitä kirjaili- 
jalle tunnustuksensa. Näytelmä palkittiin Stalin-palkinnolla, 
100.000 ruplaa. Kuten toisetkin palkitut taiteilija- ja kirjailija- 
toverinsa, lahjoitti Leonov palkintonsa Punaiselle Armeijalle. 
Invasiota on esitetty suurella menestyksellä paitsi Neuvostolii- 
tossa myös Englannissa, Etelä-Amerikassa ja Kiinassa. 


91 


Leonov ei ole kommunisti puoluemielessä, mutta tunnustaa 
täydellisesti vallankumouksen merkityksen. Sosialistisen raken- 
nustyön menestyksessä näkee hän koko ihmiskunnan menestyk- 
sen ja hän asettaa koko kirjailijalahjakkuutensa sosialismin ja 
uuden maailman rakentamisen palvelukseen. Hän on humanisti, 
mutta ei vesitetyssä taivaansini-mielessä. Hän on todellisen taiste- 
levan humanismin täysiverinen edustaja. Humanismin on senkin 
puettava rautahansikas käsiinsä maailmassa, jossa ihmisyys uha- 
taan murskata tankkien ja hyökkäysvaunujen vyöryn alle. Ellei 
humanismi halua sortua, on sen rakennettava omat panssarivau- 
nunsa. Mutta vain pelastaakseen ihmiskunnlle sen saavutuksista 
parhaat. Taistelun jälkeen seuraavat rauhan ja rakentamisen 
työt, seuraa taiteiden, tieteiden ja rauhanomaisen kulttuurin har- 
rastukset. 

On toivottavaa, että Leonovin teoksia pikaisesti käännetään 
myös suomenkielelle. Hänen kaltaisellaan kirjailijalla on paljon 
sanottavaa. 

(SNS/Kansan Sanomat/ n:o 7/-45.) 

”KIRJAILIJAN TEHTÄVÄNÄ ON 
KUUNNELLA MAAILMAN 
SYDÄMEN LYÖNTEJÄ” 


Suomen Kirjailijaliiton valtuuskunnan kunniaksi tammikuun 
29 pnä järjestämillä illallisilla myös kirjailija Leonov piti suoma- 
laisille puheen. Š 

— Minä haluaisin puhua ilman mitään virallisuutta ja vilpit- 
tömyydellä, jonka syvyys määrää keskustelutovereiden välisen 
kunnioituksen asteen. Me kuulumme siihen kulttuurin työntekijäin 
korkeaan luokkaan, jota nimitetään kirjailijoiksi. Me kirjailijat 
ajattelemme eri tavoin kuin oppineet tai valtiomiehet ja käytämme 
luomistyöhömme erikoista ainehistoa. Meitä kiinnostaa ennen 
kaikkea, iloitsevatko lapsemme, ovat- 
ko kukkamme kirkasväriset, kukois- 
tavatko naisemme, kasvavatko kau- 
punkimme Ja jos kaupunkimme ovat 
raunioina ja tankit kulkevat kukkien 
yli, jos naisemme vanhenevat ennen- 
aikaisesti ja lapsemme huutavat kuo- 
lemantuskissa Maidanekin leirissä — 
on maailma sairas, vaarallisesti ja 
peloittavasti sairas. Kirjailijan tehtä- 


— vänä on juuri kuunnella maailman 


sydämen lyöntejä. Me saimme vuo- 
renvarmasti tietää näinä vuosina, 


Stahanovilainen työssä 
puolustuksen hyväksi 


että maailma ei tarvitse ainoastaan oppineita ja runoilijoita, vaan 
myöskin sotilaita, sankareita ja marttyyreja. 

— Me olemme uusia venäläisiä, me olemme Gorkin kirjallisia 
lapsia ja sitäpaitsi Leninin ja Stalinin, historian ja kohtalon viime 
vuosikymmenien aikana Venäjälle ja koko maailmalle lahjoitta- 
mien suurimpien ihmisten lapsia. Te tiedätte näistä venäläisistä, 
kuten mekin teistä, hyvin vähän. On kuin Himalaja olisi kohon- 
"nut maittemme välillä viime vuosikymmenien aikana ja kenties 
siitä syystä, että meillä sattuneiden tapausten oleellisinta sisintä 
ei ole ymmärretty, olen kaikkien Helsingissä käymieni keskustelu- 
jen yhteydessä lukenut katseissa ja ajatuksissa piilevän, julki- 
lausumattoman kysymyksen: mitä ajattelemme me, nykyiset venä- 
läiset, ns. pienistä kansoista? 

— Nykyisille venäläisille ei ole olemassa pieniä eikä suuria 

. kansoja, ensimmäisen ja toisen luokan kansoja. Suuret kansat 
eivät osoita arvoaan hallussaan pitämänsä maantieteellisen. alueen 
suuruudella eikä sen rikkauksilla, vaan aatteiden ja maailman- 
kulttuuriin tuomiensa aarteiden suuruudella ja vielä suuremmassa 
määrin valmiudella puolustaa niitä mihin hintaan tahansa. Kukaan 
ei voi antaa kansalle suuren nimeä. Kansakunta tulee suureksi 
omasta tahdostaan, yleiskansallisen sankariteon välityksellä 
ihmisten korkeimman veljeyden hyväksi. Tästä syystä olen ylpeä 
kuuluessani Venäjän kansaan, joka vailla kansallista itsekkyyttä 
antaa tänään Berlinin etumaastossa uuden panoksensa ihmiskun- 
nalle ja sen asialle olemisen kaikkein kalleimmalla valuutalla — 
parhaitten poikiensa verellä. 

— Minun on sanottava, että humanismi näyttää tänään toisen- 
laiselta kuin se näytti ennen, näyttäytyessään pitkätukkaisena 
runoilijana, joka haaveilee sellaisesta, mitä ei voida toteuttaa. 
Tänään todellinen, idästä tuleva humanismi omaa voittamattomia 

tankkeja ja tykkejä ja paha perii ne pimeyden voimat, jotka 

ovat uskaltaneet tai uskaltavat asettua sen tielle. 

— Kaikki tuntevat Suomen kansan sitkeyden, rehellisyyden, 
työteliäisyyden ja uskollisuuden isänmaalleen. Kaikki tuntevat 
suomalaisen runoilijan sanat: ”Jumala, anna meille voimaa toteut- 
taa se, minkä lupasimme”. Luulen, että Suomen kansasta saat- 
taa tulla suuri kansa maan päällä, sitten kun se lisää tähän lau- 
seeseen sanoin ja teoin vain kaksi sanaa — toteuttaa sen, minkä 
lupasimme edistyshenkiselle ihmiskunnalle. Tämä lause kuulostaa 
kuin kansan rukoukselta, jossa ilmenee sen kaikkein salatuin 
haave. Tänään Suomen kansalle on elintärkeätä, että sen haave 
olisi kohdistettu sinne, minne kohdistuvat maailman suurimpien 
vapautta rakastavien kansakuntien ponnistukset. 

— Suomalaisen kalastajan poika Mikael Agricola, suomalaisen 
kirjallisuuden isä, on sanonut esipuheessaan rukouskirjaansa: 
”Herra, joka lukee ihmissydämiä, lukee myös suomalaisen 
rukouksen”. Haluan uskoa, että suomalaisilla kirjailijoilla ja tai- 
teen edustajilla löytyy tarpeeksi voimaa avata maailmalle tämän 


haaveen sisältö. 
(Vapaa Sana 30. 1. -45.) 


”UNELMA VOI TOTEUTUA VAIN 
SILLOIN, KUN SILLÄ ON HAMPAAT” 


Tammikuun viimeisenä ja helmikuun 2 päivänä oli suomalai- 
silla kirjailijoilla tilaisuus SN-Seuran taidetoimikunnan kirjalli- 
suusjaostolla haastattelu- ja keskusteluhetkeen täällä vierailevan 
venäläisen kirjailijan Leonid Leonovin seurassa. Tilaisuuksien 
valloittavana keskipisteenä oli kirjailija Leonov itse. Hänen väsy- 
mättömyytensä, hänen hehkuva valppautensa ja monipuolinen 
älykkyytensä antoivat läsnäoleville lähtemättömän vaikutelman 
miehestä, jossa taiteellinen luomistyö, humanistin, opettajan, kas- 
vattajan ja tiennäyttäjän, sulatuvat ehjäksi, vaikuttavaksi koko- 
naisuudeksi. 


Neuvostoliitossa julkaistaan kirjallisuutta 111 kielellä 


Esityksessään hän loi katsauksen Neuvostoliiton kirjallisuu- 
teen kertoen sen kehityksestä vallankumouksen jälkeen. Niin- 
ikään hän kosketteli sodan vaikutusta kirjallisuuteen huomaut- 
taen- aikakauden vaikeuksien syventäneen kirjallista sisältöä. 
Sensijaan kirjojen ulkoasuun ei ole varaa kiinnittää entisenlaista 
huomiota. Kirjoja julkaistaan 111 kielellä, ja vallankumouksen 
jälkeen on 40 eri kansallisuutta saanut oman kirjakielen. Kirjai- 
lija Leonov huomautti mm., että kahden miljoonan painoksena 
ilmestyvä Pravda julkaisee säännöllisesti kaunokirjallisuutta. 
Lastenkirjallisuutta julkaistaan tavattoman paljon. Edelleen kir- 
jailija Leonov esitti mielenkiintoisia numerotietoja teosten painos- 
määristä mainiten mm., että Pushkinin teoksia on julkaistu 69 


96 


kielellä 28.500.000 kappaletta, Leo Tolstoita 57 kielellä 20 milj. 
kappaletta. Tshehov on päässyt 15 milj:n painokseen 54 kielellä 
ja ulkomaisista kirjailijoista on ennätys Balzacilla, jonka teoksia 
on julkaistu 2 miljoonaa kappaletta 10—12 kielellä. Shakespeare 
on päässyt miljoonaan ja Goethe puoleen miljoonaan painoskap- 
paleeseen. Kirjastoja on Neuvostoliitossa 250.000, joissa kirjoja 
on yli 462 miljoonaa kappaletta. 

Puhuessaan kirjailijan tehtävästä Leonov korosti monipuoli- 
suuden välttämättömyyttä. Hän ihailee itse ennen kaikkea klas- 
sikoita ja yleensä vanhaa kirjallisuutta. Hänen oma pääteoksensa 
on näytelmä ”Hyökkäys”, joka tuotti hänelle Stalinin palkinnon 
ja jota parhaillaan esitetään mm. Amerikassa ja Englannissa. 

(Uusi Suomi 3. 2. -45.) 


Neuvostoliiton kirjallisuus kuvastaa ennen kaikkea yleiskohtaloa 


— Aikaisemmin oli kirjallisuuden huomion keskipisteenä yksi- 
lökohtalo ennen yleiskohtaloa, lausuu kirjailija Leonov. Vanhan 
järjestelmän kirjallisuuden sankari oli koroillaaneläjä, joka itse 
ei tee työtä, vaan joka elää toisten työn kustannuksella, ihminen, 
jonka elämä kului pelisaleissa, ja jonka elämä eli erotiikkaa, itse- 
erittelyä ja passiivista kärsiniystä. Sosialistisessa yhteiskunnassa 
on vain eriasteisia työntekijöitä, eriasteisia ammattitaidon perus- 
teella. On valmiita työntekijöitä, mestareita ja oppipoikia. Jokai- 
sen on tehtävä työtä. Jokainen tekee sitä. Se on sosialistisen 
yhteiskuntaetiikan mukaista. 

— Vanhan tyylin kirjailijan, jatkaa Leonov, on vaikeata eläy- 
tyä yleiskohtalon tunnelmaan. Suurin vaikeus on kirjoittaa ”tai- 
teellisella tavalla” ja samalla kuitenkin kirjoittaa suurille jou- 
koille. Neuvostoliitossa kirjailija saa lukijoiltaan massoittain 
kirjeitä, joissa he lausuvat arvostelujaan, esittävät toivomuksiaan 
kirjailijalle. Jokainen neuvostovenäläinen kirjailija ottaa vaka- 
vasti huomioonsa lukijoiden arvostelun. Kirjailijan työ mahdol- 
lisesti vaikeutuu sellaisesta, mutta ei menetä mielenkiintoisuut- 
taan. Kirjailijan on tehtävä työtään suuria joukkoja ajatellen. 


7 — Neuvostokulttuuri esittäytyy 9 


V. 1944 Leonov sai Stalinin palkinnon näytelmästään Kolme 
päivää. Teoksen ilmestymisen jälkeen Stalin soitti hänelle hen- 
kilökohtaisesti ja ilmoitti olevansa teokseen ihastunut. Tämä oli 
huomaavaisuuden osoitus, jolle kirjailija antoi erittäin suuren 
arvon. Mutta se oli vielä enemmän. Maailmanhistoriallisen tapah- 
tumavyöryn murskatessa alleen kansoja ja vaatiessa kaiken 
Stalinin huomion osakseen, suuren valtiomiehen aika riittää kui- 
tenkin myös kirjallisuuden seuraamiseen. 


Suuren kirjailijan tulee olla suuri ihminen 


Pushkinia pitää Leonov venäläisen kirjakielen luojana. Pushkin 
on Venäjän kansan suurin kirjallinen rakkaus. Tämän sodan 
aikana poikkeavat ohitsekulkevat sotilaat pyhiinvaellukselle 
Pushkinin haudalle Pihkovassa. Saksalaiset olivat miinoittaneet 
koko alueen, kartanon, jossa Pushkinin asunto sijaitsi, jopa hau- 
dankin. Sen ympärillä tavattiin 43 miinaa, ja moni Pushkinin 
suvun jäsenistä on vaikeasti haavoittunut miinojen räjähdellessä. 
Kirjailija kertoi lisää yksityiskohtia saksalaisten julmuuksista. 
Venäläiset sotilaat, hän sanoi, jotka ovat nähneet kaiken sen, eivät 
tarvitse mitään propagandaa vihatakseen ja halveksiakseen sak- 
salaisia. He ovat näille yhtä vaarallisia kuin venäläisten tykit. 

Kirjailijaliittoon kuuluu Venäjällä 3.000 kirjailijaa, joista n. 
60 % runoilijoita. Kysyttäessä ilmoittaa Leonov, että myös kes- 
kuslyriikalla on monia huomattavia edustajia. Neuvostovenä jän 
kirjallisuudessa, on Inber, Dolmadovski, Lugovskoi ym. Yhteis- 
tunne on nykypäivien venäläisessä kuitenkin niin voimakas, että 
enemmän = individualistinen keskuslyriikkakin saa siitä vissin 
värityksen. 

Taiteellinen totuus on yhtä kuin sosiaalinen totuus. Neuvosto- 
kirjailijat ottavat teostensa yksityiskohdat todellisuudesta, mutta 
luovat kokonaisuuden ilman jäykistäviä opintokappaleita taiteelli- 
sen ja sosiaalisen näkemyksensä mukaisesti. — Vain suuri, edis- 


tyksellinen aate voi synnyttää suurta kirjallisuutta ja suurta 


taidetta yleensä. Suuren kirjailijan tulee olla suuri ihminen. 

* Kirjailijakasvatus rakentuu Neuvostoliitossa laajalle pohjalle 

Kirjailijakasvatus rakentuu Neuvostoliitossa laajalle, hedel- 
mälliselle pohjalle. Moskovassa toimii erikoinen kirjailijainsti- 
tuutti, jossa mm. Leonov on opettajana. Se on vapaa harrastelija- 
oppilaitos, jossa kirjallisesti lahjakkaat ihmiset voivat kehittää ` 
kirjallisuushistoriallista tietomääräänsä ja myös kirjallisia kyky- 
jään. Nuori kirjailija lukee ensin teoksensa pienemmässä piirissä, 
sellaisia ovat työläisklubien, ammattiyhdistysten ym. kirjalliset 
harrastuspiirit. Sen jälkeen hänen tuotteitaan julkaisee jokin 
tehdaslehti tai aikakausjulkaisu. Kautta linjan joutuu hän perus- 
teellisen kritiikin alaiseksi. Lopulta aukeavat hänelle suurten 
sanomalehtien palstat ja kustannusliikkeiden ovet. Jos aloittelija 
on lahjakas, tulee hän ennemmin tai myöhemmin menestymään. 
Kirjallisuuden nälkä on Neuvostoliitossa erinomaisen suuri ja pai- 
nokset jättiläismäisiä. Kirjailijoiden taloudellinen asema on 
vakava, monen heistä toimeentulo on turvattu kahdeksi, kolmeksi 
vuodeksi eteenpäin. Käsittää hyvin, mitä tämä merkitsee taiteelli- 
selle luomistyölle. 


Vaieten, rakentaen sosialismiaan on Neuvostoliitto kuunnellut 
maailmalla kaikuvaa solvausten hohotusta 
— 25 vuotta sitten Venäjä oli maa, jolle naurettiin kapitalisti- 
sessa maailmassa. Naurettiin, mutta samalla pelättiin. Mutta 
venäläiset ovat hiljaisina tehneet työtään ja kuunnelleet maail- 
malla kaikuvaa ivanaurun ja solvausten hohotusta. Mitä ovat 
naurajat saaneet aikaan — sodan, joka tuhoaa kymmeniämiljoonia 
ihmishenkiä. Edellisen maailmansodan uhrit olivat laskettavissa 
parissakymmenessä miljoonassa, nykyisen sodan uhrien luku- 
määrä nousee 70—80 miljoonaan. Neuvostoliitto ei ole halunnut 
tätä sotaa. Se halusi tehdä työtä ja rakentaa sosialismiaan. 
Neuvostoliiton kimppuun hyökättiin. Se on vastannut hyökkää- 
jille raudoitetulla nyrkillä. 
Lapsi, joka ryömi nelinkontin, on oppinut kävelemään. Sille 
ei enää naureta. 

Neuvostoliitto on edistyksem esitaistelija, 


s — Kun meidät pakoitettiin sotaan, emme epäilleet siihen ryh- 
I tyessämme, sanoo kirjailija Leonov. 15 vuotta on fascismin varjo 
B pakoittanut heidät varustautumaan. 15 vuotta on Neuvostoliitto 
saanut valmistautua vastaanottamaan tätä hyökkäystä. Elleivät 
he olisi varustautuneet, olisivat he hävinneet. Heidän tappionsa 
olisi merkinnyt ihmiskunnalle palautumista ajassa taaksepäin 
vähintään 150 vuotta. 

Ja siitä huolimatta, että Venäjän on täytynyt kiinnittää huo- 
mionsa Sodan ja hyökkäyksen vastaanottamiseen, on siellä saa- 
vutettu merkillisiä tuloksia myös rauhallisen ja kulttuurisen 
| rakennustyön alalla. Kirjailija Leonov esittää pitkän luettelon 
tämän rauhallisen rakennustyön saavutuksista. Kirjastoja, kult- 
tuurilaitoksia, museoita, tieteellisiä tutkimuslaitoksia. Hän esit- 
S telee myös eri kansallisuuksien kulttuuria. Neuvostoliitossa on 
* erittäin suurella huolella ja huomaavaisuudella suhtauduttu pien- 

ten vähemmistökansallisuuksien kansallisiin kulttuureihin ja niiden 4 
kehittämiseen. Eri kansojen kulttuurin tulee Stalinin sanojen 


mukaan olla kansallista luonteeltaan, mutta sosialistista sisäl- ”KANSANI POJ AT VIITTOVAT BERLININ 


löltään. Kansallisilla vähemmistöillä, joilla vielä pari vuosikym- 


mentä sitten ei ole ollut omaa kirjallisuutta, ei edes omaa kirja- LUONA VERELLÄÄN TI ETÄ 


kieltä, on nyt kaikki se. Vielä heillä ei ole kehittynyt omia HUMANISMILLE” 
Shakespeareja, omia Goetheja, omia Pushkineja, omia Heinejä, 
mutta se aika on pian tulemassa. 


TZ 32 1 


Helmikuun 12 päivänä vieraili kirjailija Leonov Tampereella 
SN-Seuran sikäläisen osaston kutsumana esitelmöiden elokuva- 
teatteri Hällässä. 
Kiitän Suomi—-Neuvostoliitto-Seuran Tampereen osastoa ystä- 
vällisestä vastaanotosta. Minä ja toverini haluamme uskoa, että = E 
tämä on vasta alkua. Kansamme tulevat varmasti olemaan kii- 
tollisia siitä, että me kulttuurin edustajat panimme alun yhteis- 
työlle. Siksi on tärkeää, että kohtauksemme olisivat hedelmälli- 
siä molemmin puolin, että niistä syntyisi jotakin, joka vaikut- 
taisi hedelmöittävästi tulevaisuudessa. ' 


Neuvostoliitto on suurten unelmien, suurten toiveiden, rajat- 
tomien mahdollisuuksien luvattu maa. Se on sosialismin etuvartija, 
ihmisyyden ja oikeudenmukaisuuden esitaistelija maailmassa. 

Mutta, lausuu kirjailija Leonov; unelma voi toteutua vain, jos 
sillä on hampaat. 

(SNS/Kansan Sanomaf/ n:o 7/-45.) 


/Kuva seuraavalla sivulla: Punaisen Armeijan tankisteja/ 
` 

Olen venäläinen kirjailija ja siksi sallikaa minun puhua omalla 
kielelläni — kirjallisella kiesellä. Asemani ei ole tavallinen, koska 
ette minua tunne. Sallikaa minun siis esitellä itseni: kirjojani on 
käännetty melkein kaikille maailman kielille, vieläpä Kiinan kie- 
lellekin, mutta ei Suomen. Näytelmiäni näytellään yli sadassa 
teatterissa kotimaassani ja useissa maissa Europassa ja Ameri- 
kassa. Kirjojeni painos synnyinmaassani on noin 1,5 milj. Minusta 
tuntuukin siksi, että minulla on oikeus puhua muunkin kuin oman 
maani kirjallisuuden edustajana. 


Uusi totuus koputtaa maailman ovea 

Me kirjailijat käytämme toisenlaista aineistoa kuin esim. 
tilastotieteilijät, talousmiehet tai valtiomiehet. Me emme käytä 
numerotietoja ollenkaan. Meille on tärkeintä, ovatko kaupun- 
kimme onnellisia ja kauniita, kukoistavatko naisemme, tuoksu- 
vatko kukkaset auringossa ja nauravatko lapsemme. Ja jos me 
näemme tuhottuja kaupunkeja, jos naisemme vanhentuvat ennen 
aikojaan, jos kukkaset tuoksuvat ruumiilta tai palaneelta lihalta 
ja lapset huutavat sydäntä särkevästi kauhean kuoleman edessä, 
kun heitä ammutaan, silloin me panemme lääkärin tavoin 
kätemme maailman valtimolle ja sanomme: Maailma ei ole niin 
terve, että se voidaan hoitaa lievillä lääkkeillä tai klinikkahoidolla. 
Kysykää niiltä, jotka on tapettu tyhjän vuoksi, jotka lepäävät 
haudoissa lujasti tallattu multa päällään, ja he vastaavat: Niin ei 
saa enää elää. * 

Olemme syntyneet ja elämme aikana, jolloin tapahtuu usko- 
mattomia asioita. Katsokaa, minkälainen tykistöhirmumyrsky 
riehuu maapallolla. Tällaisina vuosina täytyy jokaisen kansan, 
jokaisen yksilön ja yhteiskunnan jäsenen ajatella. Ei tarvitse 
olettaa, että voi istua nurkassa ja ajatella: sota menee ohitseni, 
ei se minua liikuta. Niin ei käy. Kukaan ei voi jäädä syrjään, se 
tulee ja riistää vaimonne ja lapsenne, se tuhoaa teiltä kallein- 
panne, jos sitä ei torjuta. Sitä paitsi yhä uudet miljoonat synty- 
vät elämään, Uusi totuus koputtaa maailman ovea, jos sille ei 
avata, se rikkoo seinät. Me olemme sen ymmärtäneet jo kauan 

sitten — 25 vuotta sitten. Me ymmärsimme, että maailma tarvitsee 
toista, tulisempaa lääkettä. Me aloimme kaikkein pienimmästä, 
mitättömimmästä, ja me rakensimme uudelleen koko elämämme. 
Elimme hyvin vaikeissa olosuhteissa näinä vuosina. Kukaan ei 
antanut meille rahaa, että olisimme voineet rakentaa tehtaita, ja 
saimme tehdä kaiken omin voimin. Näiden tehtaiden ja laitosten 
tuotanto on kuitenkin koitunut koko maailman hyväksi. 


Rehellisyys merkitsee kunnioitusta keskustelutoveria kohtaan 


Meillä oli paljon vaikeampaa kuin Kolumbuksella, joka löysi 
uuden mantereen. Me olemme yleensä erehtyneet vähän, mutta 
kuitenkin joskus, sillä mitään oppikirjoja siitä, miten sosialismia 
pitää rakentaa, ei ollut. Sanalla sanottuna me kuljimme ensim- 
mäisenä tätä välttämätöntä tietä. Sitä kulkiessamme aina muis- 
timme, että aikaisemmin tai myöhemmin meidän kokemuksiamme 
ja opetuksiamme käyttää koko ihmiskunta. Sen tietävät meillä 
vanhukset ja lapsetkin. Siksi me olemme huonosti puettujakin, 
että emme eläneet näinä vuosina vain itseämme varten. Jos me 
emme olisi rakentaneet tehtaitamme ja tuotantolaitoksiamme, 
misä olisi nyt Hitler? Hän olisi aikoja sitten ylittänyt eräät 
kapeat kanaalit, jopa valtameretkin. 

Fascismilla, kuten kaikella järjettömällä ja alhaisella, on vähän 
ajatusta, mutta pitkät jalat ja lujat, kovat kourat. 

Sallikaa minun olla rehellinen ja suorasukainen. Mielestäni 
rehellisyys merkitsee kunnioitusta keskustelutoveria kohtaan. 
Siksi sanonkin: Suomi ei tiedä, mitä on sota, kuka on Hitler. 
Kun muistelen Venäjää, minusta näyttää, että sota ei ole juuri 
koskenutkaan teidän maatanne. Katsokaa tuhottuja kaupunkeja 
Europan Venäjällä, katsokaa mahtavia tasavaltojamme, jotka 
suuruudeltaan ovat suunnilleen Ranskan kokoisia ja näette, miten 
suru on ne hiljentänyt, miten ne ovat autioita. 

Katsokaa veljeshautojamme, joissa lepää 10, 20, jopa 30 
tuhatta ruumista yhteen sullottuina. Kievin lähellä on Babijar 
ja Puolassa Maidanek, jossa ruumiiden luku on suurin. Kun armei- 

jamme lähestyi Saksan valtaamia alueita, alkoivat he tuhota 
todistuskappaleita. Rakennettiin mahtavia uuneja, joissa ruumiit 
poltettiin. 


Jokainen isä on maailman kaikkien lasten isä 


Nämä samat kengät jalassa kuin minulla nyt on, kuljin Babi- 
jarissa ja näin tuhkan keskellä palan lasten leukaluita ja pieniä 
kenkiä. Jos joku teistä epäilee tätä, niin sanokaa, lähetämme 
teille tuhansia kuvia todistukseksi. 

Näin myös Harkovissa veljeshaudat. Tapasin ukon, joka oli 
tullut mielisairaaksi katsellessaan kauheata näytelmää, josta teille 
nyt kerron. Harkovissa eräs suurimmista joukkomurhista tapah- 
tui 25 -asteen pakkasessa hangella, missä lunta oli metrin verran. 
Kaikkien piti riisuutua. Silloin eräs pieni 5-vuotias tyttönen kysyi: 
”Täytyykö sukatkin riisua?” 

Minusta tuntuu, että vain konnasta tuo ei tunnu kauhealta. Se 
ei ole kauheata vain siksi, että sama kohtalo voi tulla teidän ja 
minun lasteni osaksi, vaan siksi, että sellainen yleensä on mah- 
dollista maailmassa, missä elämme. Ja niin kauan kuin se on 
mahdollista, ei kellään meistä ole oikeutta levätä, ei oikeutta 
nimittää itseään kulttuurin edustajaksi, gentlemanniksi tai edes 
ihmiseksi. Muistakaa, että jokainen isä on maailman kaikkien 
lasten isä. 


Tuho kohtaa sen, joka nostaa kätensä uutta humanismia vastaan 


Hitler tarvitsi elintilaa idässä ja aikoi hävittää kansamme, 
pyyhkiä maan päältä 200 miljoonaa ihmistä. Hän kasvatti sitä 
varten pyövelien armeijan. 

Hitler tuli meille aluksi lauleskellen. Hän ajatteli, että uusi 
humanismi, joka on syntynyt meillä, on haaveileva runoilija, josta 
voi tehdä pilkkaa ja lyödä kasvoihin. Hän erehtyi. Nykyinen 
humanismi, jonka työläiset ja talonpojat ovat luoneet, ei ole haa- 
veileva runoilija, vaan omistaa tykkejä ja tankkeja, paljon hyviä 
tykkejä ja tankkeja, ja tuho kohtaa sen, joka nostaa kätensä 
uutta humanismia vastaan. 

Stalin sanoi sodan alussa hitleriläisistä: "He haluavat hävit- 
tävää sotaa. Sen he saavat.” Itse näin, miten saksalaiset antautuivat 
verisinä neuvostotykistön pommituksen jälkeen. Heitä antautui 
sadoittain ja tuhansittain huutaen: Hitlerille tuli loppu! Olivat 
iloisia selviytyessään vielä hengissä. 

Missä on sitten voittojemme perusta? Se ei ole ainoastaan 
tykeissä ja tankeissa. Fascisteillakin niitä oli paljon. Syy voittoi- 
himme on siinä, että asiamme on oikea, oikeudenmukainen. Me 
olemme uusia venäläisiä, jonkalaisia ei maailma vielä tunne. Me 
halusimme suunnata kansan voiman viisaitten koneiden valmista- 
miseen, koneiden, jotka luovat, ei kuolemaa, vaan inhimillistä 
onnea. Halusimme istuttaa puistoja, joissa tuoksuisivat ruusut 
eivätkä lasten ruumiit ja mätä liha. Me halusimme, että naisten ei 
tarvitsisi pelätä lastensa elämän puolesta. Me halusimme myös, 
että ihmisten työtä ei toinen saisi riistää. Olisimme halunneet, 
että sana ihminen olisi kaikunut ylpeästi, halusimme, että jälke- 
läisemme eivät katsoisi meihin kuin villeihin, jotka joka neljännes- 
vuosisadan kuluttua huuhtovat maan verellä ja muuttavat 
mädäksi ruumiiksi kaikkein kauneimman maan päällä. 


Neuvostoliiton kansoille kansallinen itsekkyys on vierasta 


Olen vakuutettu, että melkein jokainen teistä on valmis alle- 
kirjoittamaan tällaisen ohjelman. Mutta merkitsee vähän tuollai- 
sen ohjelman julistaminen. Kulttuuri ei tarvitse ainoastaan tiede- 
miehiä ja runoilijoita, vaan myös sotilaita ja marttyyreitä. Täytyy 
osata puolustaa sitä, mihin uskoo. Täytyy osata kuolla ei vain 
oman itsensä tähden, perheensä tähden, eikä edes vain oman 
maansa puolesta, vaan koko rehellisen ja edistyksellisen maailman 
puolesta. Muuta pelastuskeinoa ei ole. Me emme siis halunneet 
tätä sotaa. Ei kukaan kirjoittanut sodasta runoja tai näytelmiä. 
Kahdessasadassa maamme teatterissa näyteltiin Shakespearea, 
kun sota syttyi. Nuorukaisemme ja neitosemme aikoivat tulla 
lääkäreiksi ja agronomeiksi, tutkia tähtiä, rakentaa sähköasemia 

ja ratkaista atoomin arvoitusta. Halusimme rakentaa observa- 
torioita ja teattereita, meidät pakotettiin rakentamaan tykki- ja 
tankkitehtaita. Me olisimme toteuttaneet haaveemme paljon 
nopeammin ja paremmin, jos meitä ei olisi häiritty. Mutta meitä 


lyötiin lujasti, ja me sanoimme — hyvä, ja niin päätimme, että 
sota on voitettava, se on lyötävä omassa kolossaan. Te sanotte: 
sehän on teidän helpompi tehdä kuin kenenkään toisen, sillä 
neljäsataamiljoonaa kättä voi tehdä suuria asioita. Se ei ole ihan 
totta, ja nyt tulenkin pääasiaan. Monen silmissä niin täällä kuin 
Helsingissäkin olen nähnyt lausumattoman kysymyksen: Mitä 
Neuvostoliitossa ajatellaan pienistä kansoista. Sallikaa minun 
sanoa teille, että meille ei ole pieniä tai suuria kansoja. Me emme 
kunnioita jotain kansaa sen maantieteellisen laajuuden tai sen 
maan ja uumenien rikkauden taikka edes asukkaiden lukumäärän- 
kään perusteella. Me olemme jo kauan sitten luopuneet tuosta 
vanhojen aikojen vahingollisesta mittausopista. Meillä ilmestyy 
kirjoja 100 kielellä. Yhtä monella kielellä näytellään teatterissa. 
Kansat, joilla ei ole kirjakieltä tai aakkosiakaan omistavat nyt 
kirjallisuuden ja teatterin. Vieläpä kansallisuuksilla, jotka muo- 
dostaa vain satatuhatta tai vähäisempikin määrä ihmisiä; on omat 
kirjailijansa, taiteilijansa, tiedemiehensä ja kirjallisuutensa. Siten 
meille ei ole lukumääräisesti suuria tai pieniä kansoja eikä ketään 
ole kielletty liittymästä tähän yleismaailmalliseen rintamaan, kun- 
niakkaitten kansojen rintamaan. Ne ovat kansoja, jotka kantavat 
kortensa kulttuurin aarreaittaan, ei ainoastaan suurilla aatteilla, 
vaan parhaimpien lastensa verellä. Ne ovat kansoja, jotka tule- 
vaisuuden maailman lasten puolesta, joita he eivät koskaan näe, 
ovat valmiit kärsimään puutetta, kärsimystä ja kuolemaa. Ne ovat 
kansoja, joille kansallinen itsekkyys on vierasta. Minulla on onni 
kuulua sellaiseen kansaan, enkä salaa ylpeyttäni siitä, että se nyt 
omalla verellään leimaa Berlinin luona tietä uudelle humanis- 
mille. Meidän sotilaamme eivät etsi mitään etuja nykyisestä 
sodasta. Sotilaamme kuolevat vain siksi, että 25—30 vuoden 
kuluttua teidän tai meidän lastemme ei tarvitsisi kuolla pommi- 

tuksissa, että kukat kukkisivat ja että kaupungit voisivat uinua 
yönsä rauhassa. 


Kansan onnen puolustaminen merkitsee asian edistämistä myös 
suurilla ajatuksilla 


— Ihmiskunta seisoo mahtavien ratkaisujen edessä. Tuleva 
sota on vielä kauheampi kuin nykyinen. Puhuimme näistä kau- 
heuksista jo viime maailmansodan päätyttyä, kun maailma kaivoi 
maahan 20 miljoonaa ihmistä. Meille hymyiltiin, ja tämä sota tuli. 
Minua kiinnostaisi nähdä, kuka hymyilee meille tämänkin sodan 
päätyttyä. Kansan onnen ja kohtalon puolustaminen ei merkitse 
„ainoastaan taistelemista tykeillä ja tankeilla, vaan myöskin asian 
edistämistä suurilla ajatuksilla, yhtymistä ihmiskunnan etu- 
joukkoon. i : 

Tulevan kansojen ystävyyden tulee perustua siihen, että kansat 
nostavat keskuudestaan etummaisia ajattelijoita, jotka ymmärtä- 
vät, että vanhalla tavalla ei saa elää. Puhukoon suomalainen taide 
ja suomalainen yhteiskunnallinen ajattelu täydellä syyllä siitä, 
mikä nyt on pääasia: miten ihmisten pitäisi elää. Kertokoot suo- 
malainen taide, kirjallisuus, elokuva, teatteri kansansa syvimmistä 
tunteista, sillä kansat aina haaveilevat oikeudenmukaisuudesta, 
juuri kansahan antaa eniten uhreja. Puhun työläisistä ja talon- 
pojista, joiden toiveet ja ajatukset on tuotava esille. Tässä suh- 
teessa teidän ajattelijanne ja taiteilijanne vielä vaikenevat. Mutta 
teidän runoilijanne Tavaststjerna sanoo: ”Jos huulet kalpeat vai- 
kenevat, niin sydän täyttyy verestä.” Tämä on mielestäni todistus 
siitä, että ulkonaisen pidättyväisyyden pohjalla syntyvät uudet 
tuliset kirjat ja ajatukset. Maailma tuntee ja me tunnemme Suo- 
men kansan hyvät ominaisuudet: rakkauden työhön, vakavuuden 
ja rehellisyyden. Voihan olla, että Suomen kansa, suomalainen 
vapauttava ajatus nostattaa armeijan, joka yhtyy ystävyyden 
armeijaan epäoikeudenmukaisuutta ja pahuutta vastaan. 

Uskomme, että nämä ensimmäiset ystävyyden alkeet ovat 
askeleena tulevalle suurelle veljeydelle, työn ja rauhan veljey- 

delle, ei kansainvälisen ryöstön ja sodan veljeydelle, mistä Hitler 
haaveili alistaessaan Ranskan, Hollannin, Norjan, Jugoslavian, 
Belgian jne. 

Minusta tuntuu, että teette suurta ja hyödyllistä työtä kan- 
sanne edessä kuunnellessanne idän ääntä. Suonio, jonka te tun- 
nette paremmin kuin minä, sanoi: ”Herra, auta meitä täyttämään 
mitä lupasimme”. Suomen kansasta tulee suuri kansa, kun se täy- 
dentää tätä rukousta esim. seuraavaan tapaan: ”Auta meitä täyt- 
tämään se mitä lupasimme ihmiskunnan vapauttamiseksi ja uudel- 
leen rakentamiseksi”. 

(SNS / Kansan Sanomat / n:o 10 / 45). 


TEATTERIN ON PALVELTAVA IHMIS- 


KUNNAN SUURTA PÄÄMÄÄRÄÄ 
SODAN LOPETTAMISEKSI 


Helmikuun 5 päivän iltana oli SN-Seuran piirissä työskente- 
levillä draamakirjallisuuden harrastajilla ja teatteritaiteen ystä- 
villä mielenkiintoinen tilaisuus tutustua Neuvostoliiton teatteri- 
taiteeseen maassamme vierailevan kirjailija Leonovin esittele- 
mänä. Tilaisuuteen oli saapunut lukuisa joukko kirjailijoita, 
teatteriohjaajia ja näyttelijöitä. 


Neuvostoteatterista om tullut tärkeä Neuvostoliiton 
henkisen elämän kuvastaja 


Selostuksensa alussa kirjailija Leonov huomautti, että hänen 
tehtävänsä on vaikea, koska aihe on hyvin laaja. Neuvostoteat- 
terista on tullut tärkeä Neuvostoliiton henkisen elämän kuvastaja. 
Lisäksi huomautti kirjailija: Pidän itseäni enemmänkin romaani- 
kirjailijana kuin dramaturgina, vaikka olenkin kirjoittanut 12 näy- 
telmää. Yleensä pyrin kirjoittamaan romaanini niin, että niissä 
olisi draamaa ja näytelmäni taas siten, että niistä voisi nauttia 
myös kaunokirjallisina tuotteina. 

Kirjailija huomautti lyhyesti, että Moskovassa käyneet ovat 
varmasti kiinnittäneet huomiota siihen, että vaikka Moskova on 
paljon muuttunut ja kehittynyt, ei sen keskustassa esim. viime 
vuosina ole tapahtunut niin suurta edistystä, kuin olisi voinut 
olettaa. Ei yksinkertaisesti ole ollut aikaa keskittyä yksistään 

kaupunkien rakentamiseen, kun on niin paljon muuta, mihin on 
kiinnitettävä huomiota. Yksinomaan sotatiedoistakin jo voi päätellä, 
miten valtavasti teollisuutemme on kasvanut, mutta teollisuus ei 
suinkaan ole ainoa ala. Henkistä elämää ei suinkaan ole unohdettu 
ja yksi osa siitä on teatteri. 

Teatteri on paljon muuttunut viime vuosina. Kaikille kansoille 
on tärkeää tietää, mitä teitä kulkien olemme päässeet siihen, missä 
nyt olemme, sillä kaikki joutuvat sen tien vielä kulkemaan. 

Tästä sodasta voimme jo päättää, minkälainen tulee olemaan 
seuraava, kun kaikkien nykyisten ”leikkikalujen” lisäksi keksi- 
tään uusia, kun mahdollisesti vielä atomienergia otetaan käytän- 
töön. Me, vanhempi polvi Neuvostoliitossa, teimme päätöksen, 
että meidän on tehtävä jotakin nykyisen sukupolven ja koko 
maailman tulevaisuuden hyväksi. Monet porvarilliset henkilöt 
eivät meitä ymmärrä. Mutta kun he joskus tulevat näkemään 
kalkilla poltettujen lastemme ja naisten ruumiit, joita maamme 
vapautetuilla alueilla on haudoissa tuhansittain, he ehkä ymmär- 
täisivät. Ainakin tulevat sukupolvet ymmärtävät meitä. 


Me vihaamme aktiivisesti 


Meillä Neuvostoliitossa ei pidetä siitä, että kaupunkeja tuho- 
taan, naisia, lapsia ja vanhuksia tapetaan. Siitä ei pidetä tietysti 
muuallakaan, mutta ero on siinä, että me emme voi katsoa sel- 
laista välinpitämättömästi, me vihaamme aktiivisesti ja siksi 
on meidän osuutemme taistelussa noita hirmutöitä vastaan ollut 
suurempi kuin toisten kansojen. Sanoin kerran eräässä kirjoituk- 
sessani, joka levisi Englantiin ja Amerikkaankin: Voiko gentle- 
manni nimittää itseään gentlemanniksi, jos hän sallii yhdenkään 
5-vuotiaan tyttösen murhan (puhumattakaan sadoista tuhansista 
lasten murhista, joita saksalaiset ovat suorittaneet) ryhtymättä 
estämään sitä? 

Tuntuu siltä, kuin täällä ei ymmärrettäisi sitä, miksi Neuvosto- 
liitossa tunnetaan niin suurta vihaa hitleriläisiä kohtaan. Nähtä- 
västi täällä ollut näyttelykin sakasalaisten julmuuksista on men- 

nyt ohi jättämättä syvempää vaikutusta. Se olisi vahinko. Me 
voisimme näyttää vaikka kuinka paljon todistusaineistoa, valo- 
kuvia, asiakirjoja niistä kauheista petomaisuuksista, joita maamme 
väestöä kohtaan on harjoitettu. Siksi päätimme auttaa ihmis- 
kunnan historiaa. Teemme kaikkemme. voidaksemme hävittää 
sodan maan päältä. Se on suuri ja vaikea tehtävä. Siksi oli, ja 
on, mobilisoitava kaikki voimat, niihin lukien myös teatterit. 


Uuden neuvostoliittolaisen teatterin tehtävä on 
kasvatustehtävä 


Meillä on syntynyt teatterialalla hyvin paljon uutta, uusi 


teatteri uusine tehtävineen, uusine asennoitumisineen moniin kysy- 
myksiin. Teatteri ei ole meillä ainoastaan ajanviete, vaan sen 
tehtävä on myöskin hyvin suuri ihmisten kasvattajana. Koulu- 
väline se ei silti ole. Meillä Neuvostoliitossa esim. rakastetaan 
kovasti Shakespearea, jonka näytelmiä esitettiin v. 1941 200 teat- 
terissa. Kirjailija Leonov huomauttaa, että hänen omaa Stalinin 
palkinnon saanutta näytelmäänsä esitetään ”vain” 100 teatterissa. 
Huolimatta vanhuudestaan ovat Cervantes, Moliere, Shakespeare, 
Calderon ym. meille nykyajan näytelmäkirjailijoille vaarallisia 
kilpailijoita. i 
Teatteriesityksiä seuraa sekä yleisö että sanomalehdistö hyvin 
aktiivisesti. Siitä on tullut koko yhteiskuntaa kiinnostava kysy- 
mys. Jos joku teatterikappale epäonnistuu, on se yhteiskunnal- 
lemmekin epäonnistuminen, kun taas onnistumisesta iloitsee koko 
kansa. Sanomalehdistössä on ollut koko sodan ajan huomattavaa 
tilanpuutetta, mutta siitä huolimatta ei suurenmoisinkaan voitto 
rintamalla estä lehdistöä huomioimasta pitkällä artikkelilla uutta 
teatteriesitystä. Koko maan huomio kiinnitetään siihen. Teatteri- 
esitystä tulevat katsomaan sadattuhannet ja siksi täytyy arvos- 
telun olla ankaraa. Ennen kuin maksulliset esitykset alkavat, 
järjestetään useita ilmaisia näytäntöjä, joihin osallistuu eri yhteis- 
kuntapiirien edustajia, taiteilijoita, ohjaajia, työläisiä, puna-armei- 
jalaisia jne. Niiden arvostelusta riippuu paljon, hyväksytäänkö 


111 


| 
| 
| 
| 


näytelmä vai ei ja miten yleisö siihen reagoi. Tuo ei ole sensuuria, 
vaan yhteiskunnallista arvostelua. Huomio teattereita kohtaan 
on suuri. Esim. Moskovan Taiteelliseen teatteriin on liput tilattava 
jopa paria vuottakin ennen näytöstä. Leikilliseen tapaan kirjailija 
lupaa hankkia lippuja ”epänormaaleja” teitä, jos läsnäolijoista 
joku haluaa tulla teatteriin. Ammattiliitot, koulut ym. laitokset 
ostavat kokonaisia näytöksiä. 

Dramaturgin elämä meillä Neuvostoliitossa on vaikeampi kuin 
muualla — sanoo kirjailija. En missään tapauksessa tarkoita 
taloudellisessa mielessä. Siinä suhteessa olemme aina turvattuja, 
vaan siinä mielessä, että meillä ei tulla toimeen suudelmilla ja 
psykologisella erittelyllä, vaan tarvitaan ajatusta. Jokaisessa 
näytelmässä pitää olla ajatus, yhteiskunnallinen tarkoitus — ei 
alastomana, vaan elämän todellisuuden peittämänä. Kappaleen 
teemana meillä ovat sosiaaliset suhteet, suhtautuminen sotaan jne. 


Neuvostoliitossa ei kiinnitetä teatteriin huomiota 
kaupalliselta kannalta 


Meillä Neuvostoliitossa ei ole yksityisiä teattereita. Vuonna 
1918 annettiin asetus teatterien kansallistuttamisesta. Suuret 
ohjaajat ja teatterien omistajat saivat jäädä paikoilleen Mm. 
kuuluisat ohjaajat Sidelnikov ja Samarin ovat entisiä ohjaajia. 
Jaroslavissa ohjasi Leonovin ”Hyökkäyksen” entinen teatterin 
omistaja Rastotshev, joka on saanut kansantaiteilijan kunnianimen. 

Moraalinen tyydytys heillä on nyt varmasti suurempi kuin 
aikaisemmin. Ei missään tapauksessa siksi, että kassa on aina 
turvattu, vaan siksi, että heidän työnsä sulautuu nyt koko kansan 
työhön, heidän sydämensä sykkii samassa tahdissa koko kansan 
kanssa. 

Esitysten laatu on neuvostovallan aikana noussut hyvin suu- 
resti. Valtion taidekomitea tekee siinä suurta työtä. Teattereihin 
ei meillä kiinnitetä huomiota kaupalliselta kannalta. Esityksiin 
uhrataan suunnattomia summia, mutta siitä huolimatta teatterit 
tuottavat valiolle myös huomattavia tuloja. 

Uutuutena on Neuvostoliitossa mainittava teatterikoulujen 
monilukuisuus ja niiden korkea taso. Parhaat taiteilijat ja yliopis- 
tojen professorit toimivat niissä opettajina. Ne ovat suoranaisia 
”teatteritehtaita”. Niinpä vuonna 1940 tuli koulusta kaksi koko- 
naista teatteria, Bashkirian ja Kabardinen teatterit. Leningradin 
teatterikoulusta taas valmistui Jakutian ja Osetinian teatterit. 
Lisäksi muodostavat teatterikoulun käyneet taas niinkutsuttuja 
studioita, joissa annetaan uusille koulutusta. Pääkaupungin osuus 
on tietysti huomattavin uusien teatterivoimien kehittämisessä. 
Stanislavskikin suorastaan kylvi kaikkialle oppilaitaan suuren 
henkensä voimalla. 

On tietysti myös kansallisia teatterikouluja kansallisten tasa- 
valtojen pääkaupungeissa. 


Neuvostoliitossa 410 teatteria esittää näytelmiä 
49 kansallisella kielellä 


Neuvostoliitossa toimii lähes 1.000 ammattiteatteria. Niistä 
410 esittivät näytelmiä 49 kansallisella kielellä. Venäjänkielellä 
esittäviä on siis noin 590, mikä venäläisten suureen lukumäärään 
verraten on pienempi kuin kansallisten teatterien lukumäärä, 35 
kansalla on oma teatterinsa (ennen vallankumousta vain 4:llä: 
tataareilla, aserbeidshanilaisilla, armenialaisilla ja gruusialaisilla). 

Nyt on tataareilla 11 teatteria, aserbeidshanilaisilla 20, arme- 
nialaisilla 31, gruusialaisilla 37. On kansallisuuksia, joilla on vain 
yksi teatteri, mutta ne ovat niin pieniä, että täällä tuskin tunne- 
taan niiden nimeä. Sensijaan jo Burjat-Mongoliassa on 2. Jaku- 
tiassa 3, Komin autonomisella alueella 4, Udmuriassa 4, Bashki- 
riassa 6, Turkmeniassa 7, Kasakiassa 24, Usbekiassa 38 jne. 

Viimemainittujen luettelon jälkeen huomautti teatterin johtaja 
Mia Backman, että onhan Suomessa suhteellisesti enemmän teat- 
tereita väkilukuun verraten kuin monella yllämainitulla kansal- 
lisuudella, mihin kirjailija Leonov huomautti, että hän ei esittä- 
nyt numeroita kilpaillakseen Suomen kanssa, vaan osoittaakseen, 
miten nämä kansat, joilla ei ollut edes omaa kirjakieltään ennen 

jo päässeet omaan teatteriin asti. 

Paitsi kansallisilla kielillä näytellään Neuvostoliitossa myös 
kiinan-, kreikan- ja persiankielillä. Vuonna 1939 annettiin Geor- 
giassa, jossa on asukkaita 3 milj., yli 5.000 esitystä, joissa kävi 
1.800.000 katsojaa. Hyvin suosituiksi ovat tulleet kansalliset 
teatteripäivät (10-päiväiset), joita pidetään Moskovassa. Silloin 
siirtyy jonkun kansallisen tasavallan taide kokonaisuudessaan 
Moskovaan. Niiden 10 päivän aikana esitetään näytelmiä, ooppe- 
roita, balettia, kansantanssia. Runoilijat ja kirjailijat esittävät 
tuotteitaan jne. Vuonna 1939 esitettiin Aserbeidshanissa 115 näy- 
elmää, niistä 14 oli kansallisten näytelmäkirjailijain tuotteita. 


Moskovassa toimii 30 teatteria 


Moskovassa on nyt toiminnassa 30 teatteria ja lisäksi uusi 
elokuvanäyttelijöiden = teatteri, missä pääasiallisesti elokuva- 
taiteilijat esiintyvät filmaustyönsä ohella. Teatterit ovat hyvin 
erisuuntaisia alkaen akateemisista Taiteellisesta ja Pienestä teat- 
terista kaikenlaisiin uudistusteattereihin asti. Viimemainittuja 
edustaa ennenkaikkea ohjaaja O. Hlopkov, joka voi peittää koko 
näyttämön vedellä tai luo musiikkia 15 flyygelillä yhtäaikaa. 
Erikoisen maininnan ansaitsevat nukketeatterit, joita 
Moskovassa on kaksi. Obrasov, joka on nukketeatterin perustaja 
Neuvostoliitossa, on matkustellut Kiinassa ja itämailla tutustuen 
niiden parhaisiin nukketeattereihin. Teatterin esitykset ovat älyk- 
käitä ja tekniikkansa puolesta loistavia. Kirjailija Leonov käy- 
dessään kahden lapsensa kanssa katsomassa nukketeatteria nautti 
enemmän kuin lapset esityksistä. Teatterien lisäksi on tehtailla 
ja tuotantolaitoksilla omat klubinsa, joissa on näytelmäkerhot 
jne. 

Frikoislaatuinen teatteri on Punaisen Armeijan teat- 
teri. Nimi ei kuitenkaan merkitse sitä, että siellä esitetään vain 
puna-armeijalaisille, samoinkuin ei rautatieläisten teatteri näyttele 
rautatieläisille, vaan niissä esitetään kaikkia näytelmiä ja hyvin 


114 


vallankumousta, eivätkä osanneet kirjoittaa eikä lukea, nyt ovat ' 


paljon. klassillisia. Punaisen Armeijan teatterin näyttämö on 
valtava ja vaatii suuria joukkonäytelmiä. Näyttämölle mahtuu 
kokonainen ratsuosasto ja tankki voi tulla sinne. 

Sodan aikana teatterit ovat matkustelleet rintamilla. Pienen 
teatterin taiteilijat kävivät noin 2.500 kertaa rintamalla tai rinta- 
man läheisyydessä. 

Kirjailijatar Hella Wuolijoen pyynnöstä kirjailija Leonov 
yhdessä säveltäjä Kabalevskin kanssa selosti vielä tarkemmin eri 
teattereita. 

Suuri teatteri on ooppera- ja balettiteatteri. Siellä on 
kaikki kehitetty mahdollisimman korkealle tasolle. Kaiken täytyy 
mennä hyvin. Mitään laskematonta ei saa tapahtua. 

Taiteellinen teatteri on myös parhaimpia. Sitä on 
aina pidetty parhaimpana, mutta Pieni teatteri jakaa kunnian sen 
kanssa. Pieni teatteri esittää parhaiten Ostrovskin ja 
Gribojedovin näytelmät. Niin Taiteellinen kuin Pieni teatterikin 
ovat maailman rikkaimpia teattereita. Ne saavat kaikkea mitä 
haluavat. Näyttelijät ovat palkittuja. Heillä on joko Neuvosto- 
liiton tai Venäjän neuvostotasavallan kansantaiteilijan tai ansioi- ' 
tuneen taiteilijan arvonimi. 

Kolmas järjestyksessä on Vahtangovin teatteri, joka 
oli aluksi vain Taiteellisen teatterin studio. Nyt sillä on jo itsel- 
lään useita studioita. Se esittää mm. ”Turandot”, mihin on sovi- 
tettu paljon musiikkia. 

Kamariteatteri esittää etupäässä eksoottisia aiheita. 
Viime aikoina sekin on alkanut siirtyä yhä realistisempaan suun- 
taan. 


Shakespeare yhä suuri innoittaja 


Kysyttäessä miksi Shakaspearea esitetään niin paljon Neuvos- 
toliitossa, runouden vai muunko takia, vastasi kirjailija, että hän 
luulee syyn olevan ennen kaikkea Shakespearen kansanomaisuu- 
dessa. Kansa ymmärtää häntä ja siksi on kiinnostunut. Musiikin 
tullessa puheeksi huomautti säveltäjä Kabalevski, että Shakes- 

peare on innoittanut kaikkien aikojen säveltäjiä ja hänen aika- 
kaudeltaan on vielä jäljellä musiikkikappaleita, joihin voidaan 
nojautua. Sensijaan ei kenellekään ole tullut mieleenkään säveltää 
esim. Ostrovskia tai Tshehovia. 


Ni 


Kokonaisuus on näytelmässä pääasia 


Kysyttäessä lavastuksen osuutta näytelmässä, sekä tekijän ja 
ohjaajan merkitystä, vastasi Leonov: Me pyrimme siihen, että 
> katsoja ei näe kenenkään työtä erikseen. Kaiken pitää sulautua 
yhdeksi saumattomaksi kokonaisuudeksi. Myöskään ei hyväksytä 
sitä, että joku taiteilija ”valloittaa” koko näytelmän. Kokonaisuus 
on pääasia. 5 

Vastaukseksi kysymykseen näytelmän rakenteesta, vastasi 
kirjailija, että hän ei hyväksy monikuvaelmaisia näytelmiä. On 
turhaa sekoittaa filmiä ja teatteria toisiinsa. 

Mielenkiintoista tilaisuutta olisi jatkunut vaikka kuinka pit- 
källe. Kuulijat vakuuttivat vasta päässeensä alkuun ja pyysivät 
jatkotilaisuutta. Mikäli kirjailija Leonovin aika suinkin riittää, 
sellainen tullaankin järjestämään. Kuinka paljon uusia herätteitä 
tällaiset tilaisuudet antavatkaan! Kunpa vierailujen uusiintuessa 
olisi mahdollisuutta ulottaa ne laajempiakin piirejä käsittäväksi! 

(SNS / Kansan Sanomat / n:o 8 / 1945). 


ELOKUVA- 
OHJAAJA 


PUDOVKIN 


NEUVOSTOLIITON 
ELOKUVATAIDETTA 


”VALKOKANGAS KANSOJEN KESKI- 
NÄISTEN SUHTEIDEN ENSIMMÄINEN 
KÄYNTIKORTTI” 


Helsinkiin saapuneista neuvostovenäläisistä vieraista lienee 
elokuvaohjaaja Pudovkin suomalaisen yleisön keskuudessa 
tunnetuin. Hänestä on eri yhteyksissä kerrottu meikäläisissä 
filmilehdissä ja hänen ”Potemkin”-filminsä on täälläkin tuttu. 
Ohjaaja Pudovkin puhuu englantia ja kertoo, että Pohjoismaat 
ovat aina olleet hänen suuri rakkautensa. Suomalaista kirjalli- 
suutta hän ei käännösten vähälukuisuuden vuoksi juuri tunne, ja 
muiden Pohjoismaiden kirjailijaluettelo hänen kohdallaan rajoit- 
tuu oikeastaan vain klassikkoihin, Strindbergin, Lagerlöfiin, 
Ibseniin, Björnsoniin jne. Knut Hamsun on yksi hänen mielikir- 
jailijoitaan. Mutta hänen harrastuksensa on aina kohdistunut 
Pohjoismaiden luontoon, kansanelämään ja kulttuuriin. 

Kaiken edelläolevan hän ehti kertoa astellessaan Helsingin 
lumisella asemalaiturilla. Keskustelu jatkui Seurahuoneen hallissa, 
jossa Pudovkin kertoi viimeaikaisista filmaustöistään. 

Sodan aikana hän kertoi valmistaneensa kaksi elokuvaa, toisen 
pommitusten. aikana Moskovassa ja toisen myöhemmin Alma- 
Atassa. Parhaillaan on hänellä tekeillä elokuva Venäjän Mustan- 
meren laivaston amiraalin Nahimovin elämästä. Tästä 
uusimman elokuvansa päähenkilöstä puhuessaan Pudovkin innos- 
tuu ja hän kertoo aikakaudelleen omituisesta miehestä. Nahimov 
tuli tunnetuksi tuhoamalla vuonna 1853 Sinopen edustalla Turkin 
laivaston. Hän oli psykologisesti hyvin mielenkiintoinen ihminen. 

Nikolai I:n aikakautena, jolloin venäläinen ”intelligentsia” syntyi 
ja jolloin kansainvälisyyttä harrastettiin kovasti, oli Nahimov 
voimakkaasti isänmaallinen. Hänellä ei ollut perhettä, hänen rak- 
kaussuhteitaan ei tunneta. Hänellä oli vain kaksi rakkautta, isän- 
maa ja laivasto. Merimiesten kasvatus oli hänen pääharrastuksensa. 

Tämän elokuvan sisäkuvia otetaan parhaillaan ja keväällä 
otetaan Odessan luona ulkokuvat. Niitä varten rakennetaan puinen 
laiva, sillä meriministeriö tukee hanketta kovasti, ja Sinopen meri- 
taistelua varten rakennetaan parikymmentä 5—6 metriä pitkää 
pienoislaivaa. 

Matkansa tarkoituksesta Pudovykin lausui, että hänestä on mie- 
lenkiintoista saada olla mukana luomassa Neuvostoliiton ja Suo- 
men välistä yhteyttä ja kosketusta kummankin maan elokuva- 
työntekijäin kesken. 

— Uskon, hän sanoi, että elokuva on ollut, on nyt ja on tule- 
vaisuudessakin oleva kaikkein kansainvälisin yhteyden ottamis- 
keino kansojen välillä — kielellisistä eroavaisuuksista huolimatta. 
Neuvostoliiton ja Suomen suhteiden rakentamisessa on käytettävä 
tätä mielenkiintoista välinettä, sillä ihmiset tajuavat ja uskovat 
kuvaan paremmin kuin sanaan. Näin sentakia, että kuva on todel- 
lisempi. Sentakia on kahden kansan kanssakäymisessä ensim- 
mäinen käyntikortti esitettävä valkokankaalla. 

Keskustelun palatessa elokuva-asioihin ja kysyttäessä, mikä 
ero on amerikkalaisilla ja neuvostovenäläisillä elokuvatähdillä, 
Pudovkin naurahti veikeästi ja sanoi: 

— Ero on se, että Yhdysvalloissa on elokuvatähtiä ja Neuvosto- 
liitossa ei ole. Meillä on kokonaan toisenlainen systeemi. Meillä 
ei koskaan ole tehty osia jotakin tähteä varten, vaan jokaiseen 
tehtävään haetaan juuri siihen sopiva näyttelijä. Paras neuvosto- 
lainen näyttelijä on Tsherkasov, joka on näytellyt Pietari Suuren 
pojan, Aleksein osaa elokuvassa ”Pietari Suuri”. 

Ohjaaja Pudovkin on aikoinaan kirjoittanut kaksi elokuva- 
taidetta koskevaa teosta. Parhaillaan hän kokoaa aineksia kol- 

“manteen elokuvahistoriaa käsittelevään kirjaansa, 

KANSANOMAISUUS FILMIN TÄRKEIN 
OMINAISUUS 


— Suomalaisen elokuvan tulevaisuus voi olla loistava, jos se 
noudattaa kansan taiteen oikeaa tietä, aforismina sanoen: suoma- 
laisen elokuvan tulevaisuus on suomalaisten elokuvatyöntekijäin 
käsissä. 

Sanat ovat täällä vierailevan venäläisen ohjaajan V. I. Pu- 
dovkinin, joka sunnuntaina Kämpissä selitti meikäläisille elo- 
kuvajournalisteille käsityksiään elokuvasta taiteena ja elokuvan 
tehtävästä sekä myös vaikutelmiaan suomalaisesta elokuvasta. 
Professori Pudovkin tähdensi tällöin erityisesti elokuvan sidon- 
naisuutta kansan muodostamaan pohjaan. Elokuva voi joko 
sulautua kansaan ja kansallisuuteen tai vieraantua siitä kokonaan, 
lausui hän. Tavoitteena todella arvokkaiden saavutusten löytä- 
miseksi on edellinen tapaus. Jotta voitaisiin muodostaa kansal- 
linen teos, ei kuitenkaan riitä ottaa siihen vain kansallinen teema. 
On välttämätöntä, että se joutuu myös arvoisiensa käsien toteu- 
tettavaksi. Taiteilijan on juurineen syvennyttävä tehtäväänsä ja 
otettava tällöin huomioon, että kansa on itse elämä. Taiteilijat, 
jotka pettävät kansansa, rappeutuvat, kuten kertoja eräin ajan- 
kohtaisin esimerkein osoitti. 


Filmin arvoa ei punnita sen esitysviikkojen perusteella, vaan 
niiden vaikutelmien perusteella, jotka se jättää mieleen 


Neuvostoliitossa pidetään filmin kansanomaisuutta elokuvan 
ensimmäisenä tärkeimpänä ominaisuutena. Filmin arvoa ei pun- 

nita sen esitysviikkojen perusteella, vaan niiden vaikutelmien 
perusteella, jotka se jättää mieleen. Esimerkkinä venäläisestä, 
erityisesti kansan muistiin jääneestä ja siihen paljon vaikutta- 
neesta filmistä prof. Pudovkin mainitsi elokuvan ”Tshapajev” 
Venäjän sisällissodasta, jonka elokuvan sankaria sissipäällikkö 
Tshapajevia lapset yhä leikeissään pitävät esikuvanaan. Toinen 
erikoiseen populariteettiin päässyt filmi ”Hallituksen jä- 
sen” kuvaa eteenpäin pyrkivän naisen tietä kylän karjakosta 
hallituksen jäseneksi. Naisten kokouksissa elokuvan sankaritar 
yhä vieläkin usein esitetään sitkeän tahdon ja yrittäjähengen esi- 
kuvana. ”MeKrondstadtista” elokuvan sankari on niinikään 
käynyt esimerkilliseksi Venäjän kansalle. Sankarillisuus on näissä 
filmeissä ikäänkuin astunut esiin valkokankaalta ja sulautunut 
todelliseen elämään. Juuri tällaisia filmejä Neuvostoliitossa pide- 
tään kansan filmeinä, niitä arvostetaan ja niistä ylpeillään. 


Elokuvan täytyy ajatella 


Luulen, että elokuvan täytyykin ennen kaikkea ajatella, lausui 
prof. Pudovkin. Jokin aate, syvempi yhteiskunnallinen ajatus on 
saatava sisältymään yhtähyvin historiallisiin filmeihin kuin kome- 
dioihin ja jopa musiikkielokuviinkin. 

Suomalaisia näyttelijöitä vaivaa liiallinen salonkityyli ja erään- 
lainen makeus. 

Prof. Pudovkin ei tähän mennessä vielä ole nähnyt kuin kaksi 
suomalaista filmiä kokonaisuudessaan ja seitsemän eri katkelmaa. 
Ammattimiehenä hän ei pitänyt paikallaan vielä tämän näkemänsä 
perusteella tehdä varsinaisia johtopäätöksiä elokuvamme tämän- 
hetkisestä tasosta. Eräitä yleisiä näkökohtia hän saamiensa vai- 
kutelmien nojalla oli valmis lausumaan. Näyttelijäin suoritukset 
olivat elokuvissamme yleensä tehneet häneen myönteisen vaiku- 
tuksen, mutta myös vakavia epäkohtia hän niissä oli havainnut: 
niitä haittaa useissa tapauksissa teatraalisuus, erityisesti nuorilla 
sankareilla liiallinen salonkityyli ja eräänlainen makeus. Miel- 
lyttävä pyrkimys näyttää ohjaajilla hänen käsityksensä mukaan 

olevan esittää tapahtumat todellisissa olosuhteissa, aidossa mil- 
jöössä, välttää kulisseja ja rakennelmia. Kuitenkin heidänkin 
työssään voi panna merkille liiallista teatraalisuutta, joka vie 
kuvauksen pois todellisuudesta. 


mitä välttämättömintä 


Käsikirjoituksen tähdellistä osuutta elokuvalle venäläinen 
vieras selvitteli sekä haastattelutilaisuudessa että myöhemmin 
päivällisten kuluessa. Ohjaajan ja käsikirjoittajan yhteistyön 
kiinteys on mitä välttämättömintä. Parhaillaan prof. Pudovkin 
suunnittelee itse uutta elokuvaa neuvostoliittolaisesta nuorisosta 
ja on jo ryhtynyt filmin käsikirjoitusta koskeviin neuvotteluihin 
nuoren kirjailijan Konstantin Simonovin kanssa. Suomalaisen 
elokuvan oikean tien katsoi prof. Pudovkin avautuvan vasta silloin, 
kun suomalaiset elokuvatyöntekijät, sekä kirjailijat että ohjaajat, 
täysin ymmärtävät velvollisuutensa sekä isänmaalleen että niille 
kansoille, jotka parhaillaan taistelevat oikean asian puolesta. 
Juuri tämän oivalluksen sanelemaa syvempää yhteiskunnallista 
ajatusta kaipaa vielä tällä hetkellä suomalaisesta elokuvasta. 


Vierailija toivoo suomalaisen elokuvam piiristä nousevan yhtä 
suuria kulttuuritekijöitä kuin ovat olleet Kivi ja Lönnrot 


Prof. Pudovkin toivotti päivällisten aikana suomalaiselle elo- 
kuvalle menestystä ja lausui hartaana toivomuksenaan, että suo- 
malaisen elokuvan piiristä nousisi yhtä suuria kulttuuritekijöitä 
kuin ovat olleet miehet sellaiset kuin Kivi ja Lönnrot. Kulttuurin 
merkitystä kansojen lähentymisessä korostettiin tilaisuudessa 
edelleen useissa puheissa. Sitä tähdensi myös se lause, joka on 
kaiverrettu Continental-Filmin johdon illan kunniavieraalle anta- 
maan kauniiseen lahjaan, suomalaiseen puukkoon, nimittäin ”Ei 
ase, vaan kulttuuri lähentää kansoja”. 

(Helsingin päivälehdistä 6. 2, 1945). 

Pudovkin puhuu Continental-filmin järjestä- 
millä päivällisillä hotelli Kämpissä 8. 2. -45 


ELOKUVAOHJAAJAN TEHTÄVÄ 
VELVOITTAA 


Helmikuun 9-päivänä Continental-filmi järjesti Gloriateatteriin 
täällä parhaillaan vierailevalle suurelle venäläiselle elokuva- 
ohjaaja Pudovkinille esitelmätilaisuuden. 


Elokuvataide on monipuolisempaa kuin mikään muu taide 


Noin tunnin kestävässä esitelmässään Pudovkin lyhyesti selosti 
neuvostovenäläistä elokuvatuotantoa. Heti aluksi hän huomautti, 
että kysymys siitä, onko elokuva taidetta vai ei, on saanut jo 
ratkaisunsa, sillä suuret taiteelliset elokuvaluomukset ovat meille 
vakuuttavasti todistaneet, että elokuva ei ole ainoastaan taidetta, 
vaan vielä lisäksi suurta taidetta. Sitä paitsi se on monipuoli- 
sempi taidelaji kuin mikään toinen taide. Se voittaa kirjalli- 


124 


pysyvämmin tajuntaan kuin luettu sana. Neuvostoliitossa ym- 
märrettiin jo varhain elokuvan suuret mahdollisuudet ja sen mu- 
kaan ryhdyttiin tekemään suunnitelmia. Nyt on Venäjällä luke- 
mattomia studioita ja elokuvatehtaita, joissa valmistetaan eri- 
laatuisia elokuvia, kuten tieteellisiä elokuvia, dokumenttielokuvia, 
lapsielokuvia ym. 
Elokuvaohjaajan tehtävä velvoittaa 

Elokuvan välityksellä saadaan parhaiten kosketus kansaan. 
Venäjän kansa rakastaakin elokuvia, eikä se tyydykään yksin- 
omaan katsomaan niitä, vaan ottaa myöskin suurella mielen- 
kiinnolla itse osaa elokuvien valmistukseen. Ohjaajat saavat ym- 
päri laajaa maata. sadottain kirjeitä, joissa kansa esittää toivo- 
muksiaan ja hyvin usein myöskin antaa asiallisia neuvoja ja tekee 
ehdotuksia. He arvostelevat myöskin elokuvia, ja kansan arvostelu 
onkin merkityksellisin. Elokuvan tekijälle ei varmaankaan mikään 
voi tuottaa suurempaa tyydytystä kuin tieto siitä, ettei se tuota 
filmin katsojalle ainoastaan virkistystä, vaan herättää heissä kor- 
keita ajatuksia. Siksi jokaisen omasta tehtävästään tietoisen elo- 
kuvamiehen tulisi hävetä jokaista halpahintaista ja heikkoa 
aikaansaannostaan. Elokuvaohjaajan tehtävä velvoittaa. 

(Suomen Sosialidemokraatti, 10. 2. 1945). 
Eisensteinin nerokkaan ”Iivana Julma”-elokuvan ensi-ilta 


Esitelmän jälkeen saatiin nähdä toisen venäläisen ohjaaja- 
suuruuden, Eisensteinin, kolmiosaisen ”Iivana Julma”-elokuvan 
ensimmäinen osa, joka on valmistunut vasta pari kuukautta 
sitten. Arvattavasti on Suomi ensimmäisiä ellei ensimmäinen maa 
Europassa, jolle on suotu tilaisuus tähän. Voimme olla siitä 
ylpeitä. 

Elokuva ylitti kaikki ennakkohuhujen synnyttämät odotukset. 
Eisensteinin taiteilijanerous mykistytti katsojan. Valtavina, tai- 
teellisessa näkemyksessään vavahduttavina kuvasarjoina liukui 
katsojan silmien ohitse kappale Venäjän historiaa. Tivana Julman 

tarina esitettiin uudessa valossa. Väärämielisen historiankirjoi- 
tuksen tyranniksi leimaama hallitsija kuvattiin ihmiseksi, joka 
> yritti luoda ja voimallaan myös loi yhtenäisyyttä sisäisten risti- 
riitojen ja eripuraisten bojaarien rikkirepimään Venäjän valta- 
kuntaan. Iivana Julmasta alkaa Venäjän valtakunnan historia, 
sen suuruuden aika. 

Tivana Julman osan näytteli N. Tsherkasov, Venäjän tämän 
hetken ehkä ensimmäinen filmitaiteilija. Luonnenäyttelijänä 
hän on elokuvan historian suurimpia. Suuri ohjaaja ja suuri 
näyttelijä ovat livana Julma-elokuvassa luoneet jotakin, joka 
tullaan aina mainitsemaan elokuvan aikakirjoissa. 

Kaikki muutkin osat ovat ensiluokkaisten taiteilijoiden käsissä. 
Elokuva on jokaista osasuoritusta, jokaista teknillistä ja taiteel- 
lista yksityiskohtaansa myöten siinä määrässä valmis ja huoli- 
teltu, että kritiikin on pakostakin vaiettava. 

”Tivana Julma”-filmi osoittautui mitä suurisuuntaisemmaksi 
elokuvaluomukseksi, mittasuhteiltaan suorastaan monumentaali- 
seksi. Eisenstein on työskennellyt jo pitemmän aikaa tämän elo- 
kuvan parissa. Käsikirjoitusta, jonka hän on myös itse tehnyt, 
hän suunnitteli ja laati kaksi vuotta, mikä meikäläisissä oloissa 
tuntuu uskomattomalta tunnollisuudelta. Historiallinen miljöö ja 
kaikki ylöspanot ovat aivan valtavia, ja näyttelijäsuoritukset 
ensiluokkaisia. Eräässä huomattavassa ja mielenkiintoisessa teh- 
tävässä nähdään mm. kuuluisa venäläinen näyttelijä Sharov. 
Mielenkiintoista oli nähdä myöskin itsensä Pudovkinin näyttelevän 
tässä suurfilmissä erästä kiinnostavaa pikkutehtävää. Elokuva 
herätti katsojissa kunnioittavaa ihmetystä ja ihastusta. 

Musiikin, josta jo Pudovkin mainitsi esitelmässään, on elo- 
kuvaan säveltänyt ja sovittanut kuuluisa säveltäjä Sergei Pro- 
kofjev. Se oli musiikkia, joka liittyi kuvaan ja syntyi kuvasta 
ilman mitään häiritseviä välitekijöitä. 

Tivana Julma-elokuva säilyttää eittämättömästi Neuvosto- 
liitolle edelleenkin maailman ensimmäisen elokuvamaan maineen. 

(SNS / Kansan Sanomat / n:o 8 / 1945). 


”ELOKUVAN ARVOSTELU ON SE MITÄ 
KANSA SIITÄ SANOO” 


Suomen Demokraattisen Nuorisoliiton Helsingin osasto ja 
Helsingin Sos.dem. Nuorisoyhdistys olivat kumpikin kutsuneet 
ohjaaja Pudovkinin illassaan esitelmöimään Neuvostoliiton elo- 
kuvataiteesta, josta hän kertoi: 


Neuvostokansa haluaa filmin kuvaavan sen omaa elämää 


Venäläinen elokuva, jonka päätehtävä on puhua kansan kieltä 
kansan tapaan, on kehittynyt suunnattomasti parin viime vuosi- 
kymmenen aikana. On vaikea käsittää sitä edistymistä, mikä on 


tapahtunut, ellei itse ole ollut mukana sekä auttamassa kehitystä 


että seuraamassa sitä. Kun itse aloitin elokuvatyöni vuonna 1921, 
vielä oli kaikki varsin alkeellista eikä lisäksi ymmärretty sitä 
suurta merkitystä, jonka elokuva ja filmi ansaitsee. Nyt on kaikki 
toisin. 

Venäjän elokuvateatterit ovat aina täynnä väkeä, ja kaik- 
kialla on myös elokuvateattereita. Missä sellaisia ei ole, sinne 
filmit kuljetetaan erikoisilla elokuvateatteriautoilla, ja usein näy- 
tännöt pidetään tällöin paljaan taivaan alla ”valkokankaana” 
pimeä yötaivas. 

On kuitenkin huomattava, että venäläiset eivät käy elokuvissa 
vain käymisen takia ja huvittelun vuoksi, vaan he seuraavat mie- 
lenkiinnolla elokuvien kehitystä ja hakevat niistä oman sisim- 
pänsä sanontaa. Kansa haluaa, että elokuva pystyy kuvaamaan 

heidän elämäänsä niin täydellisesti kuin suinkin mahdollista. 
Usein sattuukin, että jo ennen elokuvan valmistumista kansa lähet- 
telee ohjaajalle kirjeitä antaen neuvoja ja viitteitä siihen suun- 
taan kuin ne haluaisivat elokuvan valmistuvan. Niinpä ”Suvorov”- 
elokuvaa valmistaessani sain parisataa kirjettä, joissa annettiin 
minulle monia tärkeitä ohjeita. Tämä kuvastaa täydellisesti neu- 
vostokansojen elokuvakiinnostuksen syvällisyyttä. Itse olen täl- 
laisesta kiitollinen. 


Elokuvan pitää olla kasvattaja 


Olen aina pyrkinyt luomaan elokuvia, jotka eivät mene ohitse 
niinkuin ihmiset kadulla, vaan jäävät mieliin. 

”Suvorov” oli yksi sellainen, koska vielä tällä hetkellä elo- 
kuvan päähenkilö on kansalle vain Suvorov ja kaikkialla halutaan 
jäljitellä häntä. 

Minun käsitykseni mukaan ei elokuvan arvostelu ole se, mitä 
arvostelija sanoo, vaan mitä kansa sanoo. Olen varma, että käsi- 
tykseni on oikea. 

Elokuvan pitää olla myös kasvattaja. Siihen neuvostokuva- 
tuotanto myöskin määrätietoisesti pyrkii. Moskovassa on mm. 
tuottamo, joka valmistaa vain lapsille tarkoitettuja elokuvia. 
Niinpä se kerran valmisti elokuvan ”Timur ja hänen joukkonsa”, 
joka kuvaa erään poikajoukon puuhia. Tässä elokuvassa ei kui- 
tenkaan ole kaupallista tuntua. Siitä puuttuivat kaikki varkaudet 
ili jännittävissä 


ja pahanteot. Päinvastoin Timurin joukko hä: 
teoissa, tosin öisin, mutta hyvässä mielessä. Se auttoi salaa 
ihmisiä. Tämä elokuva saa aikaan suurenmoisen käänteen. Kaikki 
poikajoukot halusivat olla Timurin joukon kaltaisia. Ympäri 
maata syntyi tällaisia joukkoja, jotka salaa auttoivat vanhuksia. 
Öisin ilmestyi vanhan puutarhurin astiat vettä täyteen, vanhan 
lesken navetan katto korjattiin, samoin lehmän aitaus. Tällaisia 
joukkoja, jotka aina salaperäisissä puvuissa ja salaperäisin mat- 
koin auttavat ihmisiä, on tälläkin hetkellä sadoittain. Vaikka elo- 
kuva oli tehty jo ennen ilmestyneen kirjan perusteella, ei kirjalla 

ollut samaa vaikutusta. Toisena esimerkkinä voin mainita eloku- 
van ”Me Krondstadtista”, jossa pääosan esittäjä tuhoaa viholli- 
sen hyökkäysvaunun kasapanoksella heittäytymällä vaunun alle. 
Tämä elokuvan sankarin työ on saanut satoja perillisiä itselleen 
nykysodan rintamilla. 


Neuvostoelokuva pyrkii vastaamaan kansan itsensä. 
asettamiin kysymyksiin 


Neuvostoliiton elokuva-ala on suuri, mutta yhtenäinen. Sen 
yleisenä aiheena on kansan elämä. 

Se pyrkii vastaamaan niihin kysymyksiin, jotka kansa itse 
asettaa. Se pyrkii nostattamaan taistelua kaikkea pahaa vastaan, 
kohottamaan moraalia ja kehittämään demokratiaa. 


Elokuvakoulutus on pitkäaikainen ja perusteellinen 


Kun menin vuonna 1921 Moskovan elokuvaopistoon, kesti se 
vain 2 kuukautta, minkä jälkeen olin sitten opiston opettaja. Nyt 
asia on toinen. Jokaisen, joka pyrkii Moskovan Yliopiston elokuva- 
korkeakouluun, on ensin luettava ylioppilaaksi. Sitten hän voi 
hakea mainittuun korkeakouluun, joka systeemiltään vastannee 
Suomen Teknillistä korkeakoulua. Jos hänet hyväksytään, hän 
voi valita jonkun neljästä linjasta. Opinnot ovat varsin pitkä- 
aikaisia ja täydellisiä. Tulevan elokuva-alan työntekijän täytyy 
tuntea alansa. Muuten ei pääse kurssia lävitse. Ja hänen täytyy 
samalla olla kulttuurihenkilö. 

Moskovassa toimii myös erillinen dokumentaaristen elokuvien 
tuottamo, jonka päätehtävä nykyisin on antifascistisen sodan 
kaikkinainen tukeminen. Se saa rintamilta materiaalia ja lähettää 
sinne. Me, elokuva-alan taistelijat, avustamme tätä työtä kaikin 
keinoin. 


Filmin on noudatettava sosiaalista realismia 


Tekin täällä Suomessa olette pystyttäneet patsaita kirjailijoille, 
Kivelle, Lönnrotille, Runebergille. Mutta toivon, että kerran 

pystytetään täälläkin patsaita myös elokuva-alan suurtekijöille. 
Oma pyrkimykseni on välttää elokuvan ja filmin kaupallisuutta. 
Miksi tulee kansa siitä, että se näkee kauniita kasvoja, nukkeja 
valkokankaalla. On jo aika päästä siitä. Tarvitaan sosiaalista 
realismia, jonka ehdoton rakastaja olen. On kuvattava olot ja 
ihmiset sellaisina kuin ne todellisuudessa ovat. Eivät kaikki ihmi- 
set ole kauniita, eikä kaikilla ihmisillä ole halua yksinomaan suu- 
delmiin ja rakastamiseen. Elokuvan on siis päästävä irti tällai- 
sesta. Miksi väistämme todellisuutta, koska kansa sen tuntee, 
ja varsinkin juuri sosiaalisella alalla realismi on välttämätön. 
Tähän neuvostofilmi pyrkii ja siihen se myös on päässyt. Elokuvan 
onnistuminen edellyttää kaikkien sen alojen järjestelmällistä 
yhteistyötä mutta sanon, että käsikirjoitus on tärkein. Jos oh- 
jaaja saa käsiinsä hyvän sosiaalista realismia karttamattoman 
käsikirjoituksen, niin hän tekee myös loistavan elokuvan. 

Olen vakuuttunut siitä, että Suomen työläisnuoriso haluaa 
samaa elokuva-alalta kuin minäkin. Tässä mielessä olenkin onnel- 
linen, kun olen saanut viettää illan kanssanne realistisen elokuvan 
merkeissä. Onnistukoon teidän samaten, kuten on onnistunut 
minun työni ja koko Neuvostoliiton elokuvatyö. 
(Työläisnuoriso 14. 2. 1945). 


FILMIN TULEE OLLA KANSANOMAINEN 


Turussa vieraillessaan ohjaaja Pudovkin lausui filmistä 
mm.: š 


Korkeata kulttuuria edustavat henkilót luovat filmin 
tulevaisuuden 


Pudovkin selitti, että filmin tulee olla kansanomainen, sellainen, 
että jokainen pystyy sen ymmärtämään. Neuvostoliitossa ei 
filmejä esitetä vain kaupungeissa, vaan pienimmissäkin kylissä, 
jopa elokuvia on esitetty pellollakin pimeässä iltataivasta vastaan. 
Sodan aikana on rintamalle lähetetty lyhytfilmejä kotirintaman 
toimista ja samoin kotirintamalle on esitetty elokuvan välityksellä 
tulirintaman elämää ja täten lujitettu molempien rintamalohkojen 
siteitä. 

— Elokuvan tulevaisuus riippuu siitä, saako se työvoimaa 
henkilöistä, jotka edustavat korkeata kulttuuria. Neuvostoliitossa 
onkin elokuvatyöhön vedetty mukaan huomattavia taiteilijoita, 
kirjailijoita ja säveltäjiä. Moskovassa on erityinen elokuva- 
instituutti, jolla on yliopistollinen luonne. Se valmistaa ohjaajia, 
näyttelijöitä, lavastajia ym. 


Pudovkinin filmiä ”Aivojen mekanikko” käytetään 
opetusfilminä amerikkalaisessa yliopistossa 


— Meillä on erityinen tehdas, joka valmistaa vain lapsielokuvia 
ja tehdas, joka valmistaa vain dokumentaarisia elokuvia ja jonka 
tehtävänä on elokuvan välityksellä säilyttää aikamme tapahtumat 

täsmällisinä asiakirjoina tuleville polville. Eri haarana on vielä 
tieteellisten elokuvien valmistaminen. Lääketieteelliset filmit 
näyttelevät suurta osaa. Itse olen valmistanut filmin ”Aivojen 
mekanikko”, joka rakentuu Pavlovin refleksiteorian pohjalle. Sitä 
käytetään amerikkalaisessa Howardin yliopistossa opetusfilminä. 

— Meidän kansamme on erityisesti kiintynyt elokuvaan. 
Eivätkä he tyydy olemaan vain katsojina, vaan pyrkivät aktiivi- 
semminkin vaikuttamaan siihen, Kun minä esim. aloin valmistaa 
Suvorov-elokuvaa, sain lukemattomia kirjeitä, joissa neuvottiin, 
miten minun on elokuva tehtävä. Sitäpaitsi katselijat suhtautuvat 
elokuviin hyvin kriitillisesti ja arvostelevat niitä ankarasti, sanoi 
Pudovkin lopuksi, 

(Uusi Aura 12. 2. 1945). 


”Yöllinen tykistön yhteislaukaus 


NEUVOSTOKULTTUURI 
PUHUU AKATEEMISELLE 
NUORISOLLE 


MAAILMAN NUORI SUKUPOLVI 
ON MYÖS MAAILMAN KOHTALO 


Lyhyen esitykseni aiheena on Neuvostoliiton korkeakoulu- 
kasvatus. Saattaa rohkeasti sanoa, että kunkin maan nuoripolvi 
on sen tulevaisuus. Maailman nuori sukupolvi on myöskin maail- 
man kohtalo. Millainen tämä nuori polvi on, minkä nimessä se 
taistelee ja millä tavalla se elää, siitä riippuu ratkaisevalla tavalla 
inhimillisen elämän voitto ja ihmisen voitto eläimestä. Milloin 
nuoren polven sydämessä piilee egoistisia persoonallisesti rajoi- 
tettuja tarkoitusperiä ja kunnianhimoa, jos se on täynnä kiihko- 
kansallisia tms. ylemmyysaatteita, tulee se kohtaamaan tiellään 
vain murhetta, se tulee johtamaan uusiin sotiin ja jälkisukupolvi 
saa maksaa tämän hairahduksista. Jos nuori polvi taas matkaa 
maailmaa vapaamielisin, tutkivin ja ymmärtävin silmin, jos se 
myös taistelee aatteensa puolesta on tämä maailma onnellinen ja 
jälkimaailma tulee kiitollisuudella muistamaan sitä. Nuoren suku- 
polven hengen sisältö ja käytös riippuu yhteiskunnan vaikutuk- 
sesta siihen, siihen vaikuttaa ratkaisevasti kasvatus ja systeemi, 


jolle se perustuu. 


Neuvostoliiton keskikoulu on 10-vuotinen 


Haluan tässä yhteydessä kaikessa lyhykäisyydessään kertoa 
teille Neuvostoliitossa vallitsevan opetuksen ja kasvatuksen peri- 
L. —————1T 

Dosentti Urnovin esitelmä Neuvostoliiton korkeakoulukasva- 


tuksesta Akateemisen Sosialistiseuran järjestämässä tilaisuudessa 
Metsätalon juhlasalissa 12. 2. 1945. 

aatteista. Minkälaiselle periaatteelliselle perustalle se rakentuu 
ja minkälaisia tuloksia on saatu. Mutta nuoruus alkaa jo 
ennenkuin nuori ihminen astuu korkeakoulun penkille. Tästä 
johtuen haluankin pysähtyä ensiksi käsittelemään keskikoulua 
ja sen asteen nuorisoa. Neuvostoliitossa rakentuvat korkeakoulu- 
ja instituuttiopetus juuri keskikouluperustalle, joka käsittää Neu- 
vostoliitossa 10-vuotisen koulun. Neuvostoliitossa keskikoulu 
käsittää 10 luokkaa. Suoritettuaan nämä 10 luokkaa on koulu- 
lainen velvollinen suorittamaan edelleen valtion määräämän 
tutkinnon, kokeen. Hyvin ja menestyksellisesti suoritettu koulu 
ja koulunkäynti voi johtaa siihen, että oppilas.saa joko kultaisen 
tai hopeisen mitalin. Kultamitalilla palkittu koululainen pääsee 
korkeakouluun ilman pääsytutkintoa. Tietenkin, jos kultamitalilla 
palkittuja oppilaita on niin suuri määrä, että tarjolla olevat paikat 
eivät riitä, vaaditaan tutkinto. 


Korkeakoulun on tyydytettävä oppilaan vaatimukset 


Olemme päässeet siihen, että koululainen, suoritettuaan opin- 
tonsa, astuu korkeakouluun jatkaakseen opintojaan siellä. Mitä 
sellainen ihminen ajattelee ja mitä hän toivoo astuessaan korkea- 
koulun tai instituutin seinien sisälle. Ennenkaikkea hän haluaa 
saada käytännöllistä tietoa ja kokemusta, joita hän tulee tarvit- 
semaan tulevassa elämässään. Hän haluaa oppia näkemään 
maailmaa itsenäisesti. Hän pyrkii siihen, että voisi nähdä elämän 
ilmiöitä itsenäisesti ja saada kiinteän ja oikean maailman käsi- 
tyksen. Ja lopuksi hän haluaa saada kokemusta ja työskentely- 
metodia vastaisessa tieteellisessä työssään. Korkeakoulun onkin 
täytettävä nuoren korkeakoulussa opiskelemaan ryhtyneen ihmi- 
sen vaatimukset. Tässä yhteydessä haluan selittää joitakin seik- 
koja Neuvostoliiton korkeakoulusta, seikkoja, jotka tyydyttävät 
tällaisen nuoren ihmisen asettamia vaatimuksia.. 

Oppikirjojen tehtävänä on antaa oikea realistinen kuva 
maailmasta ja sen toiminnasta 


Oppikirjojen tehtävänä on antaa oikea ja realistinen kuva maail- 
masta ja sen toiminnasta. Niiden tarkoituksena on antaa nuorelle 
ylioppilaalle sellainen tieteellinen perusta, jolle hän voi rakentaa 
rajattomasti tieteellistä ja muuta toimintaa. Maan parhaat tie- 
teelliset voimat kiinnitetään oppikirjojen laatimiseen. Maassa jul- 
kaistaan huomattavia kilpailuja oppikirjojen laatimiseksi ja suo- 
ritetaan niistä huomattavia palkkioita. Oppikirjojen ohella kor- 
keakouluissa on käytännössä kiinteä pakollinen ohjelma. Tämä 
ohjelma edellyttää, että oppilaat oppivat tuntemaan kaikki suu- 
rimmat ja parhaat saavutukset kukin omalla alallaan. Tämä 
ohjelma velvoittaa, että opiskelija oppii tuntemaan kaiken sen 
parhaimman, edistyksellisimmän, mitä ' ihminen on kautta aikojen 
luonut. Esim. kirjallisuuden tutkimusohjelma käsittää sekä venä- 
läistä kirjallisuutta että koko muun maailman parhainta kirjalli- 
suutta, siihen kuuluu esim. Amerikka, Englanti, Ranska, skandi- 
naaviset maat ym. 


Oppituolit pyrkivät kehittämään opiskelijan oma-aloitteista 
tieteellistä toimintaa systemaattisen opiskelun ohella 


Suurta osaa esittävät Neuvostoliiton korkeakoulussa oppituolit. 
Oppituoli muodostaa tiedekunnassa tieteellisen yksikön ja kuuluu 
samalla tiedekuntaan. Niinpä esim. filologisessa tiedekunnassa on 
useita oppituoleja. Tämän oppituolin ympärille on kerääntynyt 
kunkin alan parhaat asiantuntijat ja tätä oppituolia johtaa joko 
professori taikka sitten sen tehtäviä suorittava yliopiston opet- 
taja. Oppivuosien kuluessa tämä oppituoli ja sen työskentelijät 
suunnittelevat ohjelman, sekä käytännöllisen että teoreettisen. 
Tämä oppituoli ja sen työntekijät laativat opintosuunnitelmia ja 
huomioivat tarkasti elävää elämää ja sen vaatimuksia ja ovat 
kiinteässä -yhteydessä siihen. Jokaisen oppituolin tieteellinen 

henkilö suorittaa opetustyön ohella tiedettä, tutkimustyötä, voi- 
dakseen tämän nojalla laatia opintosuunnitelmia. Tällä tavalla 
oppituolille kuuluva tiedemies voi samalla tutustuttaa oppilaita 
omaan tieteeseensä ja sen tuloksiin. Oppituoli pyrkii siihen, että 
opiskelija kehittää oma-aloitteisesti tieteellistä toimintaa tavalli- 
sen systemaattisen opiskelun ohella. On olemassa myöskin semi- 
naareja, kerhoja ym. kaikenlaisen luento-opiskelun ohella, jotka 
täydentävät sitä. 


Neuvostoliitossa ei ylioppilas koskaan sulkeudu oman 
elämänsä ahtaisiin kehyksiin 

Ylioppilaat käsittelevät hyvin monipuolisia kysymyksiä tieteen 
ja kulttuurin piiristä. Olen äskettäin joutunut tutustumaan erään 
ylioppilaan laatimaan tutkimustyöhön, joka käsittelee graafillisia 
aineita saksalaisessa kirjallisuudessa ja toinen tutkimustyö 
Charles Dickens'in tuotannon kehitystä. Tällaiset ylioppilaiden 
tekemät tutkimustyöt käsitellään seminaaritilaisuudessa, johon 
osallistuvat sekä ylioppilaat että professorit. Parhaat ylioppilai- 
den suorittamat työt painatetaan korkeakoulun julkaisussa. Kor- 
keakoulussa järjestetään myöskin luentotilaisuuksia, jossa esiin- 
tyvät ylioppilaat ja kuulijakunta käsittää hyvin laajoja piirejä. 
Tämä kaikki vielä vaikuttaa siihen, että nuoressa ylioppilaassa 
herätetään kiinnostusta uuteen elämään ja kulttuuriin. Neuvosto- 
liitossa ei ylioppilas koskaan sulkeudu oman elämänsä ahtaisiin 
kehyksiin. Hänelle on ominaista suuri kiihkeys ja intohimo saada 
tietää mahdollisimman paljon. Tuo faustimainen intohimo nähdä 
ja käsittää kaiken maan päällä olevan on minun nähdäkseni 
hyvä ominaisuus. Tällä tavalla suurin piirtein rakentuu Neuvosto- 
liitossa korkeakouluopetus. 


Kansanomaisuuden periaate on Neuvostoliiton opetus- 
järjestelmän pohjana 


Neuvostoliitossa lepää koko opetuksen ja kasvatuksen systeemi 
kuten muukin kulttuuri kansanomaisuuden periaatteella. Minkä- 

lainen on tämä kansanomaisuuden periaate, joka muodostaa ope- 
tuksen ja kasvatuksen periaatteen. Se merkitsee ennenkaikkea 
sitä, että kansan laajat piirit saavat mahdollisuuden opiskella ja 
saavat kasvatusta. Me uskomme siihen, että meidän voimamme 
perustuu suurten joukkojen tietoisuuteen. Se on voimakas silloin, 
kun joukot tietävät kaiken, voivat arvostella kaikkea ja ryhtyä 
kaikkeen tietoisesti. Tällä tavalla sosiaaliset, kansalliset tai suku- 
puolieroavaisuudet eivät merkitse mitään, kun on kysymys ope- 
tuksen ja kasvatuksen saamisesta. On vain pyrittävä tehtävään, 
työhön ja uskallettava, silloin ovat kaikki tulevaisuuden ovet 
avoinna. Tämä oli parhainta kansanomaisen opetuksen ja kasva- 
tuksen periaatteessa ja on sen merkitys siinä, että ihmiselle anne- 
taan sellainen opetus ja kasvatus, joka valaa häneen tahtoa ja 
kykyä palvella kansaansa ja antaa hänelle käytännöllistä kykyä 
ja kokemusta. Tämän periaatteen perusteella Neuvostoliiton 
hallitus suorittaa sarjan systemaattisia toimenpiteitä, joiden peri- 
aatteen toteuttaminen elävässä elämässä on mahdollista. Mitkä 
ovat sitten ne konkreettiset toimenpiteet, jotka Neuvostoliitossa 
on toteutettu? Nämä toimenpiteet ovat yleensä seuraavia: Voidak- 
seen tehdä opetuksen ja kasvatuksen kaikkien saatavaksi ja 
todella kansanomaiseksi, Neuvostohallitus on pitänyt huolta siitä, 
että oppilaitoksien määrä on lisätty mahdollisimman suureksi. 
Oppilaitosten kasvun lisäämistä voidaan kuvailla seuraavilla esi- 
merkeillä. Suomessa tunnetaan pääasiassa vain Venäjä ennen v. 
1914. Silloin Venäjällä oli 91 korkeakoulua, joista 13 yliopistoa. 
Nykyään on Neuvostoliitossa lähes 30 yliopistoa ja 70 opettaja- 
instituuttia. Näin ollen on yksistään yliopistoja ja opettaja- 
instituutteja, jotka valmistavat opettajia, Neuvostoliitossa enem- 
män kuin ennen vallankumousta korkeakouluja yhteensä. Tähän 
on vielä lisättävä, että Neuvostoliitossa on 62 lääketieteellistä 
instituuttia, nämä tarkoittavat korkeakouluja,. yli 20 konserva- 
toriota ja suuri määrä muita korkeakouluja sekä maataloutta 


että teollisuutta varten, kuten teknilliset, maatalouskorkeakoulut 
ym. Neuvostoliitossa on luotu sellainenkin suuri korkeakoulu, 

joka kantaa nimeä ”Valtion teatterikorkeakoulu”, sellainen kor- 
keakoulu kuin Valtion filmiteollisuuskorkeakoulu. Tässä korkea- 
koulussa valmistuu ohjaajia, käsikirjoituksen laatijoita, historian 
tutkijoita ym. sen alan ihmisiä. On olemassa myös pelkästään 
ulkomaan tiedettä harrastava instituutti. Tämän ohella on myös- 
kin käytännössä laaja systeemi, jossa opetus tapahtuu korkea- 
koulun ohella, yksityisesti. Sellaisia henkilöitä varten, jotka 
syystä tai toisesta, joko sairauden tai muun syyn takia eivät ole 
ehtineet kirjoittautua korkeakouluun, on olemassa erikoisia kurs- 
seja, jotka oikeuttavat heidät valmistumaan tutkintoon ulko- 
puolella korkeakoulun. 


Neuvostoliitossa kehitetään eri kansallisuuksien yhteis- 
toimintaa myös opiskelun alalla 


Ennen vallankumousta oli Venäjällä useita kansallisuuksia, 
joilla ei ollut mitään kirjakieltä. Sellaiset suuret liittotasavallat 
kuin Valkovenäjä, Kirgiisien tasavalta, Usbekistan ja monet muut 
eivät omistaneet lainkaan korkeakouluja. Esimerkiksi Usbekistanin 
tasavallassa, jossa ennen ei ollut yhtään korkeakoulua, oli ennen 
tätä sotaa 37. Vanhassa Kasanin maakunnassa oli ennen vallan- 
kumousta korkeakouluja vain 3, mutta nyt niitä on jo 14 samassa 
maäkunnassa. Tämä esim. todistaa, että Neuvostoliitossa ovat 
kansallisuuskiihkoiset tai muut siihen verrattavat ylemmyys- 
aatteet täysin vierasta, päinvastoin Neuvostoliitossa pyritää 
kehittämään yhteistoimintaa kaikilla aloilla. Tämä aate on löytä- 
nyt opetusmenetelmässä vakaat muotonsa. Minkä kansallisuuden 
edustajat tahansa voivat opiskella tieteitä ei ainoastaan omassa 
korkeakoulussaan, vaan missä korkeakoulussa tahansa-koko Neu- 
vostoliiton alueella. Moskovaan oli tänä vuonna otettu ensimmäi- 
selle kurssille 20 eri kansallisuuden edustajaa. 


Neuvostoliitossa opiskelu on maksutonta 
Ei riittänyt ainoastaan se, että korkeakoulujen lukumäärää 
lisättiin, vaan oli annettava opiskelijoille myös täysi taloudellinen 
mahdollisuus opiskella. Tässä tarkoituksessa on Neuvostoliitossa 

otettu käytäntöön maksuton opetus. Mutta tämäkään ei ole vielä 
tarpeeksi. Instituuteissa ja korkeakouluissa on kaikille kykene- 
ville opiskelijoille annettu stipendejä, jotka kasvavat sitä mukaa, 
kun he nousevat kursseilla. Näiden yleisten stipendien ohella ox 
olemassa vielä erikoisia yksityisiä stipendejä, kuten esim. Stalinin 
stipendi tai kuuluisten henkilöiden Lomonosovin ym. stipendejä. 
Nämä korkeat stipendit myönnetään sellaisille henkilöille, jotka 
ovat varsin menestyksellisesti suoriutuneet itsenäisestä tehtä- 
västä. Oppituolin edustaja tarkastaa tuollaisen stipendiaatin, 
kandidaatin töitä ja esittää sitten tuon kanditatuurin tiedekun- 
nalle ja silloin määritellään, annetaanko menestyksellisestä tie- 
teellisestä toiminnasta ylioppilaalle stipendi vai ei. Sellaiselle yli- 
oppilaalle, joka tulee maaseudulta: tai muuten ei omista omaa 
asuntoa kaupungissa, annetaan asuntomahdollisuus koulukodeissa. 
On myöskin sellaisia huoneita ja huoneistoja perheellisille opis- 
kelijoille ja tällaisessa huoneistossa saattavat aviopuolisot elää 
lastensa kanssa yhdessä. Ylioppilaalle ovat avoinna teatterit, kir- 
jastot, laboratooriot ym. kaikki kulturelliset laitokset. Kult- 
tuuritarpeet ovat yleensä niin suuria, että tunnettujen klassillisten 
kirjailijoiden teoksia on pakko painattaa suurissa määrissä. Sel- 
laisten kirjailijoiden kuin Pushkinin, Shakespearen, Goethen ja 
lukuisten muiden kirjoja painetaan miljoonissa kappaleissa. Tällä 
tavalla toteutetaan yleensä kansallisen periaatteen mahdollisuudet 
Neuvostoliitossa. 


Nuorelle neuvostokansalaiselle on ominaista suuri 
aatteellinen sisältö elämässä 

Millä tavalla turvataan käytännössä opiskelun kansanomaisuus 
ja millä tavalla kasvatetaan ihmisiä siihen, että he palvelisivat 
kansaansa. Työn tulokset ovat parhaimmalla tavalla näyttäyty- 
neet sodan tuloksissa Saksaa vastaan. Nuori sukupolvi oli anta- 
nut tietonsa ja taitonsa jo ennen sotaa kansalle. Nuorelle neu- 
vostokansalaiselle on ominaista suuri aatteellinen sisältö elämässä. 
Jalomielisessä  aatteessa palvella kansaansa he näkevät elämän 
tarkoituksen. Tämä antaa heille henkistä tasapainoa ja täyttää 

heidän elämänsä tarkoituksella. Kun Neuvostoliitolle löi hetki, 
jolloin saksalaiset joukot murtautuivat maahan, niin suuren aat- 
teen elähdyttämät suuret ylioppilasjoukot ilmoittautuivat vapaa- 
ehtoisesti rintamapataljoonaan. Meille on hyvin tunnettu nuoren 
Zoja Kosmodemjanskajan nimi. Kun saksalaiset pyrkivät yhä 
syvemmälle neuvostomaahan, tuli hänestä nuori naispartisaani. 
Hän joutui saksalaisten käsiin, häntä kuulusteltiin, mutta hän ei 
ilmaissut mitään, hän joutui kidutuksen kohteeksi, mutta vaikeni 
silti, häntä loukattiin, piestiin käsiä, leikattiin rinnat, ajettiin 
pakkasessa pitkin tietä, mutta oli vaiti. Hän ei pettänyt omiaan 
ja oli vaiti. Hänet hirtettiin. Hänen nimensä elää neuvostoihmisen 
sydämissä. Äskettäin on valmistunut filmi, joka kertoo hänen 
liikuttavasta sankarillisesta tarinastaan. Kun saksalaiset ajettiin 
pois alueelta löydettiin hänen muistikirjansa. Siihen oli kirjoitettu: 
Ihmisessä täytyy kaiken olla kaunista. Ihmisessä täytyy kaiken 
olla kaunista, tämä aate oli Zojan elämän sisältö. Hän näki elä- 
mässä suuren tarkoituksen ja kävi rohkeasti, varmasti ja iloisesti 
sitä kohti. Olisiko hän voinut toimia toisin. Ei, sitä hän ei voinut. 
Antaa perään saksalaisille, jotka olivat tulleet alistamaan hänen 
isänmaansa, olisi merkinnyt hänelle elämänsä tarkoituksen menet- 
tämistä ja tämä olisi ollut kuolemaakin pahempi. 

Kesäkuun 4 p:nä 1941 minä tapasin ylioppilaan. Me puristimme 
voimakkaasti toinen toisemme käsiä ja hän lähti. Astuttuaan 
muutaman askeleen hän kääntyi odottamaan ja lausui: Muistat- 
teko Goethen Faustia. Vain se, joka taistelee elämänsä ja vapau- 
tensa puolesta, taistelee joka hetki. Sitten en hänestä mitään 
kuullut. Vuosien kuluttua kuulin, että hän oli taistellut sankarina. 
Vain se on ansainnut elämän ja vapauden, joka taistelee sen 
puolesta joka hetki. Tällaiset tosiseikat selittävät suurelta osalta, 
miksi Hitlerin joukot eivät kyenneet valloittamaan Leningradia, 
miksi Hitler ei pystynyt valloittamaan Moskovaa ja miksi venä- 
läiset joukot ovat nyt kulkeneet Oderin yli. Zojalla ja ystävälläni 
ylioppilaalla oli järkiperäinen ilo olemisesta ja samalla alku- 
peräinen ihmisoikeuden ja ihmisarvon tunne. 

Tieteellisen työn tekijöitä on tullut paljon kansan keskuudesta 


Tieteeseen on tullut paljon ihmisiä kansan keskuudesta, ovat 
omaksuneet sen, kehittäneet sitä ja osoittaneet kykenevänsä vie- 
mään sitä eteenpäin. Esim. professori Sjusik. Hän oli lapsuu- 
dessaan huutolaispoika, mutta 27-vuotiaana hän oli suorittanut 
fyysillis-matemaattiset tutkimukset, sitten tohtorin arvon ja 
nimitettiin professoriksi. Hänen tieteelliset tutkimustyönsä tulok- 
set ovat avanneet suuria mahdollisuuksia metallin lämpö- ja kyl- : 
mäkäsittelylle tieteessä. Seuraava esimerkki maailmankuului- 
sasta matemaatikosta. Hän alkoi tieteelliset tutkimustyönsä, 
mutta häntä kohtasi onnettomuus. Hän tuli sokeaksi, mutta koh- 
talon isku ei voinut häntä murtaa. Hän jatkoi työtään ja opis- 
kelujaan siitä huolimatta ja hänen työnsä hedelmät kuuluvat 
parhaimpiin alallaan mitä on tehty vuosikymmenien aikana ja 
hänen teoksiaan on painettu kaikissa kulttuurimaissa. Hän suo- 
rittaa jatkuvasti luentoja. Kerran oli seuraavanlainen tapaus. 
Ylioppilas oli erehtynyt. Professori jollain tavalla vaistosi ereh- 
dyksen, näkemättä kuitenkaan taulua ja hän sanoi ylioppilaalle: 
Minusta tuntuu, että tässä on jotakin väärin, ja hän olikin 
oikeassa. 


Yleisliittolaisessa tiedeakatemiassa on 76 erilaista tiedeinstituuttia 


Tällä tavalla meillä rakentuu korkeakouluopetus ja korkea- 
koulukasvatuksen ja sivistyksen systeemi. Korkeakoulujen ohella 
on Neuvostoliitossa lukuisia tieteellisiä tutkimuslaitoksia ja insti- 
tuutteja. Tavallisesti nämä tutkimuslaitokset liittyvät tiedeaka- 
temiaan joko yleisliittoiseen tai sitten tasavallan akatemiaan. 


Niinpä yleisliittoiseen tiedeakatemiaan kuuluu 76 erilaista tiede- 


instituuttia. Näiden instituuttien sisällä ja yhteydessä on olemassa 
erikoisia opintoinstituutteja, joissa harjoitetaan opintoja ja tut- 
kintoja ja aspiranttiasteen suorittamista. Aspirantti-instituutit 
ottavat vastaan kaikkein etevimpiä korkeakoulun käyneitä henki- 
löitä sekä opettajatehtävissä olevia korkeakoulun opettajia. Kol- 

men vuoden aikana aspirantit suorittavat tutkimustöitä ja kirjoit- 
tavat väitöskirjansa tieteen kandidaatin arvon saamiseksi. Hen- 
kilö, joka on suoritanut korkeakoulukurssin täydellisesti, ei saa 
Neuvostoliitossa vielä mitään tieteellistä arvoa. Vasta sen jälkeen, 
kun hän on suorittanut aspirantti-istituutin, joka on 3-vuotinen ja 
kirjoittanut väitöskirjansa ja puolustanut sitä menestyksellä, 
vasta silloin hän saa tieteellisen arvon. Tämän kandidaatin arvo- 
nimen voi saada myöskin poikkeustapauksessa sellainen henkilö, 
joka ei ole suorittanut aspiranttitutkintoa, vaan joka huomatta- 
van tieteellisen toimintansa avulla on katsottava sen arvoiseksi. 
On olemassa. vielä seuraava dosenttaari-instituutti, joka valmistaa 
henkilöitä professorin tehtäviin. Siihen pääsevät henkilöt, joilla on 
tieteellisen kandidaatin arvo tai dosentin arvo. Tällöin suorittaa 
henkilö 3 tai 5 vuoden aikana oman huomattavan tutkimustyönsä 
tai sitten käsittelee aikaisempaa tutkimusmateriaalia, tuodakseen 
siihen omat tutkimustyönsä. Koko opiskeluaikana aspirantit ja 
dosentit elävät valtion stipendillä. 
(Soihtu 2—3/-45.) 


Moskovan yliopisto 1800-luvulla 


10 — Neuvostokulttuuri esittäytyy 


NEUVOSTOLIITON LÄÄKINTÄHUOLTO 


Akateemisen Sosialistiseuran valtuuskunnan kunniaksi järjes- 
tämässä tilaisuudessa Metsätalossa kertoi akateemikko Mali- 
novski Neuvostoliiton lääketieteen sodanaikaisista saavutuk- 
sista. 

— Sodan ankarat koettelemukset ovat osoittaneet Neuvosto- 
liitossa noudatetun korkeaan sosialistiseen ja humanistiseen 
periaatteeseen pohjautuvan terveydenhuollon oikeaksi. 

— Huolimatta siitä, että sota on saavuttanut ennen näkemät- 
tömät mittasuhteet ja on jouduttu suorittamaan valtavia väestön- 
siirtoja, on Neuvostoliitossa kyetty estämään kaikkialla sotien 
aikana niin tavalliset kulkutaudit. Neuvostoliitossa ei ole esiin- 
tynyt koko sodan aikana minkäänlaisia kulkutauteja, ei rintamalla 
eikä selustassa. Jo ennen sotia hyvin organisoitu sanitäärinen 
huolto pystyi torjumaan varsinkin saksalaisten valtaamilla 
alueilla olleen pilkkukuume- ja lavantautivaaran. 

— Haavoittuneiden hoidossa on Neuvostoliitossa saavutettu 
huomattavia tuloksia — lähes 71 prosenttia haavoittuneista voi 
sairaalahoidon jälkeen palata rintamalle ja kuolleisuus sairaa- 
loissa on vain 1,1 prosenttia potilasmäärästä. 

— Kasvovamma-, rintavamma-, pneumokirurgisten ja muitten 
erikoistapausten tutkimista ja hoitoa varten on perustettu eri- 
koisinstituutteja. — Amputatiotapaukset ovat vähentyneet kol- 
mannekseen verrattuna edellisen maailmansodan aikana suoritet- 
tujen amputatioiden määrään. 

— Invaliidihuoltoon kiinnitetään Neuvostoliitossa aivan eri- 
koista huomiota. 

— Verensiirto organisoitiin jo pari vuotta ennen sotaa ja sodan 
aikana onkin Neuvostoliitossa kyetty suorittamaan verensiirtoja 
ennenäkemättömässä laajuudessa. Konservoitua plasentaariverta, 
synnytysverta, joka ennen jätettiin talteen ottamatta, on nyt 
käytetty menestyksellä hyödyksi. Tätä menetelmää on sovellettu 
myös Ranskassa ja Yhdysvalloissa. 

— Sairaskuljetuksen parantamiseksi on ryhdytty erikoisiin 
toimenpiteisiin — 275 asemalle on järjestetty keskuksia, jotka 
tarkastavat sanitäärisiä oloja junissa. 

— Yleistä terveydenhoidollista huoltoa on Neuvostoliitossa 
tarmokkaasti kehitetty. Tehtaissa ja varsinkin puolustuslaitoksen 
piirissä toimii erikoisia terveydenhoidollisia asemia, kuten esim. 
lastenasemat. Sairaalaolojen parantamiseen on kiinnitetty eri- 
koista huomiota ja kaupungeissa on sodan aikana sairassijojen 
luku lisääntynyt 5 prosentilla. Maaseudulla on lääkäri- ja sani- 
tääriluvun lisäys sodan aikana ollut samoin 5 prosenttia. Välskäri- 
ja kätilöasemien määrä on noussut 20 prosentilla. 

— Lasten terveydenhuollon järjestely on ollut erikoisen määrä. 
tietoista; mutta varsinkin sodan aikana on lasten terveyden tur- 
vaamiseksi ryhdytty tehokkaisiin toimenpiteisiin. Kautta maan 
ulottuu tiheä lastenneuvonta-asemien verkosto. Ja eri seuduilla 
on perustettu ns. maitokeittoloita, joissa lääkärin määräysten 
mukaan valmistetaan erilaisia maitosekoitteita lapsille. Lasten- 


seimien lukumäärää on lisätty huomattavasti. — Yleensä pyritään 
lastentautienkin vastustamisessa ehkäisevään hoitoon. 

— Tuberkuloosin vastustamistyön tehostamiseksi antoi Neu- 
vostoliiton hallitus tammikuussa 1943 erikoisen asetuksen. Siinä 
määrätään tuherkuloosipotilaiden sairassijoja lisättäväksi, perus- 
tettavaksi uusia työsanatorioita ja sairaskoteja sekä tuberkuloosia 
sairastaville lapsille lastentarhoja ja metsäkouluja. 

— Sukupuolitaudit ovat Neuvostoliitossa kuten kaikkialla 
muuallakin lisääntyneet sodan aikana. Suurin uhka on tullut 
saksalaisten miehittämiltä alueilta, joissa takaisinvaltauksen jäl- 
keen tehdyissä tutkimuksissa on todettu joka 7. tai 8. naisen sai- 

rastavan gonorreaa. Tautien vastustamistyö on kuitenkin ollut 
menestyksellistä. 

— Lääkärien koulutus on Neuvostoliitossa sodan vuosina ollut 
yhtä suurisuuntaista kuin rauhankin aikana. Sodan kahden ensim- 
mäisen, juuri vaikeimpien vuosien aikana valmistui yli 40.000 
nuorta lääkäriä. Eri lääketieteellisistä instituuteista on N 
nut yli 80.000 lääkintätyöntekijää. 8.000 jo valmista läö 
sodan aikana spesialisoitunut kirurgeiksi. Suuresta työmäärästä 
huolimatta ei Neuvostoliitossa ole ollut lääkäripulaa, ei rintamalla 
eikä kotiseudulla. 

Neuvostoliitossa on suurella rakkaudella toteutettu varsinkin 
sodan aikana lääketieteen suurta periaatetta pelastaa ihmishenki. 


(SNS / Kansan Sanomat / n:o 8 / 1945). 


Neuvostokirurgia tekee parhaansa haavoittuneiden auttamiseksi 


TODELLISESTA PATRIOTISMISTA 


Esitelmöitsijä selosti ensin Venäjän tsaristisen järjestelmän 
aikana harjoitettua kansallista sortoa, joka kohdistui myös Venä- 
jän kansaan ja esti vapaata ajattelua. Kuitenkin kansallinen 
kysymys oli myös silloin ensiarvoinen. Musiikin alalla Rimski- 
Korsakov kiinnitti erikoista huomiota ei-venäläisten kansojen 
musiikin tuntemukseen venäläisen musiikin rinnalla ja pyrki säi- 
lyttämään muiden kansallisuuksien musiikin erikoisluonteen. Maa- 
lareista Repin kuvasi myös ukrainalaisia, valkovenäläisiä ja itä- 
maisia aiheita, ja Shurikov aivan erikoisesti tutki eri heimojen 
ja kansallisuuksien, vogulien, ostjakkien ja tataarien tyyppejä, 
ja suhtautui heihin lämpimän inhimillisesti. Pushkin on proosa- 
ja runotuotannossaan esittänyt kokonaisen. gallerian. kansallisuus- 
tyyppejä. Hän oli ylpeä siitä, ettei kirjoittanut yksinomaan venä- 
läisille, vaan muillekin Venäjän kansallisuuksille, ja että suoma- 
laisetkin tulevat lukemaan hänen tuotantoaan. ; 

Näiden Venäjän parhaimpien ihmisten mielestä oli suljettu 
pois ylemmyyden tunne ja halveksunta vähemmistökansallisuuksia 
kohtaan, mitä olisi voitu heiltä herruutta pitävän kansan edus- 
tajina odottaa. He olivat venäläisiä patriootteja, mutta heidän 
patriotisminsa ei ollut sokeata. Esitelmöitsijä palautti mieliin 
Belinskin sanat: patriotismi muuttuu sokeaksi, kun se rakastaa 
omaa vain siksi, että se on omaa, ja vihaa vierasta siksi, että se 
on vierasta. Todellinen patriotismi on ilmaus rakkaudesta koko 


Lyhyt selostus prof. Kemenovin -esitelmästä ”Kansallisen 
kulttuurin kehitys Neuvostoliitossa” Helsingin Yliopiston pienessä 
juhlasalissa 15. 2. 1945. Esitelmä julkaistu kokonaisuudessaan erityi- 
senä kirjasena. 

ihmiskuntaa kohtaan. Kansallinen kulttuuri ja demokratian edis- 
täminen olivat näille Venäjän parhaille ihmisille vain yhden ja 
saman kysymyksen kaksi eri puolta. 


Kansallinen vapaus on yhteydessä agraarikysymyksen 
kanssa, maan demokratisoimisen kanssa 


Esitelmöitsijä siirtyi sitten käsittelemään Leninin ja Stalinin 
käsityksiä kansallisuuskysymyksestä osoittaen, että minkä Lenin 
oli pannut alulle, siitä Stalin oli nerokkaasti jatkanut ja että 
Lenin oli tunnustanut Stalinin ansiot tällä alalla. Stalin on kir- 
joittanut, ettei 19. vuosisadalla kansallisilla kysymyksillä ollut 
pääpainoa Venäjän historiassa, vaan taistelulla maaorjuutta vas- 
taan. Kansallinen vapaus on Venäjällä yhteydessä agraarikysy- 
myksen kanssa, maan demokratisoimisen kanssa. Tässä on selitys 
siihen, miksi kansallinen kysymys aina on esiintynyt Venäjän 
yhteiskunnallisessa ajattelussa. 

Lenin esitti, että vapaus Suur-Venäjälle merkitsee, ettei 
kukaan sorra sitä, mutta ettei se myös sorra ketään. Kansa joutuu 
itse sorron alle, jos se sortaa muita kansoja. Leninin opin kehit- 
tämisestä lankeaa kunnia Stalinille, joka jo vv. 1911—13 esitti 
joukon perustavia tutkimuksia kansallisuuskysymyksestä. Stalin 
on myös perinpohjaisesti tutkinut kansallisuuskysymystä kansain- 
välisessä mittakaavassa ja miten se kehittyy siirtomaakysymyk- 
seksi. Stalinin käsialaa on ohjelma kansallisten tasavaltojen liiton 
muodostamiseksi neuvostojärjestelmän synnyttyä. Perustuslaissa 
asiaa on kehitetty edelleen, mutta Stalinin periaatteet ovat siinä 
säilyneet ja saaneet viimeisen muotonsa ennen sotaa syntyneessä 
stalinilaisessa perustuslaissa. 


On osattava tehdä ero demokraattisen ja taantumuksellisen 
; kansallisen kulttuurin välillä 


Stalin joutui taistelemaan sekä paikallisen patriotismin ajajia 
että sellaisia henkilöitä vastaan, joiden mielestä kansallisten kysy- 
mysten aika oli jo ohi, joten huomio oli kiinnitettävä vain yhteis- 

Europa vapautuu 


Kunvällieen kysymykseen. Stalin paljasti paikallisen patriotismin 
ajajien viat. Ristiriita ratkeaa vain sillä ehdolla, että venäläisen 
kansallisuuden jäsenet taistelevat kaikin voiminsa suurveni 
syyden ilmauksia vastaan, ja toiset puolestaan paikallisen natsio- 
jaata pyrkimyksiä vastaan. Kun venäläisyyden edustajat 
eivat natsionalismistaan ja muiden kansallisuuksien edusta- 
jat omista virheistään, niin ystävyys kansojen kesken lujittuu. 


Kansallisten kysymysten halveksijain vaikutus osoittautui aikaa 


150 


myöten vaaralliseksi. He väittivät, että kansallisia kysymyksiä 
harrastavat olivat taantumuksellisia. He itse omasta mielestään 
olivat kansainvälisiä ja kosmopoliittisia. Stalin osoitti, että nämä 
ihmiset eivät vielä oikein ymmärrä Leniniä, Lenin kirjoitti, että 
kulttuuri kyllä on kansainvälistä, mutta se ei merkitse, etteikö 
olisi olemassa kansallista kulttuuria. Kulttuurin täytyy kehittyä 
kansallisena, mutta samalla kehittää demokraattista luonnettaan. 
Leninin mielestä venäläiset voivat olla ylpeitä kansallisuudestaan, 
sivistyshistoriansa suurista nimistä ja antamastaan panoksesta 
taistelussa vapauden puolesta. Stalin todisti, kuinka nuo ihmiset 
turhaan heiluttavat internationalismin lippua ja suhtautumalla 
väärin eri kansallisuuksiin antavat aseita taantumuksen käsiin. 
He eivät osanneet tehdä eroa demokraattisen ja taantumuksellisen 
kansallisen kulttuurin välillä. 


Suurten kansallissankarien mimet muodostuivat symboleiksi 
kansan taistellessa Saksaa vastaan 


Selostettuaan lähemmin Stalinin syvällistä työtä Stalinin kan- 
sallisuuden käsitteen selventämisessä historian eri aikakausina 
esitelmöitsijä siirtyi käsittelemään nykyistä vaihetta Venäjän 
kansallisten kulttuurien kehittämisen alalla. Saksan hyökkäys 
alkoi uhata ei vain näiden kansojen olemassaoloa, vaan myös eri 
kansallisuuksien ja niiden kulttuurien olemassaoloa. Tällöin esim. 
Ukrainassa kansalliset muistot tulivat ajankohtaisiksi. Sama ilmiö 
esiintyi muissakin kansallisissa tasavalloissa. Nimet Suvorov, 
Kutusov, jopa Aleksanteri Nevski muodostuivat symboleiksi tais- 
telussa hitleriläisiä vastaan, Pushkin, Tolstoi ja Tshaikovski soti- 
laille kansallisen ylpeyden lähteeksi. Saksalaiset ymmärsivät näi- 
den nimien aatteellisen ja moraalisen arvon Punaiselle armeijalle 
ja siksi hävittivät Venäjän menneisyyden kulttuurimuistomerkkejä. 
He tuhosivat Tolstoin kodin, Pushkinin kotikylän, Tshehovin kodin, 
Rimski-Korsakovin kodin ja Tshaikovskin kodin ja museon eivätkä 
tehneet sitä epähuomiossa. Esitelmöitsijä huomautti Reichenaun 


| 

päiväkäskystä, ettei idän muistomerkeillä ole mitään sivistys- 
arvoa. Tässä eräs syy, miksi Saksasta on tullut maailmassa yleisen 
vihan kohde. 


Työ oman kansan kulttuurin hyväksi on työtä koko 
ihmiskunnan hyväksi 


Suomalainen filosofi Snellmän esitti ajatuksia, jotka olivat 
myös Venäjän suurimmille ajattelijoille tunnettuja. Työ oman 
kansan kulttuurin hyväksi on työtä koko ihmiskunnan hyväksi. 
Suomalainen sivistyneistö eri kulttuurin aloilla kehittää edelleen 
suomalaista demokraattista sivistystä ja kohottaa sen lipun kor- 
kealle suhtautuen leppymättömästi taantumukselliseen ja shovi- 
nistiseen kulttuuriin. Suomen kulttuurin lahjakkaat edustajat eivät 
vain toista menneisyyttä, joka kyllä on suurta, vaan antamalla 
uuden panoksen palvelevat koko edistyksellistä ihmiskuntaa 
tavalla, josta Suomen kansa on ylpeä. 

(Suomen Sosialidemokraatti, 16. 2. 1945). 


SUUREN VIERAILUN 
PÄÄTTÄJÄISET 


KULTTUURIVALTUUSKUNTA 
HYVÄSTELEE 


Helmikuun 16 päivän illaksi Suomi—Neuvostoliitto-Seura oli 
järjestänyt Neuvostoliiton — kulttuurivaltuuskunnan vierailun 
päättymisen johdosta jäähyväistilaisuuden ravintola Royalin 
juhlakerrokseen. Valtuuskunnan jäsenten lisäksi tilaisuudessa oli 
läsnä mm. ministeri Orlov ja muita liittoutuneiden valvonta- 
komission jäseniä, SN-Seuran johtokunnan ja toimikuntien sekä 
sanomalehdistön edustajia. 


Totuus kolkuttaa maailman portteja 


Kirjailija Leonid Leonov esitti mm. seuraavaa: 

Tehtävämme lähenee loppuaan. Eräs vanha sananlasku sanoo: 
vieraissa hyvä, mutta kotona paras. Ja toinen, itämainen, sanoo: 
vieras on yhtä tarpeellinen kuin ilma, — mutta jos ilmaa tulee 
liikaa, niin isäntä vihastuu. Olemme vieraillessamme parhaamme 
mukaan tutustuneet Suomen luontoon, nähneet ihmisiä ja kes- 
kustelleet heidän kanssaan, olemme alkaneet ymmärtää kielenne 
sointua esim. sanassa Suomi. Olemme nähneet eduskuntatalon 
sekä viisaan ja kauniin Tampereen, joka kiinnosti mieltämme 
siksikin, että se on osoittanut aikoinaan vieraanvaraisuutta 
Leninille ja Stalinille. Olemme tavanneet kirjailijoitanne ja tai- 
teilijoitanne. ‘Olemme vaihtaneet ihmisten kanssa mielipiteitä 
keskustelemalla, kohottamalla maljoja, puristamalla kättä tai 
katseitten välityksellä. Joskus on tapahtunut erehdyksiäkin. 
Minua on luultu Kabalevskiksi ja päinvastoin vaikka omasta mie- 
lestämmesolemme aivan erinäköisiä. 


Vierailumme aikana on lausuiltu suuria, kauniita sanoja, on 
puhuttu humanismista ja suurista aatteista. Helsingin sumuinen 
ilmakin on niiden vaikutuksesta tuntunut suorastaan keväiseltä. 

Pyydän anteeksi suorasukaisuuttani. Minulla on samanlainen 
tunne kuin silloin, kun kaunis näytelmä päättyy. Väliverho laskee, 
näyttelijät poistuvat ja yö ottaa oikeutensa. Silloin minua halut- 
taisi muuttaa tuo näytelmä elämäksi, tehdä sadusta todellisuus. 

Kansat kohtaavat toisensa eri tavoin: vihan, tulen ja diplo- 
maattisten asiakirjojen välityksellä, mutta harvoin sydämen väli- 
tyksellä. Jos se tapahtuisi useammin, olisi vähemmän surua, 
vähemmän väärinkäsityksiä ja ainakin vähemmän kuolleita. Vai- 
najat vaikenevat. He eivät kohota maljoja, eivät äänestä vaa- 
leissa, mutta kuka uskaltaa sanoa, että he eivät puhu. Jos heiltä 
kysyttäisiin, sanoisivat he varmasti: ei mikään ole sankarille 
loukkaavampaa kuin tietoisuus siitä, että hän on kaatunut turhaan. 
Haluavatko ihmiset tai eivät, heidän on joka tapauksessa tarkis- 
tettava nykyinen suhtautumisensa maailman petomaisuuteen. Me 
vetosimme jo viime maailmansodan jälkeen maailman oikeuden- 
mukaisuuteen. Meitä ei uskottu. 

Tänään puhuu puolestamme historia. Tosin yhä vieläkin puhu- 
vat tykit, mutta kaikki tapahtuu kuin kellon koneistossa. Shukov 
ja Konjev lähestyvät Berliniä ja Dresdeniä ja Adolf pakenee 
Niirnbergiin. i 

Edessä on viimeinen kynnys, jonka takana on ihmiskunnan 
onni. 400 miljoonaa kättä kurkottautuu idästä fascismin kurkkua 
kohti. Yhtä paljon yhtyy siihen käsiä lännestä. Se on suuri 
määrä, mutta en epäile, etteivätkö 4 miljoonaa suomalaista kättä 
voisi yhtyä samaan joukkoon. Elämme aikaa, jolloin Ranska, 
Belgia, Jugoslavia ja Ukraina ovat vapautuneet. Me kohotamme 
ja autamme niitä nousemaan. Lähestymme aikaa, jolloin kalman 
ruhtinas ei enää hallitse maailmaa. Totuus kolkuttaa maailman 
portteja ja jos sille ei avata, rikkoo se seinät. Kunnia sille, joka 
uskaltaa olla totuuden etujoukkona. Huolehtiminen toisten lap- 
sista on samalla parasta huolehtimista omista lapsistaan. Ne ovat 

teille menestystä. 


”Haluamme tehdä neuvostokirjallisuutta tunnetuksi 
kansallemme” 


Kirjailija Lauri Viljanen vastasi edelliselle puhujalla" 
mm. seuraavaa: i 

Kirjallisuus ja runous ei ole yhtä helposti vastaanotettavissi. 
kuin muu taide. Sitä täytyy välittää, täytyy kääntää toiselle 
kielelle. On siis määrätietoisesti rakennettava silta kahden. kansan 
välille. Jos se tehdään riittävällä huolella, voivat tulokset olla 
suuremmat kuin muiden taiteitten kohdalta. Se voi ratkaisevalla ` 
tavalla lähentää kansoja toisiinsa. 


Kirjallisuus on tekemisissä konkreettisen todellisuuden kanssa ` 
enemmän kuin muu taide. Ilmeisesti näin on laita erikoisesti Neu- ` 
vostoliitossa. Kirjailija ja luova taiteilija seuraa tarkasti elämäl 
ja antaa sen takaisin taiteensa välityksellä. Tämä huomattava" 
kulttuurivierailu on huomattava tapahtuma henkisessä elämääs" 
sämme. Meille on avartunut näköaloja, jotka herättävät toiveita 
demokraattisen ja kansallisen kulttuurin kukoistamisesta. Meill 
on ollut suuriarvoista, että vierailijanamme on ollut sellainen ` 
elävä ja syvällinen taiteilija ja taistelevan humanismin edustaja 
kuin on kirjailija Leonid Leonov. Olemme saaneet hänen kauttaai n 
syvällisen käsityksen Neuvostoliiton kirjallisuudesta. 


Olemme tulleet huomaamaan, että Neuvostoliitossa kunniol= 
tetaan Venäjän klassillista kirjallisuutta. Sehän on osa sitä edis- 
tyksellistä kulttuuriperintöä, joka on tehnyt Neuvostoliiton nii 
voimakkaaksi tässä sodassa ja jonka puolustajana se on toiminut 
"Se helpottaa ymmärtämyksen syntymistä kahden maan välillä 
sillä Venäjän klassillisten mestarien teosten harrastaminen liitt 
läheisesti oman edistyksellisen kirjallisuutemme kehitykseen. 


Yhteiskunnallisesta realismistamme ei voida saada oikeata 
kuvaa, jos ei oteta huomioon Venäjän mestareiden, ennenkaikkea 
Tolstoin vaikutusta. 


Eräät varhaisemmat kirjalliset käännökset, ennenkaikkea 
Gogolin ”Kuolleet sielut” ovat olleet suurimerkityksisiä suoma- 


laisen proosan kehityksen kannalta. Rikas suomenkieli on edulli- 
sempi käännöksille kuin muut kielet. Me olemme saaneet käsi- 
tyksen, mikä asema ja merkitys kirjallisuudella on Neuvosto- 
liitossa. Ei voi olla kirjailijalla miellyttävämpää tunnetta kuin se, 
että hän tuntee olevansa välittömässä kosketuksessa kansaansa 


ja johtaa sitä suurten aatteitten toteuttamisessa. Tällainen pää- 


määrä on ollut isänmaallisen sodan voittaminen, sodan, josta on 


tullut yleismaailmallinen vapaussota. 


Olemme tämän vierailun aikana huomanneet, kuinka elävä 


käsitys teillä on ihmiskuntaa uhkaavasta vaarasta ja miten tär- 


keätä on sen voittaminen. Se on antanut suurenmoisen käsityksen 
kirjailijan tehtävän vakavuudesta. Mutta se avaa myös valoisat 
näköalat demokraattisen kulttuurin kehitykselle. Tulevaisuus 
vaatii paljon taistelevaa valppautta, mutta se lupaa paljon: luo- 
vaa työtä, jonkalaista historia ei ole nähnyt. On traagillista, että 
olemme saavuttaneet luottamuksen vasta verisen onnettomuuden 
* jälkeen, joka pani kansamme taistelemaan toisiaan vastaan. 
Mutta verrattaessa nykyistä aikaa siihen, jolloin fascismi alkoi 
sodan neuvostomaata vastaan, on tapahtunut paljon uutta. Se 
on teidän ansiotanne, jotka olette ennakkoluulottomasti ojenta- 
neet kätenne. Haluamme tehdä neuvostokirjallisuutta tunnetuksi 
kansallemme. Tämä työ saadaankin lujalle pohjalle kun proosa- 
ja runokäännöstyöt pääsevät täyteen käyntiin. Uskomme myös, 
että kun te pääsette tutustumaan parhaisiin kirjallisiin tuottei- 
siimme, te tulette huomaamaan, että fascismi on kansallemme 


vieras. Tapaatte niissä rakkautta kansaan, elämänläheisyyttä ja 
huumoria. Venäläisillä ja suomalaisilla on myötäsyntyiset edel" 
lytykset ymmärtää toisiaan. Jos näin tapahtuu, merkitsee se meille 
hyvin paljon. Se lujittaa luottamustamme siihen, mistä kirjailija 

Leonov sanoi: Suomen kansalla on suuri tulevaisuus, jos se työs- 
kentelee ihmiskunnan tulevaisuuden hyväksi. 


Fascismi yhteinen vihollisemme 


Senjälkeen esiintyi Kukryniksy-ryhmän puolesta taiteilija 
Krylov: 

Suomen taiteesta ja erikoisesti Gallen-Kallelasta kuulimme ensi 
kerran suurelta kirjailijaltamme Maksim Gorkilta. Hän kertoi 
Kallelan taiteessa korkean kulttuurisuuden yhdistyvän kirkkaisiin 
kansallisen luonteen omaaviin ilmaisukeinoihin. Meille oli hyvin 
mielenkiintoista tutustua Suomen taiteelliseen elämään. Olimme 
käynnillä ”Arabian” tehtaalla, missä tulimme vakuutetuiksi, että 
siellä on korkean taiteen mestareita. 

Suomen kotiteollisuustuotteet: ryijyt, huonekalut ym. ovat 
erikoisen taiteellisia. Se todistaa, että teillä on vanha ja hyvin 
johdettu koulutus. Taideakatemiassa ja Taideteollisuuskoulussa 
tutustuimme maalaustaiteen sekä kuvanveisto- ja graafillisen 
taiteen tuotteisiin eri mestareiden valmistamina. Me näimme erin- 
omaista mestaruutta. Sama koskee jossakin määrin myöskin 
Finlandia-näyttelyä, vaikka meille jäi siitä hiukan ristiriitainen 
vaikutelma. Tuntuu siltä kuin ei taiteellisia traditioita tarpeeksi 
vaalittaisi. On havaittavissa ranskalaisen taiteen vaikutusta, joka 
mielestämme on dekadenttia. Uudet katsojat, jotka nyt tulvivat 
taidenäyttelyihin ja museoihin, vaativat sellaisia tuotteita, joita 
he ymmärtävät. Tältä näkökannalta katsoen meistä näyttää, että 
maalaustaiteenne ei vielä riittävästi kuvaa luontonne karua kau- 
neutta ja siinä elävien ihmisten elämää. 

Maalaustaiteen kieli on hyvä siitä, että sen ymmärtävät ihmi- 
set, jotka puhuvat eri kielillä. Taiteen kieli on ymmärrettävissä. 
Siksi se palvelee kansojen lähentymistä. 

Suomen kansa oppii päivä päivältä yhä paremmin ymmärtä- 
mään mitä on yhteinen vihollisemme fascismi. Tämän alkavan 
ystävyyden me olemme tunteneet siinä auliudessa, millä meille 

iitä i itä mei soitettu täällä, 
näytettiin kaikkea. Siitä huomiosta mitä meille on o: 


sydämellinen kiitos. 


Tervetuloa Suomeen jälleen! 


Taiteilija Krylovin puheeseen vastasi suomalaisten AnA 
iteilij östa Diehl, joka kiitti taiteilijoita 
ten puolesta taiteilija Gös 1 k ijoi 
käynnistä ja toivotti heidät sydämellisesti tervetulleeksi pian 
uudestaan. Di a : 
On ollut erittäin hauska tutustua teihin taiteilijakolmikkoon. 
Valitettavaa vain, että kosketus on ollut vielä heikkoa. Toivomme, 


että mekin pääsemme tutustumaan Neuvostoliiton P s 
mällä maassanne. On ollut erikoisen mielenkiintoista u = d 
plakaattinäyttelyyn. Olemme myös huomanneet teidän E a 
hyviä taiteilijoita. Meillä ei ole vastaavaa taidetta, T a; š a 
nähnyt sitä ulkomailla ja teidän esittämänne vestae ia [n v 
parhaimpia siellä näkemiäni. En tiedä onko E teille koh a jai a 
mutta niin ainakin ajattelen. Tämä tapaamisemme maion ARR 
halun tutustua taiteeseenne. Taiteilijat oyak, Bana pia, rr 
haluavat katsella kuvia, lasten kesken voi myöskin syntyä väli 
toveruus. D | 

Sydämellisesti tervetuloa Suomeen jälleen! 


”Nuorisollanne on valmiit kädet tarttumaan jokaiseen hyvään 
tekoon ihmiskunnan puolesta” 


Elokuvaohjaaja Pudovkin lausui seuraavaa: 


joi naiset ja herrat. 
= ia ota on kiintynyt iita un "e 
seen, jonka allekirjoittivat kolme suurta J ja i 
eräs pykälä, jossa sanotaan: ”Europan järjestyksen s sei 
minen ja sen taloudellisen elämän jälleeiraksn AN H 
tuva siten, että vapautetut kansakunnat pääsevät hävi i = 
natsismin ja fascismin viimeisetkin jäljet ja luomaan demokra: 


tisia laitoksia vapaitten vaalien pohjalla”. Nämä sanat lausui 

i 
Neuvostoliiton kansojen puolesta marsalkka Stalin, ne lausui Ami 


rikan kansan puolesta presidentti Roosevelt ja Englannin kansan 
puolesta pääministeri Churchill. On varmaa, että fascistinen 
tankkiarmeija tulee murskatuksi. Fascismi on järjettömyyttä, 
se on kauhea sairaus, joka hävittää koko ihmiskunnan parhaat 
saavutukset ja moraalin. Sen hävittämiseen on kaikkien ja ennen- 
kaikkea taiteilijoitten osallistuttava. Elokuvan on siinä taiste- 
lussa otettava etummaiset asemat. Jos elokuvaa ei käytetä kan- 
sojen hyväksi, on se rikos kansoja kohtaan. Jokainen hyvä elo- 
kuva, jokainen luonteeltaan kansanomainen elokuva tulee olemaan 
fascisminvastainen elokuva. 


Ei vain fascismin moraalittomuuden esittäminen tule lyömään 
fascismia, vaan jokainen sana ihmisen hyvyydestä tulee sen teke- 
mään. Jokainen sankari täynnä todellista kansallista ylpeyttä, 
joka ei kiellä kunnioitusta toista kansaa kohtaan, on fascismin- 
vastainen. 

Jokainen hyvä inhimillinen sana voi olla mahtava ase fascis- 
mia vastaan. Suomenkin kansalle on asetettava vaatimus tunkeu- 
tua syvälle fascismin olemukseen. Olemme tulleet vakuutetuiksi 
siitä, että näin tapahtuu, kohdattuamme seuran jäseniä täällä, 
Turussa ja Tampereella. Nuorisonne tapaaminen liikutti minua ja 
kumosi käsitykseni suomalaisten kylmyydestä ja temperamentin 
puutteesta. Nuorisollanne on palavat silmät ja valmiit kädet 
tarttumaan jokaiseen hyvään tekoon ihmiskunnan onnen ja edis- 
tyksen puolesta, Elokuvan on mentävä näitä hyviä pyrkimyksiä 
vastaan. Olen tutustunut osiin eräistä vanhoista elokuvistanne, 
kahteen kokoillan elokuvaan sekä studioihinne, joissa yhdessä olin 
läsnä filmauksenkin aikana. Myöskin sain tilaisuuden tutustua 
muutamiin dokumentaarikuviinne. Tässä kaikessa on minua huo- 
mattavasti auttanut herra Paasikivi, jolle lausun sydämelliset 
kiitokseni.: Suomelle on välttämätöntä tuottaa elokuva-alalla 
todellista taidetta. Studiojen mittasuhteet eivät tosin ole suuret 
ja teknillinen koneisto vaatimaton. Mutta hyviä kuvia otetaan 
vaatimattomissakin olosuhteissa. Päättäväisyys ja lahjakkuus 

korvaavat muut puutteet. Meidän mielestämme ei filmin ja kirjan 
arvoa määrää sen ulkonäkö — esim. paperin laatu — vaan sisältö. 

Kirjailijan ja ohjaajan on työskenneltävä yhdessä elokuvan 
alusta asti. 

Jos ohjaaja selittää kirjailijalle elokuvan vaatimukset, auttaa 
hän sillä kirjailijaa, ja toisaalta taas saa tietää täsmällisesti ja 
tarkasti, mitä tämä on tahtonut sanoa. Se ratkaisee tulevan elo- 
kuvan kohtalon. Teillä on hyviä taiteilijoita. Erikoisesti on minua 
miellyttänyt elokuvissanne nuoret näyttelijät, jotka esittävät 
osansa yksinkertaisesti ja realistisesti. Edellytykset todelliselle 
taiteelle ovat olemassa. 

Kaikista taiteista elokuvataide on kollektiivisin. Sen tuotta- 
miseksi täytyy olla ryhmä ihmisiä, jotka pyrkivät yhteiseen pää- 
määrään, työskentelevät yhdessä, rakastavat ja ymmärtävät toi- 
siaan ja yhteisellä työllään palvelevat kansaansa, humanismia ja 
edistystä fascismia vastaan. 

Toivotan menestystä Suomen elokuvataiteelle. Eläköön sel- 
lainen elokuvataide, joka tulee olemaan Suomen ylpeys. 


”Me olemme oppineet tuntemaan Neuvostoliiton kulttuurielämän 
syvän eetillisyyden” 


Teatterinjohtaja Kalima lausui seuraavaa: 

Teatterimaailmalle oli käyntinne iloinen yllätys. Pääsimme 
tutustumaan maanne teatterimaailmaan. Prof. Kemenov esitti 
päätä huimaavia numeroita Neuvostoliiton teatterista, kirjailija 
Leonov valaisi teatterin työtä ja antoi Moskovan teatterielämästä 
elävän kuvan. Me opimme tuntemaan Neuvostoliiton kulttuurielä- 
män syvän eetillisyyden. Olemme saaneet varmuuden siitä, että 
neuvostoteatterin työntekijöiden on onnistunut tehdä se, mitä 
missään muussa maassa ei ole kyetty tekemään: muuttamaan 
teatteri, niinkuin Tshehov sanoi, sekalaistavarakaupasta elämän- 
kouluksi monimiljoonaiselle katsomolle. Tosi kansallinen taide on 
aina kansainvälistä. Toivomme teatterimaailmamme kosketuksen 
jatkuvan läheisenä. 

”Tämä on vasta alkua maittemme kulttuuriselle 
vuorovaikutukselle” 


Säveltäjä Kabalevski lausui seuraavaa: 

Eilen kuulin Sibelius-Akatemiassa =Sibelius-trion soittavan 
Tshaikovskia. Olen kuullut saman esityksen useasti ennenkin, 
mutta eilen se teki voimakkaan vaikutuksen. Lähellä Moskovaa, 
Klinin kaupungissa, on talo missä Tshaikovski vietti viimeiset 
vuotensa. Tähän taloon matkusti taiteen edustajia eri maista, he 
kulkivat huoneissa tuntien syvää kunnioitusta ympäristöä kohtaan, 
missä suuri säveltäjä oli elänyt ja työskennellyt. 

V. 1941 saksalaiset valtasivat Klinin. He tuhosivat ja hävitti- 
vät tietoisesti tuon ‘Venäjän kulttuurin pyhäkön. Näin parvek- 
keen, mikä oli osittain tuhoutunut pommituksessa, näin Tshai- 
kovskin huoneet, joista oli tehty moottorikoneiden korjauspaja. 
Ovet oli rikottu, lattiat käännetty, nurkissa näkyi revittyjen kir- 
jojen jätteitä. Se oli tehty tietoisessa tarkoituksessa hävittää. 
Kävellessäni ja katsellessani siellä kaikui jostakin syystä eräs 
Rimski-Korsakovin sävellys inhimillisen hengen kuolemattomana 
sinfoniana. Se kaikui edistyksellisen elämän sinfoniana yli kuo- 
leman. Se on myöskin meidän ystävyytemme symbolina. Meidän 
tehtävämme on lujittaa tuo luotu yhteys ja tehdä siitä pysyvä. 
Minun on suorastaan mahdotonta esittää vaikutelmiani. Niitä on 
niin kovin paljon. 

Tunnen suurta tyydytystä saatuani tutustua Suomen musiikki- 
elämään. Puhuessani erikoisista elämyksistä on mainittava koh- 
tauksestani Sibeliuksen kanssa. Olin suuresti liikutettu hänen 
sydämellisyydestään. Se ei koskaan häivy mielestäni. Keskus- 
telumme herätti minussa lämpimän tunteen ja sen vallassa läh- 
den nyt Moskovaan. 

Olen tutustunut maanne musiikkielämään Sibelius-Akatemian, 
oopperan, teatterin ja radion välityksellä. Vien mukanani paljon 
ajatuksia .ja vaikutelmia Suomen musiikkielämästä. Elämme eri 
tavalla, toimimme eri tavoin ja ajattelemmekin useista kysymyk- 

sistä eri tavalla. Olen täällä joutunut väittelyynkin ja olisin val- 


mis edelleenkin väittelemään eräistä musiikkia koskevista kysy- 


myksistä. Mutta erilaiset katsantokannat tuovat vain hyötyä 
asialle, eivätkä ne estä ystävyyttä, pikemminkin päinvastoin. 

Olen iloinen, että saan olla ensimmäisten joukossa, jotka saa- 
vat tutustua Suomen kulttuurielämään. Tämä on vasta alkua 
kanssäkäymiselle maittemme välillä. Kiitän musiikin ja kulttuurin 
työntekijöitä, jotka ovat vaikuttaneet siihen, että olen päässyt 
niin läheisesti tutustumaan kaikkeen. Tehtäväänihän ei kuulunut 
ainoastaan tutustuttaa vaan itsekin tutustua. Erikoisesti tahtoisin 
kiittää rouva Wuolijokea, rouva Kajanus-Blenneriä ja herroja 
Tavastjernaa ja Paasikiveä. Palaan kotimaahani suuren tyydy- 
tyksen tuntein ja toivon onnea Suomen musiikkielämälle. 


”Uskomme, toivomme ja taistelemme sen vakaumuksen 
puolesta, että kansojemme ystävyys toteutuu” 


Säveltäjä Kabalevskin puheeseen vastasi orkesterinjohtaja 
Martti Similä:- 

Missä sanat loppuvat siinä alkaa musiikki. Siksi me musiikki- 
miehet puhumme harvoin, tuskin koskaan. Nyt on asia toinen. 
Meidän on kiitettävä vieraitamme kaikesta hyvästä mitä olemme 
saaneet ja sen teemme mielellämme. Antiikin kreikkalaiset antoi- 
vat tunnustuksen sanoja muillekin taiteille kuin musiikille, mutta 
ensimmäinen heidän muusainsa joukossa oli musiikki ja siinä suh- 
teessa olemme me musiikkimiehet samaa mieltä. Eetteri on nyt 
täynnä paukkinaa, ryskettä ja valitusta. Mutta siellä on Jumalan 
kiitos, myös musiikkia. Tyynenä, rauhallisena, puhdistavana tai 
sytyttävänä se ylittää kansojen rajat. Musiikki ei tarvitse tulkkia. 
Niiden partituurien joukossa, joita säveltäjä Kabalevski meille 
jätti, on myös Glierin ”Kansojen ystävyys”. Voiko olla kauniim- 
paa asiaa kuin kansojen ystävyys ja voiko olla kauniimpaa ystä- 
vyyden tulkkia kuin musiikki. 

Uskomme, toivomme ja taistelemme sen vakaumuksen puolesta, 
että kansojemme ystävyys toteutuu. 

HEI 


Professori Kabalevski — minun on turhaa toistaa sitä mitä 
näinä päivinä on sanottu neuvostomusiikista. On turha luetella 
säveltäjien paraatia, joka alkaen Glinkasta kulkee Tshaikovskin, 
Rimski-Korsakovin ym. kautta Prokofjeviin, Mjaskovskiin, Glieriin 
ja Shostakovitshiin. Onnittelemme teitä siitä, että teillä on mah- 
tavat traditiot ja siitä, että nämä traditiot ovat hyvissä käsissä 
ja että aina syntyy uutta. Musiikilla on onnelliset oltavat isän- 


maassanne. 

En puhu omistakaan oloistamme. Uskon, että prof. Kaba- 
levskin valpas korva on näiden viikkojen aikana saanut niistä 
käsityksen. 

Mieluinen tehtäväni on kiittää harrastuksestanne maamme 
musiikkia kohtaan ja ikävä tehtäväni on ottaa jäähyväiset. 

Kun tulette kotiin, niin kertokaa terveisemme prof. Alek- 
sandroville ja hänen mainiolle kuorolleen. Parhaimmat musikaa- 
liset toivomuksemme seuraavat Teitä matkallanne. Kiitos käyn- 
nistä, pikaisiin näkemiin! 


”On tärkeätä, että tutustumme toistemme työhön” 


Prof. Malinovski esitti seuraavaa: 

Lennokkaiden sanojen jälkeen taiteesta, elokuvasta ja musii- 
kista sallikaa minun sanoa muutamia proosallisia sanoja lääke- 
tieteestä. Muutamia sanoja vaikutelmista, joita olen saanut. En 
ole tietystikään voinut likikään perinpohjaisesti tutustua Suomen 
lääketieteen saavutuksiin, mutta olen käynyt kahdeksassa klini- 
kassa ja kuudessa lääketieteellisessä tutkimuslaitoksessa. Tuber- 
kuloosinvastaisen yhdistyksen toimintaan tutustuin tri Severi 
Savosen johdolla. Lääketieteellisen tiedekunnan dekaani Vannas 
tutustutti minut opetusjärjestelmään ja siinä tapahtuviin muu- 
toksiin. Professori Wilskalle kiitos erikoisesta auliudesta. Äitiys- 
ja lastenhuolto kiinnosti minua erikoisesti, koska olen itse naisten- 
tautienlääkäri. Prof. Rauramon johdolla sain tilaisuuden tutustua 
naistenklinikkaan. Se on erinomaisesti varustettu. Sain tietää; 

että alle yhden vuoden vanhoja lapsia kuolee vain noin 5 %. Se 
on ilahduttava ilmiö ja osoittaa hyvää sairaalakulttuuria. 


Samalla tutustuin prof. Wilskan uuteen mikroskooppiin. On 
tärkeätä, että meikäläiset mikroskooppialan erikoistuntijat tutus- 
tuvat siihen. 


Erittäin mielenkiintoista oli tutustua prof. Snellmaniin, joka 
on profylaktisen suunnan edustaja maassanne. Mutta hänen on 
vielä täällä todistettava ja puhuttava tämän ehdottomasti oikean 
suunnan puolesta saadakseen sille tukea. Meillä on lääketiede jo 
kauan sitten omaksunut profylaktisen suunnan. Toivon, että prof. 
Snellman voi itse tutustua Moskovan profylaktisten laitosten 
työhön. Kutsun kaikkia vuorovaikutuksen kehittämiseen ja yhteis- 
työhön. 

Prof. Malinovskin puheeseen vastasi prof. Hjelmman kiit- 
täen prof. Malinovskia hänen sanoistaan ja esittäen toivomuksen, 
että Suomen nuoretkin lääketieteen työntekijät saavat mahdolli- 
suuden tutustua neuvostotieteen saavutuksiin. 


”Olette tehneet suuren työn” 


Tämän jälkeen käytti puheenvuoron ministeri Helo: 


Olemme kuin taikamatolla siirtyneet mielialasta toiseen, 
mutta voimme olla iloisia, että meidänkin puoleltamme ollaan 
valmiita rakentamaan siltaa leveämmäksi kuin ennen. Se osoittaa, 
että vastakohtaisuuksille ei ole ollut niin syvää juurta kuin on 
näyttänyt, vaan että pohjalla on ollut toisenlaisiakin käsityksiä 
ja että ne käsitykset ovat olleet yleisiä, ei ainoastaan ruumiillista 
vaan myöskin henkistä työtä tekevien keskuudessa. Se antaa 
mahdollisuuden toivoa, että hyvät suhteet kehittyisivät edelleen- 
kin. Vierailu on jättänyt hyvin miellyttävän muiston. Te olette 
maanne kulttuurilähettiläinä tehneet suuren työn. Yhdyn sävel- 
täjä Kabalevskin lausumaan ajatukseen, että kulttuurinen yhteis- 
työ, joka on pantu alulle, laajenisi ja syvenisi. I 

Demokraattisia perinteitä vaalimaan! 


Prof. Kemenov lausui mm. seuraavaa: 

Täällä on puhuttu paljon ja oikein humanismista. Tällä het- 
kellä humanismi on sitä, että ollaan hyödyksi ihmiskunnalle. 
Olemme läpäisseet raskaan ajan keskinäisissä suhteissamme. 
Kuinka raskas se onkaan ollut, ei maassamme ole koskaan samais- 
tettu kansaa sen osan kanssa, joka johti Suomen fascismin leiriin 
ja sotaan maatamme vastaan. Me olemme ymmärtäneet, että myös 
osa Suomen sivistyneistöä on saanut kalliisti maksaa sen, että ovat 
uskaltaneet esiintyä kansan etujen mukaisesti. Heitä on ollut 
vankiloissakin. Me tunnemme niiden nimet, jotka ovat saaneet 
kärsiä kansan asian puolesta ja me tervehdimme heitä kaikkia 
neuvostokansojen ja lähetystömme puolesta. Muistan Kasimir 
Leinon sanat: Olen samaa sukua kansani kanssa ja elän samaa 
elämää sen kanssa. 

Mutta nämä, joista puhun, eivät eläneet vain kansansa kanssa, 
vaan kulkivat sen edellä tien näyttäjinä. He uskalsivat puhua 
silloin, kun muutamat piirit vaikenivat tai parjasivat heitä. 

Tuona aikana, jolloin koko maapallolla tapahtui moraalisten 
arvojen mittailu, suomalaisen kulttuurin ensimmäiset miehet: ja 
naiset näyttivät kansallensa esimerkin miehuudesta ja rehellisyy- 
destä. He pelastivat Suomen demokratian kunnian. Nyt elää kan- 
sanne suurta mullistusten aikaa suhtautumisessa Neuvostoliittoon 
ja omankin elämänsä suhteen. Kaikki lähentyminen saa tukea 
Suomen kansan taholta ja Suomen kulttuurin demokraattisilta 
traditioilta. Teidän kulttuurillanne on paljon yhteistä Venäjän 
kulttuurin kanssa. Suomen parhaimpien kirjailijoiden teosten läpi 
kulkee punaisena lankana köyhän torpparin puolustamisen aate, 
torpparin, joka laillisesti tai laittomasti on menettänyt oikeutensa. 
Rakkaus ihanaan kotimaahan ja sen runouteen, luja usko maan 
tulevaisuuteen — kaikki ne ovat yhteisiä piirteitä molempien mai- 
den kulttuurille. Snellman sanoo: tehdessäsi työtä omaa kansaasi 
varten teet samalla työtä koko ihmiskuntaa varten. Snellmanin 

lausunto on hyvin lšhellš Dobroljubovin ja Tshernisevskin lau- 
suntoja samasta asiasta. 


Suomen sivistyneistön tehtäväksi jää valaista kulttuurinne 
demokraattisia traditioita, kääntää kulttuurinne suunta fascismin- 
vastaiseksi. Tässä tehtävässä auttavat teitä ne miehet, jotka ovat 
jo vaienneet, mutta joiden teoksista löytyy vielä sopivat sanat 
nykyisellekin ajalle, sellaiset kuin Leino, Canth ym. Suomen kult- 
tuurilla on suuria henkilöitä, joissa on yhdistynyt demokraattisia 
ja taantumuksellisia aineksia. Sellaisia ovat Runeberg, Juhani 
Aho ym. Meilläkin on olemassa suurmiehiä, joiden kaikkia ajatuk- 
sia emme voi hyväksyä. Siksi on kulttuurin tehtävänä osoittaa, 
mitä näiden miesten perinnössä on sellaista, josta voi kasvaa 
tulevaisuutta, mikä on nykyisyyteen sopivaa ja mikä on autta- 
mattomasti menetettyä. Jos te demokraattinen osa ette sitä tee, 
niin te annatte taantumuksellisille mahdollisuuden tarttua näiden 
esi-isien perinnön taantumuksellisiin aineksiin ja käyttää niitä 
väärän asian puolesta. Shovinistit käyttävät Runebergia sota- 
kiihkoilunsa välikappaleena tai käyttävät Juhani Ahon lausuntoa: 
”Suomen kieli on syrjäyttävä muut kielet” shovinistisen, taan- 
tumuksellisen lippunsa tunnuslauseena. Sitä ei saa tapahtua. Tei- 
dän on taisteltava vapaan kulttuuriperinnön puolesta. Se, mikä 
on todella arvokasta, kansaan nojautuvaa, on käännettävä fas- 
cismia vastaan. Hämäläisten laulussa sanotaan: ”On järkeä, on 
kuntoa, kun toimeen tartutaan”. Ottakoon sivistyneistö tämän 
laulun sanat motoksi raivatessaan tietä demokraattiselle kulttuu- 
rille. 

Yhdyn edellisiin puhujiin.‘ Haluan kiittää kaikkia meitä autta- 
neita kulttuurin edustajia ja ennenkaikkea Suomi—Neuvostoliitto- 
Seuraa sen vieraanvaraisuudesta ja avusta. Kun Suomen kult- 
tuuriedustajat tulevat Moskovaan, voimme vastata vieraanvarai- 
suuteenne. 

Lopuksi prof. Kemenov sanoi suomenkielellä: Eläköön Suomi— 
Neuvostoliitto-Seura! 

(SNS/Kansan Sanomat’ n:o 10/-45) 

YHTEISTYÖ TULEE JATKUMAAN JA 
LUJITTUMAAN 


Liittoutuneiden valvontakomission puheenjohtaja, kenraali- 
eversti A. A. Zhdanov oli viime perjantaina järjestänyt kutsu- 
vastaanoton vierailevan VOKS-järjestön kulttuurivaltuuskunnan 
kunniaksi ja jäähyväisiksi. Tilaisuudessa oli läsnä mainittu val- 
tuuskunta kokonaisuudessaan sekä ministeri Orlov ym. valvonta- 
komission siviili- ja sotilasjäseniä. Edelleen nähtiin läsnäolijoiden 
joukossa pääministeri Paasikivi rouvineen, ministerit Enckell, 
Svento, Takki, Pekkala, Helo, Kekkonen, Vuori, Gartz, Leino ja 
Tuomioja, joista useimmat puolisoineen, sekä lukuisa joukko 
SN-Seuran, eri kulttuurialojen ja sanomalehdistön edustajia. 
Ministeri Orlov tervehti vieraita korostaen valtuuskunnan vierailun 
merkitystä Suomen ja Neuvostoliiton kulttuurisuhteiden edistä- 
jänä. SN-Seuran puolesta teollisuusneuvos Max Sergelius vastasi 
puheeseen. Vielä puhui VOKSin pääjohtaja, professori Kemenov. 
Yhteinen illallinen nautittiin vilkkaan seurustelun merkeissä. 


Kansojemme ikuisen ystävyyden puolesta! 


Ministeri Orlov lausui puheessaan mm. seuraavaa: 

Kulttuurivaltuuskunta, jota nyt olemme saapuneet hyvästele- 
mään, on tehnyt suuren työn sen ”Kiinan muurin” särkemisessä, 
jota Suomen hitleriläisystävällinen politiikka oli keinotekoisesti 
rakentanut kansojemme välille. Sen vierailu on ollut omiaan 
avaamaan tietä vakavalle ja pysyvälle kansojemme lähentymi- 
selle. Tämän lähentymisen hedelmät antavat tuleville polville 

mahdollisuuden nauttia maailman hyvyydestä ja onnesta* Ennen- 
kuin olemme voineet astua tälle tielle, on meidän täytynyt kulkea 
sodan kauhujen läpi, sodan, johon meidät johtivat suomalaiset 
poliitikot, jotka Hitlerin etujen vuoksi unohtivat Suomen kansan 
edut ja pettivät kansansa. Tämä sota syvensi vielä kansojemme 
välille syntynyttä juopaa, ja vasta raskaitten kärsimysten jälkeen 
Punainen Armeija kukisti nämä poliitikot ja poisti heidän asetta- 
mansa esteet kansojemme välisen ystävyyden kehittymisen tieltä. 

Nyt tulevat kansojemme väliset ystävälliset suhteet varmasti 
rakentumaan todellisen humanismin periaatteille. Neuvostokansa 
on astunut edistyksen ja humanismin puolesta käytävän taistelun 
kärkeen. Se käy lannistumatonta taistelua ihmiskunnan kulttuuri- 
arvojen pelastamiseksi. Se suojelee huolellisesti ihmiskunnan 
vuosisatojen aikana keräämiä tiedon ja kulttuurin arvoja. Koko 
maailma tunnustaa neuvostokansan osuuden. Se on pelastanut 
Europan, pelastanut maailman kulttuurin hitleriläisen julmuri- 
joukkion kynsistä. 

Jokainen kulttuuri voi kehittyä ja kukoistaa vain silloin, kun se 
saa alituisen kosketuksen muihin kulttuureihin ja hedelmöittyy 
toisten kulttuurien parhailla ominaisuuksilla. Vihamielinen ja epä- 
luuloinen suhtautuminen muihin kulttuureihin sekä yhden kulttuu- 
rin eristäytyminen toisista kulttuureista, olkoonpa se kuinka rikas 
ja suuri tahansa, vie säälittävän sisällyksettömyyden, madaltu- 
misen, jopa asteettaisen kuolemisenkin tielle. 

Venäjän ja Suomen kulttuureilla on ollut kosketus useiden 
vuosisatojen aikana. Venäläisen kulttuurin edullinen vaikutus on 
voitu nähdä ja tuntea nykyäänkin, huolimatta keinotekoisista 
esteistä. Tällä hetkellä muodostuvat ennennäkemättömän suotui- 
sat olosuhteet maittemme kulttuurien parhaiden edustajien ja 
saavutusten tutustuttamiseksi toisiinsa. Suomen kansan edustajat 
ovat jo voineet tutustua neuvostokulttuurin edustajiin VOKSin 
kulttuurivaltuuskunnan käynnin yhteydessä. Heillä oli myös tilai- 
suus muodostaa itselleen jonkinlainen käsitys neuvostokulttuu- 
rista Punaisen Armeijan laulu- ja tanssiyhtyeen esitysten pohjalla. 

Tämä on vain alkua. Toivon, että tämä mainio alku kansojemme 
lähentämiseksi tulee lujittumaan ja kehittymään. Tässä yhtey- 
desä haluan erikoisesti kcrost?a sitä valtavaa merkitystä, mikä 
Suomi—Neuvostoliitto-Seuran osalle on langennut kansojemme 
kulttuurin lähentämisessä. Tämän seuran johtavat työntekijät 
nojautuvat epäilemättä edistyksellisen humanismin aatteisiin, ja 
heidän pyrkimyksensä vastaavat täydellisesti kansojen toiveita. 
Neuvostokansa taas puolestaan tuntee suurta mielenkiintoa suo- 
malaisen kulttuurin saavutuksia kohtaan. Me annamme suuren 
arvon suomalaisen kansanrunouden mainioille tuotteille, Neuvosto- 
kansa antaa suuren arvon ja kunnioittaa syvästi erään nykyajan 
suurimman säveltäjän, Sibeliuksen ihania luomuksia. Neuvosto- 
kansa tutustuu suurella mielenkiinnolla suomalaisten kirjailijoit- 
ten Aleksis Kiven, Järnefeltin, Kramsun ym. tuotteisiin. Se antaa 
suurella kunnioituksella tunnustuksensa mainioille siveltimen mes- 
tareille Järnefeltille ja Gallen-Kallelalle.' Neuvostokansa suhtau- 
tuu samanlaisella kunnioituksella kaikkien kansojen kulttuuriin: 
niin pienten kuin suurtenkin. 


Puhuessamme tänään kulttuuriyhteyksistä, kysymyksistä, jotka 
vaativat rauhan olosuhteita, meidän on muistettava, että sodan 
liekki loimuaa vielä Europassa; mutta tykistön yhteislaukaukset 
tiedoittavat jo tulevasta voitosta. Edistyksen, demokratian ja rau- 
han voimat ovat yhdistyneet hävittääkseen ikuisiksi ajoiksi mustan 
taantumuksen — fascismin voimat kaikessa barbaarisuudessaan ja 
ihmisvihamielisyydessään. Tänään me näemme, miten edistyksen 
voimat murskaavat kaikkialla pimeyden ja taantumuksen voimia, 
jotka ovat johtaneet ihmiskunnan ennennäkemättömän laajaan 
sotaan ja tuottaneet sille epäinhimillisiä kärsimyksiä. Edistyksel- 
lisen demokratian voitokas eteneminen synnyttää mahtavan kaiun 
kaikkialla maailmassa. Punaisen Armeijan sankarillisten taisteli- 
joiden yhdessä liittolaistemme armeijoitten kanssa antamia lujia 
iskuja seuraa suurella kiinnostuksella ja ilolla koko edistyksellinen 
ihmiskunta. Jokainen rehellinen ihminen, olkoon hän kuka tahansa 
ja missä tahansa, joka rakastaa kansaansa, joka todella antaa 

arvoa ihmiskunnan aineelliselle ja henkiselle kulttuurille ja har- 
taasti haluaa todellista onnea ihmisille, iloitsee vilpittömästi 
vapauttaja-armeijan voitokkaasta etenemisestä. 


Ihmiskunnan vapauspäämäärän suuruus — kerta kaikkiaan 
ja ikuisiksi ajoiksi hävittää fascismin ja taantumuksen voimat — 
on innoittanut kolmen vallan johtajia julistamaan Krimin konfe- 
renssissa, että ”meidän horjumattomana päämääränämme on sak- 


salaisen militarismin ja natsismin hävittäminen ja takeiden luomi- 
nen siitä, että Saksa ei enää koskaan kykene rikkomaan rauhaa 
£ missään maailman kolkassa”. 


Kolmen suuren vallan johtajat sanoivat sanansa myös sellaisen 
järjestelmän luomisesta voiton jälkeen, ”joka antaa vapautetuille 
kansoille mahdollisuuden hävittää fascismin ja natsismin viimei- 
setkin jätteet”. 

Ihmiskunnan pahimmalle viholliselle — fascismille ja saksa- 
laiselle militarismille — annettavien viimeisten iskujen sekä liit- 
tolaisten lujan yhtenäisyyden olosuhteissa piirtyvät tulevan rau- 
han ja ihmiskunnan onnellisen tulevaisuuden ääriviivat. 


Kulttuuriyhteydet ja kansojemme välinen ystävyys tulevat 
kehittymään ja lujittumaan. Kansojemme kulttuurin kukoista- 
misen puolesta, kansojemme välisen ikuisen ystävyyden puolesta! 
Fascismin täydellisen ja lopullisen tuhoamisen ja murskaamisen 
puolesta! 


Kiitos suuresta elämyksestä! 


Teollisuusneuvos Sergeliuksen vastauspuheen sisältö oli 
pääasiassa seuraava: 

Korkeasti kunnioitettu Valvontakomission puheenjohtaja herra 
kenraalieversti Zhdanov, herra ministeri Orlov, kunnioitetut herrat 
VOKSin edustajat. 

Se vieraskäynti, jolla VOKSin edustajat ovat meitä ilahdutta- 
neet ja kunnioittaneet, on merkittävä tapaus sekä kulttuuriselta, 
taiteelliselta että historialliseltakin kannalta katsottuna. Toisaalta 

olemme saaneet mainion käsityksen siitä, mille tasolle kollektii- 
vinen kulttuurinen ja taiteellinen työ voidaan kohottaa. 
Ymmärrämme hyvin, että sellaisen tuloksen saavuttamiseksi 
osaltaan vaikuttaa harvinaisen rikas ihmisaines, mutta samalla 
siihen vaikuttaa lahjakkaiden, luovan hengen omaavien henkilöiden 
uuttera ja määrätietoinen työ. Tämä käynti on toisaalta ensim- 
mäinen uusi elävä rengas kauan keskeytyneessä kosketuksessa 
suuren naapurimme kulttuurielämään. Me näemme siinä valon 
ja toivon säteen, josta olemme suuresti kiitollisia. Mutta milloin 
todellisista tunteista on kysymys, kaunopuheisuus on turhaa. Riit- 
täkööt siis nämä muutamat sanat ja lopetan lausumalla Suomi— 
Neuvostoliitto-Seuran puolesta sydämelliset kiitokset sen suuren 
elämyksen johdosta, jonka Teidän käyntinne Suomessa on meille 
lahjoittanut. 
(SNS / Kansan Sanomat:/ n:o 10 / -45.) 


Kukryniksy-taiteilijat 
toimituksen vieraina: 


Sydämellisesti ter- 
vehdimme nuoren 
”SNS”-lehden toimi- 
tusta, joka aktiivisesti 
taistelee Suomen ja 
Neuvostoliiton kanso- 
jen lähentämisen puo- 
lesta yhteistä vihol- 
listamme = fascismia 
vastaan. 


Helsinki 16/II -45. 
Kukryniksy: 
M. Kuprianov 


T. Krylov 
N. Sokolov. 

